সাফ জানিয়ে দিলেন মুকুল--বিজেপির সদর দফতরে তিনি আর যাবেন না !! - Naya Thahor\nHome / জাতীয় / জাতীয়-খবর / সাফ জানিয়ে দিলেন মুকুল--বিজেপির সদর দফতরে তিনি আর যাবেন না !!\nসাফ জানিয়ে দিলেন মুকুল--বিজেপির সদর দফতরে তিনি আর যাবেন না !!\nজুন ২৭, ২০২০ 0\nমুকুল রায়কে নিয়ে জল্পনার পারদ দিনদিন বেড়েই চলেছে। রাজনৈতিক মহলে জোর চর্চা, তিনি নাকি সাফ জানিয়ে দিয়েছেন বিজেপির সদর দফতরে তিনি আর যাবেন না। রাজ্যে করোনা হানার পর থেকেই জল্পনা শুরু হয়েছিল মুকুল রায়কে নিয়ে। সেই জল্পনার পারদ বাড়ে বিজেপির রাজ্য কমিটি গঠনের পর। এবার তাঁর অফিস ছাড়ার সিদ্ধান্তে জল্পনা তীব্র আকার নিয়েছে।\nমুকুলকে নিয়ে জল্পনা থামছেই না ! কিছুদিন আগেই মুকুল রায়ের নামে রটে যায় তিনি বিজেপিতে খুশিতে নেই। তাঁর সঙ্গে নেতৃত্বের দূরত্ব বাড়ছে। তিনি নাকি তৃণমূলে ফেরার পরিকল্পনা করছেন। ইতিমধ্যে দু-বার তৃণমূলের সঙ্গে তাঁর বৈঠক হয়েছে বলেও বিশ্বস্ত সূত্রে খবর মেলে। মুকুল রায় অবশ্য সেই সম্ভাবনাকে উড়িয়ে দিয়েছেন। সাফ জানিয়েছেন--ওসব রটনা।\nসপ্তাহকাল কাটতে না কাটতেই ফের তাঁকে নিয়ে জল্পনা। এবার জল্পনা বিজেপি সদর দফতরে তাঁর না আসা নিয়ে। তিনি জানিয়েছেন, ৬ মুরলিধর সেন লেনে বিজেপির রাজ্য অফিসে তিনি আর যাবেন না। এ জন্য তিনি পরিচ্ছন্নতার কারণ দর্শিয়েছেন। বলেছেন, বড্ড ঘিঞ্জি ও অপরিচ্ছন্ন অফিস চত্বর। তাই তিনি সল্টলেকে অফিস খুঁজছেন। আর ওই অফিসে যাবেন না।\n২০২১-এর নির্বাচন প্রাক্কালে তিনি কেন এতবড় সিদ্ধান্ত নিলেন--তা নিয়ে চর্চা চলছে রাজ্য রাজনীতিতে। তবে কি এর মধ্যে রয়েছে কোনও গূঢ় রহস্য--যা এখনই সামনে আনতে চাইছেন না মুকুল রায় ! তাঁর কথায়, তিনি তো রাজ্য নেতা নন। তিনি কেন্দ্রীয় নেতা, তাই তাঁর রাজ্য দফতরে যাওয়া বাধ্যতামূলক নয়।\nকিন্তু এই যুক্তি ধোপে টিকছে না রাজনৈতিক সমালোচকদের কাছে। তাঁরা মনে করছেন, মুকুলের এই সিদ্ধান্তের পিছনে রয়েছে অন্য কোনও পরিকল্পনা। সমালোচকরা বলছেন, করোনাকে ঢাল করে বঙ্গ বিজেপির সঙ্গে দূরত্ব তৈরি করতে চাইছেন মুকুল রায়। করোনার ভয়ই যদি কারণ হবে, মুকুল রায়ের সল্টলেকের বাড়িতে প্রতিদিন অনুগামীদের ঢল নামছে কী করে !\nরাজনৈতিক মহলের একাংশ মনে করছেন, রাজ্য কমিটি নিয়ে এরেবারেই খুশি নন তিনি। তিনি হঠাৎ কেন দিল্লি গেলেন, দিল্লিতে গিয়ে দু'দিন দীর্ঘ বৈঠক করে এলেন অমিত শাহের সঙ্গে, তা নিয়েও চর্চা চলেছে। নানা জল্পনাও হয়েছে, পরে প্রকাশ্য সভায় দাঁড়িয়ে মুকুল রায় খণ্ডন করেছেন, তাঁর তৃণমূলের সঙ্গে বৈঠক তত্ত্ব এবং তাঁর মন্ত্রী হওয়া নিয়ে জল্পনার কথা।\nএখন মুকুল রায়ের নয়া অফিস তত্ত্ব বঙ্গ বিজেপির মধ্যে ফাটল স্পষ্ট করেছে। মুকুল রায় রাজ্য বিজেপিতে একা চলতে চাইছেন। রাজনৈতিক মহলের জল্পনা, বঙ্গ বিজেপির সঙ্গে মুকুল রায়ের রসায়ন আদৌ সুখকর নয়। একুশের নির্বাচনের আগে গেরুয়া শিবিরে বিভাজন রেখা বারবার স্পষ্ট হচ্ছে। মোদী-শাহদের কাছে কঠিন হয়ে উঠছে লড়াই।


দেশে প্রকৃত অর্থে গণতন্ত্র নাই : ড. কামাল হোসেন দেশে প্রকৃত অর্থে গণতন্ত্র নাই : ড. কামাল হোসেন – Bhabisyat Bangladesh\nআপডেট : Saturday, January 11, 2020\nগণফোরামের সভাপতি ও জাতীয় ঐক্যফ্রন্টের শীর্ষ নেতা ড. কামাল হোসেন বলেছেন, আমরা অনেক কষ্ট করে, যুদ্ধ করে, কত মূল্য দিয়ে দেশ স্বাধীন করলাম। কিন্তু দেশে আজ ধর্ষণ, নির্যাতন, হত্যা এবং জনগণের জানমালের নিরাপত্তা নেই। দেশের জেলায় জেলায় যে হারে নারী ধর্ষণ হচ্ছে, তাতে বোঝা যায় দেশে ধর্ষণ মহামারি আকার ধারণ করেছে। এটা কেন? এতে বোঝা যায় আমাদের আইন-শৃঙ্খলা বাহিনীর নিরাপত্তা ব্যবস্থা কমেছে। এটা আমাদের জন্য গভীর উদ্বেগের। এই দেশের মালিক দেশের জনগণ। দেশের মালিক কখনও চায় না দেশে নির্যাতন, হত্যা, ধর্ষণ হোক। সরকার জনগণের জানমালের নিরাপত্তা দিতে ব্যর্থ হচ্ছে। প্রকৃত অর্থে আইনের শাসন এবং গণতন্ত্র থাকলে এসব হতো না। দেশে আইনের শাসন এবং প্রকৃত অর্থে গণতন্ত্র নাই।


আপডেট: ০৫:১৭ pm ১৫-০৯-২০২০\nঅবশেষে চার দিনের সীমান্ত সম্মেলনে বসছে বাংলাদেশ ও ভারতের সীমান্তরক্ষী বাহিনী। বর্ডার গার্ড বাংলাদেশ (বিজিবি) ও বর্ডার সিকিউরিটি ফোর্সের (বিএসএফ) মহাপরিচালক পর্যায়ের সীমান্ত সম্মেলন (ডিজিএলটি) শুরু হবে বুধবার। সম্মেলন চলবে ১৯ সেপ্টেম্বর পর্যন্ত।\nমঙ্গলবার বিজিবি সদর দপ্তরের জনসংযোগ কর্মকর্তা মো. শরিফুল ইসলাম স্বাক্ষরিত এক সংবাদ বিজ্ঞপ্তিতে এই তথ্য জানানো হয়েছে। এতে বলা হয়েছে, ঢাকার বিজিবি সদর দপ্তরে বিজিবি-বিএসএফ মহাপরিচালক পর্যায়ে আনুষ্ঠানিক বৈঠক শুরু হবে ১৭ সেপ্টেম্বর বেলা পৌনে ১১টায়।\nএই সীমান্ত সম্মেলন হওয়ার কথা ছিল ১৩ থেকে ১৮ সেপ্টেম্বর পর্যন্ত। কিন্তু ১৩ সেপ্টেম্বর সম্মেলন স্থগিতের কথা জানায় বিজিবি। তখন জানানো হয়, বিএসএফ প্রতিনিধিদলের যে উড়োজাহাজে ঢাকায় আসার কথা ছিল, শেষ মুহূর্তে তাতে ‘কারিগরি সমস্যা’ দেখা দেয়। ফলে তারা ঢাকায় পৌঁছাতে পারেনি।\nমঙ্গলবার (১৫ সেপ্টেম্বর) সম্মেলনের নতুন তারিখ ঘোষণা করে বিজ্ঞপ্তিতে বলা হয়, সম্মেলনে বিজিবির মহাপরিচালক মেজর জেনারেল মো. সাফিনুল ইসলামের নেতৃত্বে ১৩ সদস্যের বাংলাদেশ প্রতিনিধিদল অংশগ্রহণ করবে। বাংলাদেশ প্রতিনিধিদলে বিজিবির অতিরিক্ত মহাপরিচালক, বিজিবি সদর দপ্তরের সংশ্লিষ্ট স্টাফ অফিসার ছাড়াও প্রধানমন্ত্রীর কার্যালয়, স্বরাষ্ট্র মন্ত্রণালয়, পররাষ্ট্র মন্ত্রণালয়, যৌথ নদী কমিশন এবং ভূমি রেকর্ড ও জরিপ অধিদপ্তরের সংশ্লিষ্ট কর্মকর্তারা প্রতিনিধিত্ব করবেন।\nবিজ্ঞপ্তিতে আরো বলা হয়, সম্মেলনে বিএসএফ মহাপরিচালক রাকেশ আস্থানার নেতৃত্বে ছয় সদস্যের ভারতীয় প্রতিনিধিদল অংশগ্রহণ করবে। ভারতীয় প্রতিনিধিদলে বিএসএফ সদর দপ্তরের ঊর্ধ্বতন কর্মকর্তা এবং ভারতের স্বরাষ্ট্র ও পররাষ্ট্র মন্ত্রণালয়ের কর্মকর্তা অন্তর্ভুক্ত রয়েছেন।\nআগামী ১৯ সেপ্টেম্বর সকাল সাড়ে ৮টায় যৌথ দলিল স্বাক্ষরের মধ্য দিয়ে সীমান্ত সম্মেলন শেষ হবে বলে বিজ্ঞপ্তিতে জানানো হয়েছে।


বিদেশি শিল্পী নিয়ে বিজ্ঞাপন নির্মাণ করলেই দিতে হবে ফি\nYou are at:Home»বাংলাদেশ»বিদেশি শিল্পী নিয়ে বিজ্ঞাপন নির্মাণ করলেই দিতে হবে ফি\nBy তারিন ফাহিমা জুন ৬, ২০২১ No Comments\nবিদেশি শিল্পী নিয়ে বিজ্ঞাপন চিত্র নির্মাণ করলে শিল্পীপ্রতি ২ লাখ টাকা সরকারি ফি পরিশোধ করতে হবে বলে জানিয়েছেন তথ্য ও সম্প্রচারমন্ত্রী ড. হাছান মাহমুদ। এ সংক্রান্ত নীতিমালা সংশোধন করা হয়েছে বলেও জানান তিনি।\nরবিবার (৬ জুন) সচিবালয়ে বাংলাদেশ চলচ্চিত্র পরিচালক সমিতির নবনির্বাচিত নেতাদের সঙ্গে বৈঠক শেষে এ তথ্য জানান তিনি।\nতথ্যমন্ত্রী বলেন, ‘আমরা নীতিমালায় সংযোজন করেছি, আপনি বিদেশি শিল্পী দিয়ে বিজ্ঞাপন তৈরি করতে পারবেন, তবে প্রতি শিল্পীর জন্য ২ লাখ টাকা করে ফি দিতে হবে। যে টেলিভিশন এই বিজ্ঞাপন প্রচার করবে, সেই টেলিভিশনকেও এককালীন ২০ হাজার টাকা করে দিতে হবে। এটা করে কেউ বিজ্ঞাপন বানাতে চাইলে বানাতে পারবে। দেশীয় শিল্পী ও শিল্প রক্ষায় এটা করা হয়েছে বলেও জানান তিনি।\nদেড় বছর ধরে করোনা, তারপরও চলচ্চিত্র শিল্পের উন্নয়নের জন্য এমন অনেকগুলো পদক্ষেপ নেয়া হয়েছে, যেগুলো পার্শ্ববর্তী দেশ ভারত-পাকিস্তানেও নেয়া হয়নি। সিনেমা হল পুনরায় চালু করা, আধুনিকায়ন, নতুন সিনেমা হল স্থাপনের জন্য সরকার এক হাজার কোটি টাকার একটি বিশেষ তহবিল গঠন করেছে বলেও সাংবাদিকদের জানান তথ্য ও সম্প্রচারমন্ত্রী ড. হাছান মাহমুদ।\nতথ্য ও সম্প্রচারমন্ত্রী ড. হাছান মাহমুদ ফি বিজ্ঞাপন বিদেশি শিল্পী


২১ নভেম্বর ২০২০ ১৩:১৯:৩৮\nপাকিস্তানি কূটনীতিক আকবর জেব [ফাইল ছবি]\nআরবিতে নামের বাজে অর্থ হওয়ার কারণে সৌদি আরবে পাকিস্তানি রাষ্ট্রদূত হতে পারছেন না দেশটির একজন শীর্ষ কূটনীতিক। আকবার জেব নামের ৫৫ বছর বয়সী পাকিস্তানি কূটনীতিক দেশটির পররাষ্ট্র মন্ত্রণালয়ের সাবেক পরিচালক।\nএর আগে ওই কূটনীতিক দক্ষিণ আফ্রিকা, ভারত, যুক্তরাষ্ট্রেও নানা দায়িত্ব পালন করেছেন। তিনি কানাডায়ও দেশটির রাষ্ট্রদূত ছিলেন।\nতবে তার নাম আরবিতে খুবই বাজে অর্থ বহন করায় সৌদি প্রশাসন তাকে পছন্দ করেনি। আকবর জেব শব্দের আরবি অর্থ ‘বৃহদাকার পুরুষাঙ্গ’।\nএই অর্থের নামটি ধরে সৌদি আরবে কাউকে কি আর ডাকা যায়! জনপরিসরে এই শব্দের ব্যবহার এড়াতেই আকবার জেবকে রাষ্ট্রদূত হিসেবে প্রত্যাখ্যান করেছে সৌদি।\nএদিকে শুধু সৌদি আরবই নয়, এর আগেও একই কারণে আকবর জেবকে রাষ্ট্রদূত হিসেবে প্রত্যাখ্যান করে সংযুক্ত আরব আমিরাত ও বাহরাইন! এসব তথ্য জানিয়েছে আরব টাইমস।\nসৌদি আরবের সাংস্কৃতিক সমালোচক আহমেদ আল-ওমরান বলেন, ‘এটা ভাবা কঠিন যে কারো নাম সমস্যার কারণ হয়ে উঠতে পারে, বিশেষ করে এই পর্যায়ে এসে। কিন্তু আমি বুঝতে পারছি যে কেন সরকার এ ধরনের প্রতিক্রিয়া দেখাল।’\nএটি সাংস্কৃতিক ‘লাল সীমা’ অতিক্রম করেছে উল্লেখ করে তিনি বলেন, ‘আমি মনে করি না যে মিডিয়া এ রকম কোনো নাম প্রকাশ করার সাহস করবে। সুতরাং তিনি এখানে থাকাকালীন মিডিয়া তার নাম সংক্রান্ত সমস্যার মুখোমুখি হবে।\nএটি তার সঙ্গে কাজ করা কঠিন করে তুলবে উল্লেখ করেন তিনি। সেই সাথে এ বিষয়টি যে পাকিস্তানের জন্য বিব্রতকর হবে তাও মনে করিয়ে দেন।\nআরবিসহ মুসলমান প্রধান দেশগুলোতে আকবর নাম খুবই পরিচিত। এর অর্থ মহান বা বিশালাকার। কিন্তু সাধারণথ আরবিতে কারো নামের সঙ্গে জেব যুক্ত হয় না। উর্দুতে এই শব্দটি থাকলেও আরবিতে তা ‘পুরুষাঙ্গ’ বুঝায়!\nপাকিস্তানি কূটনীতিক সৌদি আরব প্রত্যাখ্যান নামের কদর্থ


১৬ সেপ্টেম্বর ২০১৯, ১২:৩৮ | অনলাইন সংস্করণ\nসমন্বয়: শিবমন্দিরের চূড়ায় ইসলামি-শৈলীর গম্বুজ। জল্পেশ, জলপাইগুড়ি\nঅনেক বঙ্গবাসীর কাছেই বাঙালি পরিচিতিটা গুরুত্বপূর্ণ। কিন্তু বাঙালি হওয়ার মধ্যে বিশেষ এমন কী আছে? আর যদি থাকেও বা, সেটা কেন এবং কী ভাবে আমাদের মনোযোগ দাবি করে? এমনকি আনুগত্যও দাবি করে? উত্তর দেওয়া সহজ নয়। কিন্তু চেষ্টা করা যেতে পারে। তবে তার আগে পরিচিতির ধারণা বিষয়ে দু’একটা কথা।\nবিশেষ একটা গোষ্ঠীর অংশ হওয়া বা নিজের লোকের প্রতি টান থাকাটা নিশ্চয়ই গুরুত্বপূর্ণ। আমাদের সামাজিক আত্মপরিচয় নির্ধারণের বিষয়টি আমরা নিকটজন বলতে কাদের বুঝছি, সেই বোধের সঙ্গে সম্পর্কিত। আমাদের কাছে বাইরের লোকেদের পরিচিতি কী হবে, তা আমরা অনেকটাই হয়তো স্থির করতে পারি তাঁরা কোন পরিবার, সমাজ ও সংস্কৃতি থেকে আসছেন এবং কোন গোষ্ঠীর সঙ্গে যুক্ত, তা-ই দিয়ে। তাঁদের কাছ থেকে আমরা কী ধরনের ব্যক্তিগত বা সমষ্টিগত আচরণ আশা করি সেটা ঠিক করার ক্ষেত্রেও তাঁদের এই ভিন্ন ভিন্ন পরিচিতিগুলো খুবই প্রাসঙ্গিক। মানুষকে আলাদা আলাদা বর্গে ভাগ করা এবং তাঁদের সম্পর্কে বর্ণনা দেওয়ার ক্ষেত্রে সামাজিক পরিচিতির ভূমিকা অনস্বীকার্য।\nতা সত্ত্বেও আমরা যাকে নিজেদের পরিচিতি বলে নির্দিষ্ট করছি- এবং অন্যদের যে পরিচিতি নির্ধারণ করছি— সেগুলোর তাৎপর্য নিয়ে সন্দেহ থাকা স্বাভাবিক। পরিচিতির ধারণা একটা আচ্ছন্নতা সৃষ্টি করে। ফলে, তাকে যতটুকু জায়গা দিলে একটা যুক্তিযুক্ত মানে দাঁড়ায়, প্রায়শই তার চেয়ে অনেক বেশি গুরুত্ব দেওয়া হয়।\nআমাদের সকলের মধ্যেই নানা রকম পরিচিতি সহাবস্থান করে। আমরা প্রত্যেকেই একই সঙ্গে নানা গোষ্ঠীর সদস্য হতে পারি। মনে করা যেতেই পারে যে, আমাদের প্রত্যেকের বহুবিধ পরিচিতি আছে। লোকেদের আলাদা করার বিভিন্ন প্রকরণ আছে। একই লোক একই সঙ্গে এক জন তামিল, এক জন পারাইয়ার, মহিলা, নারীবাদী, নিরামিষাশী, ঔপন্যাসিক, পদার্থবিজ্ঞানী, জ্যাজ় সঙ্গীতের ভক্ত এবং কলকাতাবাসী হতে পারেন। এখন, জ্যাজ় সঙ্গীতকে জনপ্রিয় করে তোলার ক্ষেত্রে তাঁর জ্যাজ় সঙ্গীতপ্রেমী পরিচিতিটা কলকাতাবাসী পরিচিতির চেয়ে বেশি প্রাসঙ্গিক হবে। কিন্তু তিনি যখন কলকাতার গণ-পরিবহণ নিয়ে সমালোচনা করছেন তখন তাঁর কলকাতাবাসী পরিচিতিটা অনেক বেশি গুরুত্বপূর্ণ। এই যে একই লোকের বিভিন্ন পরিচিতি, তাঁদের মধ্যে কোনও একটা বিশেষ পরিস্থিতিতে কোনও একটা পরিচিতিটাকে তুলনায় বেশি গুরুত্ব দিয়ে বেছে নেওয়ার অবকাশ সব সময়েই থাকে।\nআবার, সংশ্লিষ্ট ব্যক্তি নিজেকে সমাজে কোন অবস্থানে রাখছেন, পরিচিতি বেছে নেওয়ার পরিপ্রেক্ষিতে সেটা বেশ জটিল প্রশ্ন। যেমন রবীন্দ্রনাথের গোরা। উপন্যাসের এই প্রতিভাবান নায়কের চরিত্রটি বেশ জটিল। কট্টর রকমের রক্ষণশীল গোরা হিন্দু আচার ও প্রথাগুলোর প্রবল সমর্থক। কিন্তু তার পালিকা মা যখন তার জন্মপরিচয় দিয়ে বললেন যে, সে আসলে তাঁর নিজের সন্তান নয়, তার আসল মা-বাবা ছিলেন আইরিশ, তখন সে বেশ একটা বিভ্রমের শিকার হয়। সে তো এই সত্য না জেনে, এবং সাহেবদের মতো গায়ের রং সত্ত্বেও, ভারতীয় হিসেবে বড় হয়েছে, এবং হিন্দু রক্ষণশীলদের সঙ্গে নিজেকে মিলিয়ে দিয়ে সনাতন প্রথাগুলোর উগ্র প্রচারক হয়ে উঠেছে।\nআমরা নিজেদের সম্পর্কে নানা জিনিস আবিষ্কার করি, সেগুলো সব সময় গোরার প্রশ্নের মতো মৌলিক না হলেও। গোরার সমস্যাটা হল, তার কাছে কোন সত্তাটা গুরুত্ব পাবে? যাকে বেছে নিয়ে সে বড় হয়েছে সেই ঐতিহ্য-অনুগত পরিচিতি, না কি জাতিসত্তা, শ্রেণি, এবং অবশ্যই জন্মগত আইরিশ পরিচয়? তাকে ঠিক করতে হল সে তার বিদেশি জন্মসূত্র জেনেও (যে সূত্রে বহু হিন্দু মন্দিরে তার প্রবেশাধিকার থাকবে না) হিন্দু রক্ষণশীলতার ধ্বজা বহন করে নিয়েই চলবে, না কি নিজেকে অন্য ভাবে চিনবে? উপন্যাসে সে এই সিদ্ধান্তে পৌঁছয় যে, জাতি বা ধর্ম-সম্প্রদায়ের বাইরে গিয়ে সে কেবল এক জন ভারতীয় হিসেবেই নিজের পরিচয় দেবে। সুতরাং, নতুন কোনও পরিচিতি আবিষ্কৃত হওয়ার পরেও কোন পরিচিতিটাকে গুরুত্ব দেব সেটা বেছে নেওয়ার প্রশ্নটা থেকেই যায়।\nকোনও একটা পরিচিতিকে গ্রহণ করা মানেই অন্য সবগুলোকে বাদ দিয়ে নিজেকে বিশেষ কোনও একমেবাদ্বিতীয়ম্ পরিচিতির খোপে ঢুকিয়ে রাখতে হবে, এমন নয়। সেই সম্ভাবনাটাকেও বিবেচনায় রাখতে হতে পারে ঠিকই, কিন্তু সেটাই অবধারিত হতে পারে না। কী জানতে চাই, সেই অনুযায়ী প্রশ্নগুলো ঠিক করতে হয়। কোনও ব্যক্তির যে সাংস্কৃতিক পরিচিতি নির্ধারণ করা হয় তা এই প্রশ্ন ঠিক করার ব্যাপারে জোরদার আলোকপাত করতে পারে। পৃথিবীর নানা প্রান্তে সাংস্কৃতিক ঐতিহ্যগুলো নানা ভাবে গড়ে উঠেছে। এই গড়ে ওঠার ইতিহাস, অতীতের সেই সব বৈশিষ্ট্য অনেক\nক্ষেত্রেই গুরুতর— অন্ততপক্ষে ইঙ্গিতবাহী— পার্থক্য গড়ে দেয়।\nনিজেকে বা অন্যদের জানবার প্রক্রিয়াটাকে একটা সুনির্দিষ্ট সাংস্কৃতিক খোপে আটকে রাখার প্রয়োজন নেই। কিন্তু তার মানে আবার এই নয় যে, আমরা যে সাংস্কৃতিক পরিচিতিটাকে বেছে নিচ্ছি তার কোনও প্রাসঙ্গিকতা নেই। বাঙালি পরিচিতিটা নিশ্চয়ই খুবই প্রাসঙ্গিক। কিন্তু সেটাই যে অন্য সব পরিচিতিকে ছাপিয়ে উঠবে, তা নাও হতে পারে। নিজের বা অন্যদের সম্পর্কে জানতে গিয়ে\nএই কথাটা— শেষে নয়— গোড়াতেই উপলব্ধি\nযে সব বিশিষ্টতার মধ্যে দিয়ে বাঙালি পরিচিতি গড়ে উঠতে পারে, তাদের কিছু উপাদানকে আলাদা ভাবে বিবেচনা করা যায়। এগুলোর কোনওটাই অবশ্য এত জোরালো নয় যে আমাদের অন্য পরিচিতিগুলো তার তলায় চাপা পড়ে যাবে। ঐতিহাসিক ভাবে পরস্পর সংযুক্ত এই সব বৈশিষ্ট্য থেকে কোনও পাকা সিদ্ধান্তে পৌঁছনো যায় না বটে, কিন্তু বাঙালির একটা সাধারণ পরিচিতি নির্ধারণে এদের প্রত্যেকটা নিয়েই চিন্তাভাবনা করাটা ফলবান হতে পারে।\nঅন্যদের থেকে বাঙালির যে পার্থক্যই থাকুক, তার কারণগুলো কী কী? প্রথমত, যে বৌদ্ধধর্ম ভারতবর্ষে প্রায় এক হাজার বছর ধরে প্রাধান্য বজায় রাখার পর বাকি দেশ থেকে হারিয়ে গেল, বাংলায় তা আরও কয়েক শতাব্দী জোরালো ও প্রভাবশালী থেকেছে। বৌদ্ধ পাল রাজারা চার শতাব্দী ধরে বাংলায় রাজত্ব করেছিলেন, যার অবসান ঘটে দ্বাদশ শতকে। তার পরে এবং ত্রয়োদশ শতকে মুসলমান শাসনের সূচনার মধ্যবর্তী সংক্ষিপ্ত সময়টাতে ছিল হিন্দু রাজত্ব। বাংলা ভাষার উদ্ভবের মতো গুরুত্বপূর্ণ ব্যাপার-সহ বাঙালি সংস্কৃতির নানা বৈশিষ্ট্যই বাংলায় বৌদ্ধ রাজত্বকালের শেষ পাদে গড়ে ওঠে এবং পরবর্তী বছরগুলোতে সমৃদ্ধি লাভ করে। সাধারণ ভাবে বাংলায় বৌদ্ধ প্রভাবটা ভারতের অন্যান্য অঞ্চলের চেয়ে অনেক বেশি জোরদার ছিল, তার চরিত্রও ছিল একেবারে আলাদা। বাংলায় প্রচলিত বিভিন্ন বিশ্বাসে, ভাষা, সাহিত্য, শিল্পকলা ও স্থাপত্যের ইতিহাসে এটা খুব স্পষ্ট।\nদ্বিতীয়ত, বাংলা থেকে জাহাজে যাতায়াতের জলপথগুলো দীর্ঘ দিন আগেই চালু হয়েছিল। চিনা পরিব্রাজক ফাক্সিয়ান (ফা-হিয়েন) ৪০১ খ্রিস্টাব্দে ভারতে আসার সময় স্থলপথ ব্যবহার করেন; খোটান ও আফগানিস্তান হয়ে এ দেশে আসতে তাঁর সময় লেগেছিল দু’বছর। কিন্তু, দেশে ফেরার সময় তিনি জলপথ ধরেন, তাম্রলিপ্ত (অধুনা তমলুক) বন্দর থেকে। বাংলা থেকে তিনি শ্রীলঙ্কা ও জাভা হয়ে দেশে ফেরেন। তত দিনে এই অঞ্চলগুলোর মধ্যে বাণিজ্যিক সংযোগ রীতিমতো প্রতিষ্ঠিত।\nকলকাতার কাছেই গঙ্গার মোহনা ছিল বাংলায় উৎপন্ন বহুবিধ পণ্য রফতানির কেন্দ্র। বিশেষত এখানকার সুতিবস্ত্র ইউরোপ-সহ গোটা বিশ্বে খ্যাতি অর্জন করেছিল। দেশের অন্যান্য জায়গা থেকে আসা নানান সামগ্রীও এই বন্দর থেকে রফতানির জন্য জাহাজে তোলা হত (যেমন পটনা থেকে আসত শোরা বা পটাসিয়াম নাইট্রেট)। বিভিন্ন সওদাগরি প্রতিষ্ঠান যে এখানে আসতে প্রলুব্ধ হয়েছিল, সেটা এই অঞ্চলের অত্যন্ত লাভজনক ব্যবসাবাণিজ্যের আকর্ষণেই। তাদের অন্যতম ছিল ইস্ট ইন্ডিয়া কোম্পানি, যারা শর্বরী পোহালেই ভারতে ব্রিটিশ সাম্রাজ্যের প্রতিষ্ঠা করল। বাংলায়, এবং বাংলার মধ্যে দিয়ে, ব্যবসা করার জন্য কেবল ইংরেজরাই নয়, ফরাসি, পর্তুগিজ, ওলন্দাজ, দিনেমার এবং অন্য অনেক ইউরোপীয় সওদাগরি কোম্পানিও সেই সময় বাংলা থেকে কারবার চালাচ্ছিল।\nব্যতার সমস্যার কারণে গোড়ার দিকে পূর্ববঙ্গের সঙ্গে বাণিজ্যিক সম্পর্ক স্থাপন কঠিনতর ছিল। এ রকম কিছু সাক্ষ্যপ্রমাণ আছে যে, গঙ্গার যে মূল স্রোতটা হুগলি হয়ে বর্তমান কলকাতার পাশ দিয়ে বইত, সেটা ক্রমশ পলি জমে ক্ষীণস্রোতা হয়ে পড়ল। জোরালো হয়ে উঠল অন্য ধারাটা, যেটা পূর্ব দিকে, বর্তমান বাংলাদেশের দিকে গিয়েছিল। রিচার্ড ইটন এর সুন্দর বর্ণনা দিয়েছেন: “পলি জমতে জমতে অনেক আগে থেকেই গঙ্গা তার পুরনো অববাহিকা ছেড়ে বেরিয়ে গিয়ে পূর্ব দিকে নতুন নতুন খাতে ছড়িয়ে গেল, এবং ভৈরব, মাথাভাঙা, গরাই-মধুমতী আর আরিয়ালখান হয়ে শেষ পর্যন্ত, ষোড়শ শতকের শেষ ভাগে, পদ্মার সঙ্গে মিশে গেল। এর মধ্যে দিয়ে গঙ্গার মূল স্রোত সোজা গিয়ে পড়ল পূর্ব বাংলার বুকে।” (দ্য রাইজ় অব ইসলাম অ্যান্ড দ্য বেঙ্গল ফ্রন্টিয়ার, ১২০৪-১৭৬০)। এই পরিবর্তনের প্রভাবে পূর্ববাংলার অর্থব্যবস্থা উপমহাদেশীয় ও বিশ্ব বাজারের সঙ্গে যুক্ত হয়ে গেল, এবং পুবে আর্থিক কর্মকাণ্ডের দ্রুত প্রসার ঘটতে লাগল। এর প্রতিফলন ঘটল পূর্ববাংলা থেকে এমনকি মুঘল কোষাগারেও ক্রমবর্ধমান রাজস্ব সংগ্রহে।\nআর্থিক কর্মকাণ্ডের প্রসারে এই অঞ্চলে নবাগত মুসলমানদের তেজীয়ান ভূমিকার সোৎসাহ বর্ণনা পাওয়া যায় মুকুন্দরামের চণ্ডীমঙ্গল কাব্যে। ষোড়শ শতাব্দীর শেষ দিকে রচিত এই কাব্যে মুকুন্দরাম লিখছেন, এই অঞ্চলে আর্থিক সমৃদ্ধি আনার পাশাপাশি হিংস্র বাঘেদের তাড়ানোর ব্যাপারেও মুসলমানদের কী ভূমিকা ছিল। সুকুমার সেন সম্পাদিত চণ্ডীমঙ্গল থেকে পাই:\nপশ্চিমের বেরুনিঞা আইল দফর মিঞা\nসঙ্গে জন দুই হাজার\nজোড় করি দুই কর জপে পির পেগম্বর\nবন কাটী বসায় বাজার।\nভোজন করিয়া জন প্রবেশ করিল বন\nসহস্র বেরুনিঞা জন\nবন কাটে দিআ গাড়া পাইআ বেরুনিঞার সাড়া\nধায় বাঘা করিআ করুণ।\nঢাকার বিখ্যাত মসলিনের মতো অসামান্য নৈপুণ্যে উৎপাদিত বস্ত্র-সহ অনেক শিল্প-উদ্যোগ গড়ে উঠল। অ্যাডাম স্মিথ বাংলাকে বিশ্বের অন্যতম সমৃদ্ধ অঞ্চল বলে উল্লেখ করেছেন। এই সমৃদ্ধিতে বড় ভূমিকা নিয়েছিল হিন্দু ও মুসলমানের পারস্পরিক সহযোগিতা।\nআকবরের বিপুল উচ্চাশা সত্ত্বেও, এবং তাঁর রাজদরবারে চালু থাকা সত্ত্বেও, তাঁর প্রস্তাবিত ‘তারিখ-ইলাহি’ দিল্লি বা আগরাতেও জনমানসে দাগ কাটতে পারল না। কিন্তু সদ্য সদ্য তাঁর সাম্রাজ্যভুক্ত হওয়া বাংলায় এর প্রভাব থেকে গেল চিরাচরিত বাংলা পঞ্জিকার সংস্কারের মধ্যে দিয়ে। নতুন বাংলা সন পুনর্নির্ধারিত হল তারিখ-ইলাহির শূন্য বৎসরটিকে ধরে, কালের হিসেবটাকে ১৪৭৮ শকাব্দ থেকে হিজরি ৯৬৩ খ্রিস্টাব্দে পিছিয়ে দিয়ে। তবে হিন্দু শকাব্দের অনুসরণে এটি সৌর পঞ্জিকাই থাকল। ফলে সেই বছর থেকে হিন্দু শক পঞ্জিকা ও খ্রিস্টান গ্রেগরীয় পঞ্জিকার মতোই ৩৬৫ দিনে বছরের বাংলা পঞ্জিকা মুসলমান চান্দ্র পঞ্জিকা হিজরির চেয়ে ধীর গতিতে এগোতে থাকল (হিজরি পঞ্জিকায় বছর হয় ৩৫৪ দিন ৮ ঘণ্টা ৪৫ মিনিটে)।\nতা হলে এই বছরটা- বাংলা সন ১৪২৬- কোন ঘটনার কথা জানাচ্ছে? উত্তর হল: এই বছরটা কার্যত হিজরি পঞ্জিকার সূচনার, অর্থাৎ হজরত মহম্মদের মক্কা থেকে মদিনা যাত্রার স্মারক, যা চান্দ্র ও সৌর হিসেবের মিশ্রণে তৈরি একটি গণনা— ৯৬৩ পর্যন্ত মুসলমান চান্দ্র, এবং তার পর থেকে হিন্দু সৌর। ধর্মীয় আচারের প্রতি নিষ্ঠাবান কোনও হিন্দু যখন বাংলা সন-এর হিসেবে কোনও হিন্দু তিথি পালন করছেন, তখন তিনি এর সঙ্গে হজরত মহম্মদের সংযোগের ব্যাপারটা জানতেও পারেন, আবার না-ও পারেন। কিন্তু বহু শতাব্দী ধরে গড়ে ওঠা বাঙালি সংস্কৃতির এই মিশ্র চরিত্রটাকে এড়িয়ে যাওয়া সম্ভব নয়।\nচতুর্থত, বাংলা ভাষার কিছু বৈশিষ্ট্য আছে যা ভারতের অন্য অনেক ভাষায় পাওয়া যায় না। বৈশিষ্ট্যগুলোর বিকাশে হিন্দু ও মুসলমান উভয়ের অবদানই গুরুত্বপূর্ণ। এই বিশেষত্বের একটি লক্ষণীয় দিক হল বাংলা ভাষায়, বিশেষত ক্রিয়াপদে, লিঙ্গভেদের ব্যবহার না করা। নির্মীয়মাণ বাংলা ভাষা ক্রমশ লিঙ্গভেদের প্রথাগত বৈশিষ্ট্যটাকে বর্জন করে, যে বৈশিষ্ট্য সংস্কৃত ভাষায় খুবই গুরুত্বপূর্ণ। নির্মীয়মাণ বাংলা ভাষায় ক্রিয়াপদের— এবং প্রায়শই বিশেষ্যের— রূপগুলোয় স্ত্রীলিঙ্গ ও পুংলিঙ্গের ব্যবহার চরিত্রে বরং তুর্কি ভাষার অনুরূপ।\nসংস্কৃত থেকে অনেকটা সরে গিয়ে বাংলা ভাষায় লিঙ্গভেদ বর্জনের ব্যাপারটা দেখা যায় মাগধী প্রাকৃত নামে পরিচিত প্রাকৃতের পূর্ব দিকের শাখাটির ক্রমবিকাশের মধ্যে। কথ্য ভাষায় শব্দের লিঙ্গভেদ বর্জিত হল। ক্রিয়াপদেও স্ত্রীলিঙ্গ-পুংলিঙ্গের বিভাজন পরিত্যক্ত হল। লক্ষণীয়, একই রকম রূপান্তর ঘটল মাগধী প্রাকৃত থেকেই আসা ওড়িয়া ও অসমিয়া ভাষার ক্ষেত্রেও। গোড়ার দিকের ধ্রুপদী বাংলা সাহিত্যে লিঙ্গভেদ না থাকার প্রভূত প্রমাণ পাওয়া যায় হিন্দু ও মুসলমান উভয় সম্প্রদায়ের লেখকদের রচনাগুলোতে। এখানে উল্লেখ করা দরকার, হিন্দু এবং মুসলমান উভয়েই যেমন বাংলা ভাষার বিকাশে পারস্পরিক সহযোগিতা করেছেন তেমনটাই করেছেন অনেক আদিবাসী জনগোষ্ঠীর লোকেরা, যাঁরা ভাষায় লিঙ্গের ব্যবহার সম্পূর্ণ বর্জন করেছেন, এবং সেটা ঘটেছে বাংলা ভাষার উদ্ভবের বহু আগে।\nলেখক : নোবেল পুরস্কার বিজয়ী ভারতীয় বাঙালী অর্থনীতিবিদ ও দার্শনিক\n২৭ অগস্ট ২০১৯ কলকাতায় দেওয়া আইডিএসকে প্রতিষ্ঠা দিবস বক্তৃতার অনুবাদ


মোদির বিরুদ্ধে বিধিভঙ্গের অভিযোগে কমিশনে তৃণমূল\nআন্তর্জাতিক ডেস্ক : ভারতের প্রধানমন্ত্রী নরেন্দ্র মোদীর বাংলাদেশ সফরকে ঘিরে বিধিভঙ্গের অভিযোগ এনেছে তৃণমূল কংগ্রেস। মোদীর বিরুদ্ধে এই অভিযোগ জানিয়েছে নির্বাচন কমিশনে।\nতাদের অভিযোগ, বিদেশের মাটি থেকে বাংলার ভোটকে প্রভাবিত করার চেষ্টা করছেন মোদী। তাদের দাবি, কমিশন মোদীর গতিবিধি নিয়ন্ত্রণ করুক। তাঁকে এমন 'শাস্তি' দিক, যাতে ভবিষ্যতে এমন আচরণ করার সাহস না পান মোদী। তৃণমূলের মতে, দেশের আর কোনও প্রধানমন্ত্রীকে এর আগে এমন বেপরোয়া ভাবে অনৈতিক এবং অগণতান্ত্রিক কাজে লিপ্ত হতে দেখা যায়নি।\nতৃণমূলের তরফে কমিশনকে ওই চিঠি লিখেছেন তৃণমূলের সর্বভারতীয় মুখপাত্র ডেরেক ও'ব্রায়েন। চিঠিতে তৃণমূলের অভিযোগ, ওই সফরে বিদেশের মাটি থেকে বাংলার ভোটে দলের প্রচার করেছেন প্রধানমন্ত্রী। একটি রাষ্ট্রের প্রধান হিসাবে যে সমস্ত সুযোগ সুবিধা মোদী পেয়ে থাকেন, তার অপব্যবহার করে বিদেশ থেকে পশ্চিমবঙ্গের ভোট প্রক্রিয়া ও ভোটারদের প্রভাবিত করেছেন তিনি। সেখান থেকেই পরোক্ষে দলের প্রচারও করেছেন। যা নির্বাচনী বিধিভঙ্গেরই সামিল।\nবাংলাদেশের ৫০তম স্বাধীনতা দিবস ও বঙ্গবন্ধু মুজিবুর রহমানের জন্মশতবার্ষিকী উপলক্ষে গত ২৬-২৭ মার্চ বাংলাদেশ সফরে ছিলেন মোদী। চিঠিতে কমিশনকে তৃণমূল জানিয়েছে, প্রধানমন্ত্রীর ২৬ মার্চের সভা নিয়ে কোনও আপত্তি নেই তাঁদের। 'হাজার হলেও বাংলাদেশের মুক্তিযুদ্ধে গুরুত্বপূর্ণ ভূমিকা রয়েছে ভারতের। বিশেষ করে প্রতিবেশী রাষ্ট্রের স্বাধীনতার যুদ্ধে পশ্চিমবঙ্গের বাঙালিদের বিশেষ অবদান ছিল'। কিন্তু মোদীর ২৭ মার্চের সভা নিয়ে ঘোরতর আপত্তি রয়েছে তৃণমূলের। চিঠিতে তারা লিখেছে, '২৭ মার্চের সফরের সঙ্গে বাংলাদশের স্বাধীনতা যুদ্ধ বা বঙ্গবন্ধুর জন্মশতবার্ষিকীর কোনও সম্পর্ক ছিল না। প্রধানমন্ত্রীর মতুয়াদের তীর্থস্থান দর্শনের একমাত্র উদ্দেশ্য ছিল, পশ্চিমবঙ্গের ভোট এবং এক বিশেষ সম্প্রদায়ের ভোটারদের উপর প্রভাব বিস্তার করা'।\nপশ্চিমবঙ্গের ভোটে ৮টি বিধানসভা কেন্দ্রে অন্তত ১৭ লক্ষ মতুয়া সম্প্রদায়ের ভোটার রয়েছেন। তৃণমূলের অভিযোগ, এই ভোট ব্যাঙ্ককে প্রভাবিত করতেই তাঁর সরকারি বাংলাদেশ সফরকে কাজে লাগিয়েছেন প্রধানমন্ত্রী।\nএ নিয়ে অবশ্য এর আগেও মোদীকে আক্রমণ করেছিলেন তৃণমূল নেত্রী মমতা বন্দ্যোপাধ্যায়। খড়্গপুরের জনসভা থেকে মমতা বলেছিলেন, ''ভোটের আগে কেন উনি বিদেশ গিয়েছেন, তা কি আমি বুঝছি না! উনি এক বিশেষ সম্প্রদায়ের মন্দিরে গিয়ে পুজো দিলেন। যারা এই রাজ্যের ভোটার। এতে কি নির্বাচনী বিধি ভঙ্গ হচ্ছে না? তা হলে প্রধানমন্ত্রী ভিসা বাতিল হবে না কেন?''\nকমিশনকে দেওয়া চিঠিতে বাংলাদেশে মোদীর ২৭ মার্চের কর্মসূচির বিশদ দিয়ে তৃণমূল বলেছে, মোদীর এই সফর যে প্রচারের উদ্দেশ্য প্রণোদিত তার আরেকটি প্রমাণ এই সফরে তাঁর সঙ্গী বাছাই। তৃণমূল জানিয়েছে, ওই সফরে একজন মাত্র সাংসদকে সঙ্গে নিয়েছিলেন মোদী। তিনি মতুয়া সম্প্রদায়ভুক্ত বিজেপি সাংসদ শান্তনু ঠাকুর। তৃণমূল প্রশ্ন তুলেছে, 'দলীয় প্রচার যদি মোদীর মতুয়া তীর্থ দর্শনের মূল উদ্দেশ্য না হয়ে থাকে তবে, অন্য কোনও দলের সাংসদকে নিজের সঙ্গী হিসেবে আমন্ত্রণ জানাননি মোদী। কেন মতুয়া সম্প্রদায়ের সাংসদকেই সঙ্গে নিলেন তিনি, যিনি ভারত সরকারে কোনও গুরুত্বপূর্ণ পদেই নেই'।\nচিঠিতে তৃণমূল লিখেছে, প্রধানমন্ত্রী তাঁর পদের চূড়ান্ত অপব্যবহার করে বিদেশে থেকে দেশের ভোট প্রক্রিয়াকে প্রভাবিত করেছেন। এর আগে কোনও দেশের কোনও প্রধানমন্ত্রীকে এতটা বেপরোয়া ভাবে অনৈতিক এবং অগণতান্ত্রিক কাজ করতে দেখা যায়নি, ভোটের আগে নির্বাচনী বিধিভঙ্গ করে এর আগে দেশের কোনও প্রধানমন্ত্রী বিদেশের মাটি থেকে দলের প্রচার করেননি।\nকমিশনের কাছে তৃণমূলের দাবি, প্রধানমন্ত্রীর বিরুদ্ধে অবিলম্বে কড়া পদক্ষেপ করা হোক। যাতে ভবিষ্যতে এমন কাজের পুনরাবৃত্তি না করেন তিনি। চিঠিতে কমিশনের কাছে মোদির গতিবিধি নিয়ন্ত্রণ করার দাবিও জানিয়েছে তৃণমূল।


Thread: জোয়ারের পানিতে দাঁড়িয়ে ঈদের নামাজ\nMohammad bin Maslama\n136 Times جزاك الله خيرا in 27 Posts\nঘূর্ণিঝড় আম্পানে ভেঙে গেছে নদীর বাঁধ। তলিয়ে গেছে এলাকা। চারদিকে শুধু পানি আর পানি। এই পানির মধ্যেই দাঁড়িয়ে ঈদুল ফিতরের নামাজ আদায় করেছেন খুলনার কয়রা উপজেলার ২ নম্বর কয়রা গ্রামের লোকজন।\nএলাকার লোকজন জানান, আম্পানের ফলে এ উপজেলার ৮০ ভাগ এলাকা পানিতে তলিয়ে গেছে। ঝড়ের তাণ্ডবে ১২১ কিলোমিটার বেড়িবাঁধের ২১টি স্থানে ৪০ কিলোমিটারের বেশি অংশ ভেঙে গেছে। আজ সকালে ক্ষতিগ্রস্ত বাঁধ নির্মাণে স্বেচ্ছাশ্রমে অংশ নেন কয়েক হাজার মানুষ। কাজের ফাঁকে বেলা ১১টার দিকে ২ নম্বর কয়রা গ্রামের লোকজন পানিতে দাঁড়িয়ে ঈদের নামাজ আদায় করেন।\nঈদের নামাজে ইমামতি করেন উপজেলা পরিষদের সাবেক চেয়ারম্যান আ খ ম তমিজ উদ্দিন। এতে অন্যদের মধ্যে অংশ নেন উপজেলা পরিষদের বর্তমান চেয়ারম্যান এস এম শফিকুল ইসলাম। তিনি নামাজের আগে এলাকাবাসীর উদ্দেশে বক্তব্য দেন। এ সময় তিনি ঝড়ে ক্ষতিগ্রস্ত কয়রাবাসীর দুর্বিষহ অবস্থা তুলে ধরেন এবং মজবুত বাঁধ নির্মাণে প্রধানমন্ত্রীর হস্তক্ষেপ কামনা করেন। তিনি স্বেচ্ছাশ্রমে বাঁধ নির্মাণের কাজে অংশ নেওয়ার জন্য এলাকাবাসীকে ধন্যবাদ জানান।\nএস এম শফিকুল ইসলাম বলেন, ‘এবার আমরা অন্য রকম ঈদ পালন করছি। স্বেচ্ছাশ্রমে বাঁধ নির্মাণের সময় জোয়ারের পানি যখন হাঁটু পর্যন্ত পৌঁছায়, তখন ঈদের নামাজ শুরু হয়। প্রায় ৬ হাজার মানুষ নামাজে অংশগ্রহণ করেন। আমি ব্যক্তিগত উদ্যোগে সবার জন্য ঈদের সেমাইয়ের ব্যবস্থা করেছি। এ ছাড়া দুপুরে উপজেলা পরিষদের পক্ষ থেকে খিচুড়ির ব্যবস্থা করা হয়েছে।’\nঘূর্ণিঝড় আম্পানের আঘাতে খুলনার ৯টি উপজেলার ৮৩ হাজার ৫৬০টি ঘর ক্ষতিগ্রস্ত হয়েছে। ক্ষতিগ্রস্ত হয়েছে সাড়ে ৪ লাখ মানুষ। সবচেয়ে বেশি ক্ষতির শিকার হয়েছে কয়রা। এ উপজেলার চারটি ইউনিয়ন ক্ষতিগ্রস্ত হয়েছে। প্রায় ৫ হাজার হেক্টর জমির ফসল লোনা পানিতে প্লাবিত হয়েছে। বাঁধ ভেঙে ছোট-বড় ৫ হাজার মাছের ঘের ভেসে গেছে। অসহায় হয়ে পড়েছে প্রায় সাত লাখ মানুষ।\nSource: Kuffer News Prothom Alo\n"জিহাদের এই ঝান্ডা আমরা চিরদিন উঁচু রাখবো"\nThe Following3Users Say جزاك الله خيرا to Mohammad bin Maslama For This Useful Post:\nমারজান (05-26-2020),মোহাঃ সুলাইমান (05-25-2020),abu mosa (05-28-2020)\n27 Times جزاك الله خيرا in9Posts\nআল্লাহ তায়ালা আমাদের মুসলিম ভাইদের সাহায্য করুন। তাদের ধয্য ধরার তাওফিক দান করুন। আসুন সবাই অসহায় এই মুসলমান ভাইদের পাশে দাড়াই তাদের জন্য আমাদের দানের হাত বাড়িয়ে দেই। আল্লাহ তায়ালা আমাদের তাওফিক দান করুন আমীন।\nThe Following2Users Say جزاك الله خيرا to মোহাঃ সুলাইমান For This Useful Post:\nমারজান (05-26-2020),abu mosa (05-28-2020)\nআল্লাহ তাআলা আমাদের মুসলিম জাতিকে হেফাজত করুন,আমিন।\nকীভাবে নিজের পোষ্টকে সাঁজাতে-গুঁছাতে হয়\nBy ibne kasim in forum তথ্য প্রযুক্তি\nLast Post: 04-24-2020, 06:14 PM\nহোঁচট খেয়ে পড়ে গেলেন মোদি // Inspiration Image// Download & share\nBy Abu Salman in forum আল জিহাদ\nLast Post: 12-18-2019, 07:30 PM\nটেলিগ্রামে আপনি ধোঁকায় পড়তে পারেন!\nBy খালিদ মুন্তাসির in forum চিঠি ও বার্তা\nLast Post: 06-15-2019, 11:55 AM\nআপন দ্বীন নিয়ে পালিয়ে বেড়ানো ব্যক্তিগণ ঈসা আলাইহিস সালামের সাথে মিলিত হবেন। (একটি পিক.)\nLast Post: 10-10-2018, 10:53 AM\nনিপীড়নের হাত থেকে বাঁচতে প্রায় পাঁচ লাখ রোহিঙ্গা বাংলাদেশে পালিয়ে আসার অপেক্ষায়\nLast Post: 09-24-2018, 09:27 AM


কচুয়া পৌরসভার ১ নং ওয়ার্ডে কাউন্সিলর পদে ৩ প্রার্থীর মনোনয়নপত্র দাখিল কচুয়া পৌরসভার ১ নং ওয়ার্ডে কাউন্সিলর পদে ৩ প্রার্থীর মনোনয়নপত্র দাখিল – .:: কচুয়া বার্তা ::.\nকচুয়া পৌরসভার ১ নং ওয়ার্ডে কাউন্সিলর পদে ৩ প্রার্থীর মনোনয়নপত্র দাখিল\nছবি: মনোনয়নপত্র দাখিল করছেন কাউন্সিলর প্রার্থী সোহেল তাজ।\nকচুয়া পৌরসভার ১ নং ওয়ার্ডে কাউন্সিলর পদে ৩ প্রার্থী মনোনয়নপত্র দাখিল করেছে। ৯ অক্টোবর শনিবার মনোনয়নপত্র দাখিলের শেষ দিনে চাঁদপুর জেলা নির্বাচন কর্মকর্তা ও জেলা রির্টানিং অফিসারের কার্যালয় থেকে এ তথ্য জানা যায়। জানা গেছে কাউন্সিলর প্রার্থী বালিয়াতলী গ্রামের সমাজ সেবক আওয়ামী লীগ নেতা সেহেল তাজ,একই গ্রামের আওয়ামী লীগ নেতা মো: মোখলেছুর রহমান ও কোয়াচাঁদপুর গ্রামের আবদুল কাদের মনোনয়নপত্র দাখিল করেছেন। মনোনয়নপত্র বাছাই ১১ অক্টোবর সোমবার, প্রার্থীতা প্রত্যাহার ১৭ অক্টোবর রবিবার এবং ২ নভেম্বর মঙ্গলবার ব্যালোটের মাধ্যমে ভোট গ্রহন অনুষ্ঠিত হবে।


জল পানে অরুচি নেই তো? | জল কেন পান করা উচিত জানেন কি? শুধুই কি তৃষ্ণা মেটাতে জল পানের প্রয়োজন, তা কিন্তু নয়। পর্যাপ্ত পরিমাণ জল পান করলে শরীরের কিন্তু আরও নানা রকমের উপকার হয়। যেমন... - Bengali BoldSky\nজল পানে অরুচি নেই তো?\n| Published: Thursday, November 9, 2017, 17:59 [IST]\nজল তো সবাই পান করি। কিন্তু কতটা করি? আমাদের শরীরের জন্য যতটা দরকার, ততটা করি কি? আসলে আমাদের ব্যস্ত জীবনে কখন যে কতটা জল পান করছি, তার হিসাব রাখাটা বেশ মুশকিল। ফলে আমাদের শরীরও দিন দিন অসুস্থ এবং কমজোর হয়ে পরছে। তবে জল কেন পান করা উচিত জানেন কি? শুধুই কি তৃষ্ণা মেটাতে জল পানের প্রয়োজন, তা কিন্তু নয়। পর্যাপ্ত পরিমাণ জল পান করলে শরীরের কিন্তু আরও নানা রকমের উপকার হয়। যেমন...\nশরীরে জলের ভারসাম্য বজায় থাকে\nজল খাওয়ার সবথেকে উপকার হল এটি আমাদের শরীরকে সুস্থ রাখে। কিন্তু কিভাবে? আসলে আমাদের শরীরের ৬০ শতাংশই জল দিয়ে তৈরি। তাই পরিমিত হারে জল পান করলে আমাদের শরীরের ভেতরে যে সকল তরল উপাদান থাকে, তার ভারসাম্য বজায় থাকে। এছাড়াও নির্দিষ্ট পরিমাণে জল পান করলে শরীরে পৌষ্টিক উপাদান বজায় থাকে এবং দেহের তাপমাত্রাও সঠিক থাকে। একই সঙ্গে খাদ্য হজম করতে এবং আরও নানারকম উপকার করতে সাহায্য করে জল।\nক্যালরির পরিমাণ নিয়ন্ত্রণে রাখে\nজানেন কি, শুধু জল পারে আমাদের ওজন সঠিক রাখতে। তাই তো অতিরিক্ত ওজন কমাতে জলকে কাজে লাগাতেই পারেন। আসলে জল পান করলে শরীরের অন্যান্য উপকার যেমন হয়, তেমনই উপকার হয় আমাদের ওজন নিয়ন্ত্রণে রাখতেও। বহু গবেষণার দ্বারা প্রমাণিত হয়েছে যে দিনে ৩-৪ লিটার জল পান করলে শরীরের অতিরিক্ত ওজন কমিয়ে ফেলা যায়। এর মূল কারণ হল, জল পান করলে আমাদের শরীরের অতিরিক্ত ক্যালরি ঝরে যায়। ফলে মেদ এবং ওজন বেড়ে যাওয়ার সম্ভাবনা কমে।\nমাংসপেশির শক্তি বাড়ায়\nসারাদিন কাজ করতে করতে আমরা কত ক্লান্ত হয়ে যাই, তাই না? আসলে ক্লান্তি আসে আমাদের মাংসপেশির। এর কারণ কাজের চাপে আমাদের মাংসপেশি থেকে ঘামের আকারে প্রচুর পরিমাণে জল বেরিয়ে যায়। ফলে মাংসপেশি ক্লান্ত হয়ে পরে। জলের ঘাটতি কমাতে তাই আমাদের বাইরে থেকে প্রচুর জল শরীরে প্রবেশ করাতে হয়। এতে ক্লান্তি দূর হয় এবং নতুন করে এনার্জি পাওয়া যায়।\nজলের থেকে উপকারি উপাদান ত্বকের জন্য আর কিছুই নেই। শুধু জল পান করাই নয়, জল দিয়ে মুখ ধুলেও আমাদের ত্বকের প্রচুর উপকার হয়। আসলে আমাদের ত্বকের যাবতীয় সমস্যা হয় শরীরের ভিতর জমে থাকা নানা ক্ষতিকারক উপাদান থেকে। আসলে শরীরের ভিতরের বিষাক্ত উপাদান এবং বাইরের নোংরা রোমকূপের মুখ বন্ধ করে দেয়। ফলে ব্রণ তো বটেই এছাড়াও ত্বকে ভাঁজ পড়ে যাওয়া, চোখের চারপাশে কালো দাগ দেখা দেয়। এই অবস্থা থেকে মুক্তি পেতে হলে নিয়মিত পরিমাণ মতো জল পান করতেই হবে, যাতে শরীর থেকে ক্ষতিকারক উপাদান বেরিয়ে গিয়ে আমাদের ত্বক উজ্জ্বল এবং সমস্যাহীন হতে পারে।\nকিডনির কাজ সঠিক রাখে\nজল পান করলে কিডনির কর্মক্ষমতা বাড়ে এবং কিডনি সঠিকভাবে কাজ করতে পারে। প্রসঙ্গত, কিডনি প্রতিদিন ২০০ কোয়ার্টজ করে রক্ত পরিশোধন করতে পারে। একইসঙ্গে ব্লাডার থেকে বর্জ্য দূর করে তাঁকে মূত্র আকারে শরীর থেকে বের করে দেয়। এই কারণেই কিডনির কাজ সঠিক ভাবে চালনা করতে প্রচুর পরিমাণে জল পান করার দরকার।\nক্লান্তি হলেই কি হাতে চা অথবা কফির কাপ নিয়ে বসে পরেন? জানেন কি, কফি বা চায়ের থেকেও খুব বেশি উপকারি হল জল। জল পান করলে আমাদের ক্লান্তি দূর হয়। এমনকি চোখমুখ থেকে ক্লান্তির ছাপ দূর করতে পারে জল।\nমাঝেমাঝেই শরীরে কি ব্যাথা হয়? হাতে ব্যথা, পায়ে ব্যথা, হাঁটু বা কোমরে? অথবা উঠতে বসতে গেলে টান ধরা বা খিঁচ ধরে যায়? জানেন কেন হয় এগুলো? এই সমস্যাগুলি তখনই হয়, যখন আমাদের শরীরে জলের অভাব দেখা যায়। তাই তো এই সমস্যাগুলি দূর করতে সঠিক পরিমাণে জল পান জরুরি।\nরোগ প্রতিরোধ ক্ষমতা বাড়িয়ে তোলে\nজল পান করলে শরীরের ভিতর আদ্রতা বজায় থাকে। তাতে যেমন এনার্জি পাওয়া যায়, তেমনই যে কোনও মরসুমে শরীরকে সুস্থ রাখতে সাহায্য করে জল। যদিও এখনও এটা প্রমাণিত হয়নি যে জল পান করলে ঠাণ্ডা লাগা বা সর্দি লাগার সমস্যা দূর হয়ে যেতে পারে। তবে পরিমিত হারে জল খেলে শরীরে রোগ প্রতিরোধ ক্ষমতা বৃদ্ধি পায়। এর কারণ জলের মাধ্যমে শরীর থেকে ক্ষতিকারক উপাদান বেরিয়ে যেতে পারে। ফলে দেহের অন্দরের ক্ষমতা বৃদ্ধি পায়।\nমস্তিষ্কের কাজে সাহায্য করে\nএকটি গবেষণা থেকে জানা গেছে যে, যারা পর্যাপ্ত পরিমাণে জল পান করেন, তাদের মস্তিষ্কের কাজ সুদৃঢ় হয়। কারণ জল পান করলে যেমন ক্লান্তি দূর হয়। তেমনই, এনার্জি পেতে এবং নতুন করে ভাবনা চিন্তা করার ক্ষমতাও বৃদ্ধি পায়। সবথেকে বড় কথা, শরীরের মধ্যে তরল উপাদানের ভারসাম্য বজায় থাকে বলে মস্তিষ্কে রক্ত চলাচল ঠিক থাকতে পারে। ফলে স্বাভাবিকভাবেই ব্রেন পাওয়ার বৃদ্ধি পায়।\nজল কেন পান করা উচিত জানেন কি? শুধুই কি তৃষ্ণা মেটাতে জল পানের প্রয়োজন, তা কিন্তু নয়। পর্যাপ্ত পরিমাণ জল পান করলে শরীরের কিন্তু আরও নানা রকমের উপকার হয়। যেমন...\nStory first published: Thursday, November 9, 2017, 17:59 [IST]


আমেরিকার নির্বাচনে অর্থের যোগানদাতা কারা ? | Voice of Satkhira\nআমেরিকার নির্বাচনে অর্থের যোগানদাতা কারা ?\nমার্চ ১৭, ২০১৬ প্রবাস ভাবনা ফটো গ্যালারি\nযুক্তরাষ্ট্রের পরবর্তী প্রেসিডেন্ট নির্বাচনে মনোনয়ন লাভের জন্য প্রার্থীদের এখন বলতে গেলে ঘুম হারাম। বিশালায়তন দেশের এক প্রান্ত থেকে অপর প্রান্তে প্রত্যেকেই চড়কির মতো ঘুরে বেড়াচ্ছেন প্রার্থীরা। ডিজিটাল ও সনাতনী মাধ্যম কোনোটাকেই নিজের প্রচারণা কাজে লাগানোর কমতি রাখছেন না। বলাবাহুল্য, এসব কাজে ঢের অর্থ খরচ করতে হচ্ছে প্রথ্যেক প্রার্থীকেই। আর সেই অর্থের পরিমাণটা শুনলে যে কারো ‘চক্ষু চরকগাছ’ হতে বাধ্য। কিন্তু এসব অর্থের যোগানদাতা কারা?\nমার্কিন নিয়ম অনুসারে প্রেসিডেন্ট প্রার্থীরা নির্বাচনী ব্যয় মেটানোর জন্য তহবিল সংগ্রহ করতে পারেন। আর সম্ভব সেটা হয় দলীয় সদস্য ও শুভানুধ্যায়ীদের কাছ থেকে পাওয়া চাঁদার মাধ্যমে। অনেকে আবার বিশেষ ভোজের আয়োজন করেন; যা আমাদের মতো দেশের মধ্যমসারির অনেক চাকরিজীবীর এক মাসের বেতনের সমান অর্থ ব্যয় করে খেতে হয়। সেটিও আসলে এক ধরনের চাঁদা, পার্থক্য শুধু নামে। মার্কিন নির্বাচনী নিয়মেই আবার প্রত্যেক প্রার্থীকে নির্বাচনী অনুদান দাতাদের নামসহ বিস্তারিত তথ্য লিপিবদ্ধ করে ফেডারেল ইলেকশন কমিটিকে জানাতে হয়।\nসবসময় যে স্বচ্ছতা বজায় রেখে এসব তথ্য সংগ্রহ করা হয় এবং ফেডরেল ইলেকশন কমিটিকে জানানো এমন ভাবার কারণ নেই; তবে সাধারণত কোন প্রার্থী কোন উৎস থেকে কী পরিমাণ অনুদান পাচ্ছেন বা পেলেন তা ভোটাররা জানতে পারেন।\nএবারের প্রেসিডেন্ট নির্বাচনে ডেমোক্রেটিক প্রার্থীর মনোনয়ন দৌড়ে সবার সামনে থাকা সাবেক পররাষ্ট্রমন্ত্রী ও ফার্স্ট লেডি হিলারি ক্লিনটনের নির্বাচনী তহবিলের আকার এরইমধ্যে ১৩ কোটি ৪ লাখ ৪৩ হাজার ৬৩৭ ডলার অতিক্রম করেছে। তার অর্থদাতাদের মধ্যে বেশিরভাগই আইনজীবী ও বিভিন্ন আইনি প্রতিষ্ঠান। চার মিলিয়ন ডলার পেয়েছেন তিনি বিভিন্ন বাণিজ্যিক ব্যাংক এবং বিনিয়োগ প্রতিষ্ঠানগুলো থেকে।\nএ কারণে ডেমোক্রেটিক পার্টির অপর মনোনয়ন প্রত্যাশী বার্নি স্যান্ডার্স অভিযোগ তুলেছেন, ‘রাজনীতিতে ওয়াল স্ট্রিটের প্রভাব বাড়ছে।’\nবার্নি স্যান্ডার্সের নির্বাচনী তহবিল বর্তমানে ৯ কোটি ৬৩ লাখ ১১ হাজার ৪২৩ ডলার। ওয়াল স্ট্রিটের বড় প্রতিষ্ঠানগুলোর অনুদানের সমালোচনাকারী স্যান্ডার্স তার তহবিলের বেশিরভাগই পেয়েছেন সাধারণ নাগরিকদের কাছ থেকে ছোট ছোট অংকের হিসাবে। স্যান্ডার্সের একেকটি চাঁদার পরিমাণ ২০০ ডলারেরও কম। এমনকি চাকরি নেই, এমন ব্যক্তিদের অনুদানও পেয়েছেন তিনি। বড় বড় করপোরেট হাউস এমনকি ‘টুরিং ফার্মাসিউটিক্যালের’ সাবেক এক প্রধানের বড় অংকের অনুদান ফিরিয়ে দিয়েছেন সম্ভাব্য এ প্রার্থী।\nরিপাবলিকান পার্টির মনোনয়ন দৌড়ে এগিয়ে তাকা ডোনাল্ড ট্রাম্পের নির্বাচনী তহবিলের আকার ২ কোটি ৫৫ লাখ ২৬ হাজার ৩১৯ ডলার। ক্যাসিনো ব্যবসায়ী ধনকুবেরের তহবিলের বেশিরভাগই নিজস্ব এবং বিভিন্ন প্রতিষ্ঠান থেকে নেয় ঋণ। এই ঋণ অবশ্য তার তহবিল থেকেই পরে শোধ করতে হবে।\nমিডিয়া মুঘল হওয়ায় তাকে অন্য প্রার্থীদের মতো টেলিভিশন বিজ্ঞাপনের পিছনে অর্থ করতে হচ্ছে না বলে কিছু খরচ কমে গেছে তার। ট্রাম্পের তহবিলের কিছু অংশ এসেছে স্বাস্থ্য এবং আবাসন খাত থেকে; তবে সাধারণ নাগরিকদের কাছ থেকে পাওয়া অনুদানের পরিমাণ খুবই কম।\nরিপাবলিকানদের অন্যতম মনোনয়ন প্রত্যাশী টেড ক্রুজের নির্বাচনী তহবিল বর্তমানে ৫ কোটি ৪৬ লাখ ৬১ হাজার ৫০৬ ডলার। প্রতিদ্বন্দ্বিতায় ডোনাল্ড ট্রাম্পের চেয়ে খানিকটা পিছিয়ে থাকলেও তহবিলের আকারে তিনি বেশ এগিয়ে।\nটেক্সাসের এই সিনেটরের বেশিরভাগ অনুদানই এসেছে নিজের অঙ্গরাজ্য থেকে; বিশেষ করে টেক্সাসের তেল, গ্যাস আর খামারবাড়ি থেকেই বেশিরভাগ অনুদান পেয়েছেন তিনি। সূত্র: বিবিসি


পুরনো সালাউদ্দিন না নতুন মুখ? পুরনো সালাউদ্দিন না নতুন মুখ? – Swadhindesh -স্বাধীনদেশ\nপুরনো সালাউদ্দিন না নতুন মুখ?\n89\tস্বাধীনদেশ অনলাইন\nস্পোর্টস ডেস্ক: গত এপ্রিলে অনুষ্ঠিত হওয়ার কথা ছিল বাংলাদেশ ফুটবল ফেডারেশনের (বাফুফে) নির্বাচন। করোনাভাইরাস সংক্রমণের ধাক্কায় পিছিয়ে আজ অনুষ্ঠিত হচ্ছে বাফুফের কার্যনির্বাহী কমিটির চার বছর মেয়াদি নির্বাচন।\nদুটি প্যানেল বর্তমান সভপাতি কাজী সালাউদ্দিনের নেতৃত্বাধীন সম্মিলিত পরিষদ এবং শেখ মো. আসলামের নেতৃত্বাধীন সমন্বয় পরিষদ নির্বাচনে পরস্পরের মূল প্রতিপক্ষ। তবে সালাউদ্দিন চতুর্থবার সভাপতি পদে প্রার্থী হলেও আসলামের প্যানেলে সভাপতি পদে কোনো প্রার্থী নেই।\nএর বাইরে বিগত কমিটির সহ-সভাপতি বাদল রায় সভাপতি পদের জন্য সময় শেষ হওয়ার পরে প্রার্থিতা প্রত্যাহার করলেও ব্যালট পেপারে তার নাম থাকছে। সেক্ষেত্রে সভাপতি পদে অপর দুই প্রার্থীর চেয়ে বেশি ভোট পেলে তিনি বিজয়ী হবেন।\nআরেক সাবেক ফুটবলার শফিকুল ইসলাম মানিক স্বতন্ত্র প্রার্থী হিসেবে ভোটযুদ্ধে অবতীর্ণ হয়েছেন সভাপতি পদে। এদিকে আগের কমিটির সহ-সভাপতি তাবিথ আউয়ালও একই পদে নির্বাচন করছেন স্বতন্ত্র প্রার্থী হিসেবে।\nকরোনাকালে ক্রীড়াঙ্গনে উত্তাপ ছড়ানো বাফুফের এবারের নির্বাচনে ১৩৯ জন ভোটার। ২১ পদের বিপরীতে প্রার্থী সংখ্যা ৪৭। এর মধ্যে সভাপতির একটি পদের জন্য তিনজন, সিনিয়র সহ-সভাপতির একটি পদের জন্য দু’জন, চারটি সহ-সভাপতি পদের জন্য আটজন এবং ১৫ সদস্য পদের জন্য লড়বেন ৩৪ জন।\nহোটেল সোনারগাঁওয়ে সকাল ১০টা থেকে ১২টা পর্যন্ত বার্ষিক সাধারণ সভা (এজিএম) শেষে বেলা ২টা থেকে বিকেল ৪টা পর্যন্ত বিরতিহীনভাবে ভোটগ্রহণ চলবে। কাউন্সিলরদের মধ্যে ঢাকার বিভিন্ন ক্লাবের রয়েছেন ৫৩ জন, জেলা ও বিভাগীয় ফুটবল অ্যাসোসিয়েশনের ৭২ জন এবং অন্যান্য ভোটার ১৪ জন।\nসভাপতি পদে প্রতিদ্বন্দ্বিতা করছেন তিনজন। গত ১২ বছর ধরে এই পদে থাকা কাজী সালাউদ্দিনের প্রতিদ্বন্দ্বী শফিকুল ইসলাম মানিক। নির্ধারিত সময়ের পর মনোনয়নপত্র প্রত্যাহার করায় বর্তমান সহ-সভাপতি ও সাবেক তারকা ফুটবলার বাদল রায়ের নামও ব্যালট পেপারে থাকবে।\nসিনিয়র সহ-সভাপতি পদে আবদুস সালাম মুর্শেদীর প্রতিপক্ষ সাবেক তারকা ফুটবলার শেখ মো. আসলাম। চারটি সহ-সভাপতি পদে প্রার্থী আটজন। বর্তমান তিন সহ-সভাপতি কাজী নাবিল আহমেদ, মহিউদ্দিন আহমেদ মহি ও তাবিথ আউয়াল ছাড়াও এই পদে প্রতিদ্বন্দ্বিতা করছেন এসএম আবদুল্লাহ আল ফুয়াদ, শেখ মো. মারুফ হাসান, আমিরুল ইসলাম বাবু, আতাউর রহমান মানিক ও ইমরুল হাসান।\nচতুর্থ মেয়াদে সভাপতি পদে প্রতিদ্বন্দ্বিতা করছেন সালাউদ্দিন। ২০০৮ সালের নির্বাচনে তিনি মেজর জেনারেল (অব.) আমিন আহমেদ চৌধুরীকে ৬২-৪৯ ভোটে হারিয়েছিলেন। ২০১২ সালে সভাপতি পদপ্রার্থী আবদুর রহিম মনোনয়নপত্র প্রত্যাহারের সময়সীমা পেরিয়ে যাওয়ার পর নির্বাচন থেকে সরে দাঁড়ান।\nফিফা পর্যবেক্ষক মণিলাল ফার্নান্ডো সালাউদ্দিনকে নির্বাচিত ঘোষণা করেন। ২০১৬ সালে ‘বাঁচাও ফুটবল পরিষদের’ সভাপতি প্রার্থী কামরুল আশরাফ খানকে ৮৩-৫০ ভোটের ব্যবধানে হারিয়ে তৃতীয়বার নির্বাচিত হন সম্মিলিত পরিষদের কাজী সালাউদ্দিন।\nএবারের নির্বাচনে সালাউদ্দিনের নেতৃত্বাধীন সম্মিলিত পরিষদ ২১টি পদের সবগুলোতেই প্রার্থী দিয়েছে। তবে বাংলাদেশ জেলা ও বিভাগীয় ফুটবল অ্যাসোসিয়েশন (বিডিডিএফএ) ও বাংলাদেশ ফুটবল ক্লাব অ্যাসোসিয়েশন (বিএফসিএ) সমর্থিত শেখ মো. আসলামের নেতৃত্বাধীন সমন্বয় পরিষদ সভাপতি ও একজন সহ-সভাপতি বাদে ১৯ জনের প্যানেল দিয়েছে।


ব্রেক্সিট চুক্তি না হলে কী ঘটতে পারে? - আন্তর্জাতিক - Premier News Syndicate Limited (PNS)\n২৪ জুলাই ২০১৯, ১১:৫২ সকাল\nপিএনএস ডেস্ক: বরিস জনসন বলছেন, দরকারে কোন চুক্তি ছাড়াই যুক্তরাজ্য ইউরোপীয় ইউনিয়ন থেকে বিদায় নেবে।ব্রিটেনে আজ নতুন প্রধানমন্ত্রী হিসেবে দায়িত্ব নিতে যাচ্ছেন ক্ষমতাসীন কনজারভেটিভ পার্টির নতুন নেতা বরিস জনসন।\nএর নানা রকম আনুষ্ঠানিকতা যখন শেষ হবে তখন বরিস জনসন যুক্তরাজ্যের জন্য সবচাইতে গুরুত্বপূর্ণ রাজনৈতিক চ্যালেঞ্জের মুখোমুখি হবেন।\nযুক্তরাজ্য কোন চুক্তি ছাড়াই ইউরোপীয় ইউনিয়ন থেকে বিদায় নেবে কিনা সেই সম্ভাবনার মুখোমুখি দাড়াতে হবে তাকে।\nচুক্তি বিহীন ব্রেক্সিট অর্থ কী?\nসোজা কথায় এর অর্থ দাঁড়াবে এত বড় পরিবর্তনের সাথে খাপ খাইয়ে নিতে দেশটির বিভিন্ন খাত ও জনগণকে কিছুটা সামলে নেয়ার সময় দিতে ইউরোপীয় ইউনিয়নের সাথে কোন সাময়িক চুক্তি ছাড়াই বিদায় নিতে হবে।\nদেশটিকে রাতারাতি ইউরোপীয় ইউনিয়নের এক মুদ্রা বাজার ব্যবস্থা থেকে বের হয়ে আসতে হবে। ইউরোপীয় ইউনিয়নের সদস্য দেশগুলো থেকে পণ্য আমদানিতে যে শুল্কমুক্ত সুবিধা পেত যুক্তরাজ্য সেটি আর তারা পাবে না।\nইউ সদস্য দেশগুলো থেকে এতদিন আমদানি হতো এমন পণ্যের উপর কর বসে যুক্তরাজ্যের নাগরিকদের জন্য তার দাম বেড়ে যাবে।\nইউরোপীয় ইউনিয়নের যেসব সংস্থার সাথে যুক্তরাজ্য সম্পর্কিত যেমন, ইউরোপিয়ান আদালত বা ইউরোপিয়ান পুলিশ, এরকম অনেকগুলো সংস্থা থেকে যুক্তরাজ্যকে বের হয়ে যেতে হবে।\nইউরোপীয় ইউনিয়নের বাৎসরিকে বাজেটে যুক্তরাজ্যকে কোন অর্থ দিতে হবে না। বর্তমানে তা বছরে নয়শত কোটি পাউন্ড।\nএটা কি ঠেকানো সম্ভব?\nসদ্য সাবেক প্রধানমন্ত্রী টেরিজা মে দেশটির পার্লামেন্টে যে চুক্তি প্রস্তাব করেছিলেন সেটি হল যুক্তরাজ্য ২১ মাসের একটা সময় পাবে বিশাল এই পরিবর্তনের সাথে খাপ খাইয়ে নিতে।\nতার এই প্রস্তাব সংসদে তিনবার প্রত্যাখ্যান করেছেন সংসদ সদস্যরা। এই সময়ের মধ্যে যুক্তরাজ্য তার জন্য লাভজনক চুক্তি নিয়ে দরকষাকষির সুযোগ পেতো।\nব্রেক্সিট ইস্যু বোঝার সহজ সূত্র\nএখন যদি কোন ধরনের চুক্তি ছাড়াই হঠাৎ বিদায় নেয়ার সম্ভাবনা এড়াতে হয় তাহলে দেশটির বিচ্ছেদের ব্যাপারে পরিকল্পনা নিয়ে সংসদে নতুন আইন পাশ করতে হবে, ইউরোপীয় ইউনিয়নের কাছ থেকে সময় নিতে সমর্থ হতে হবে অথবা ব্রেক্সিট বাতিল করতে হবে।\nপার্লামেন্টে টেরিজা মে'র প্রস্তাব প্রত্যাখ্যান হবার পর ব্রেক্সিটের সময়সীমা ৩১ অক্টোবর পর্যন্ত বাড়ানো হয়েছে।\nবরিস জনসনের অবস্থান কী?\n৩১ অক্টোবরের মধ্যেই যেকোনো মূল্যে ইউরোপীয় ইউনিয়ন থেকে যুক্তরাজ্যের বিচ্ছেদ নিশ্চিত করতে চান বরিস জনসন। সেরকমটাই তিনি বলেছেন এক রেডিও সাক্ষাৎকারে।\nতিনি বলেছেন, দরকারে কোন চুক্তি ছাড়াই যুক্তরাজ্য ইউরোপীয় ইউনিয়ন থেকে বিদায় নেবে।\nতিনি বলেছেন টেরিজা মে'র প্রস্তাব পুরো বাতিল করে নতুন চুক্তির খসড়া করবেন তিনি।\nওদিকে ইউরোপীয় কমিশনের নতুন নির্বাচিত প্রেসিডেন্ট অরসুলা ফন ডার লায়েন নভেম্বরের ১ তারিখ দায়িত্ব নিতে যাচ্ছেন। তিনি বলেছেন, ব্রেক্সিটের জন্য সময় দেয়ার ব্যাপারে তিনি সমর্থন দেবেন।\nতবে যুক্তরাজ্যে ইউরোপীয় ইউনিয়ন থেকে কিভাবে বের হয়ে যাবে সে ব্যাপারে চুক্তি নিয়ে নতুন কোন আলাপ হবে না। সব কিছুর জন্য একদমই কম সময় রয়েছে হাতে। ব্রিটিশ পার্লামেন্ট অবশ্য এখন গ্রীষ্মের বিরতিতে রয়েছে।\nবাণিজ্যের জন্য যে অর্থ দাঁড়াবে\nচুক্তি বিহীন ব্রেক্সিট মানে যুক্তরাজ্যের বাণিজ্য মারাত্মক ক্ষতিগ্রস্ত হবে বলে বেশিরভাগ অর্থনীতিবিদ মনে করেন। যুক্তরাজ্যে অর্থনৈতিক মন্দা দেখা দিতে পারে বলে তারা মনে করেন।\nচুক্তি বিহীন ব্রেক্সিট মানে ইউরোপীয় ইউনিয়ন ও যুক্তরাজ্যের মধ্যে কোন বাণিজ্য চুক্তি করার সময় থাকবে না। তাদের মধ্যে বাণিজ্য হবে বিশ্ব বাণিজ্য সংস্থার নিয়ম অনুযায়ী।\nতার অর্থ হল ইউরোপের অন্যান্য দেশে যুক্তরাজ্য কিছু বিক্রি করতে চাইলে তার উপর শুল্ক আরোপ হবে। একই বিষয় ঘটবে যখন ইউরোপের অন্যান্য দেশের পণ্য যুক্তরাজ্যে ঢুকবে। মুক্ত সীমান্তের সুবিধা অনুযায়ী খুব কড়াকড়ি ছাড়া পণ্যের আনাগোনা সম্ভব।\nকিন্তু চুক্তি বিহীন ব্রেক্সিট মানে বন্দরে বা সীমান্তে এখন দু পক্ষই একে অপরের পণ্যে প্রবেশের আগে অনেক কড়াকড়ি হবে। তাতে কোন কিছু আমদানি রপ্তানি সময় সাপেক্ষ হয়ে পড়বে।\nযদিও যুক্তরাজ্য বলছে শুরুতে ইউরোপীয় ইউনিয়ন থেকে আসা ৮৭ শতাংশ পণ্যের প্রবেশে তারা কোন শুল্ক আরোপ করবে না।\nব্যক্তির জন্য এর যা অর্থ দাঁড়াবে\nসাধারণ মানুষের জীবনে এর নানাবিধ প্রভাব পড়বে। ইউরোপীয় ইউনিয়নের দেশগুলোতে ভিসা মুক্ত যাতায়াতের সুবিধাও হারাবে যুক্তরাজ্যের নাগরিকেরা। এখন যেমন কাজের জন্য সহজে একে অপরের দেশে যেতে পারছে ইউরোপের দেশের মানুষজন। চুক্তি বিহীন ব্রেক্সিট মানে সেটি বন্ধ হয়ে যাবে।\nতার মানে ইউরোপীয় ইউনিয়নের নানা দেশে যুক্তরাজ্যের সেসব লোকজন নানা খাতে কাজ করতেন তাদের জন্য বিষয়টি কঠিন হয়ে পড়বে। সে হোক আইনজীবী বা ব্যাংকার।\nপণ্যের উপরে শুল্ক আরোপ হলে, বন্দরে সময় বেশি লাগলে বা বাণিজ্যে নানা সুবিধা বাতিল হলে বহু পণ্যের দাম বাড়বে। বিশেষ করে খাদ্য পণ্যে দাম বাড়লে তার প্রভাব অবশ্যই সাধারণ মানুষজনের গায়ে লাগবে।\nইউরোপীয় ইউনিয়নের দেশগুলোতে আরেকটি সুবিধা হল যেকোনো সদস্য দেশে গিয়ে স্বাস্থ্যগত কোন সমস্যায় পরলে ইউরোপিয়ান হেলথ ইনস্যুরেন্স কার্ড নামে একটি বিশেষ বীমা ব্যবস্থার আওতায় যেকোনো সদস্য দেশের সরকারি হাসপাতালে বিনা পয়সায় চিকিৎসার সুবিধা পান নাগরিকেরা।\nসেটি আর থাকছে যুক্তরাজ্যের নাগরিকদের জন্য।\nযুক্তরাজ্যের নাগরিকেরা ইউরোপীয় ইউনিয়নের দেশগুলোতে গেলে মোবাইল ফোনে রোমিং চার্জ আরোপ হতে পারে। যুক্তরাজ্যের নাগরিকেরা ইউরোপীয় ইউনিয়নের নানা দেশে বাস করছেন তাদের বিদেশী হিসেবে বিভিন্ন নতুন আইনের আওতায় পরতে হতে পারে।\nযেমন ধরুন ব্রিটেনের ড্রাইভিং লাইসেন্স আর ইউরোপীয় ইউনিয়নের দেশগুলোতে কার্যকর থাকবে না।\nপিএনএস ডেস্ক: লিবিয়ায় শান্তি প্রতিষ্ঠায় একমত হয়েছেন বিশ্বনেতারা। গৃহযুদ্ধে অবৈধ বিদেশি হস্তক্ষেপের ইতি টানার প্রতিশ্রুতি দিয়েছেন। প্রতিশ্রুতি বাস্তবায়নে যুদ্ধরত পক্ষগুলোর ওপর অস্ত্র ক্রয়ে... বিস্তারিত


- প্রদীপ চৌধুরী ৫ এপ্রিল, ২০২০ ১৫:৩২\nমানব জাতির ইতিহাস, তার সমস্ত অর্জন-অগ্রগতিকে হুমকিতে ফেলে পৃথিবীর বুকে তাণ্ডবনৃত্য চালিয়ে হাজার হাজার প্রাণকে মুহূর্তেই স্তব্ধ করে দিচ্ছে করোনাভাইরাস। প্রতিষেধকহীন এই ভাইরাসকে ঠেকাতে বিশ্বের ধনী থেকে গরীব, সব রাষ্ট্রের প্রচেষ্টা যখন প্রায় ব্যর্থ; তখন তা নিয়ন্ত্রণে রাখার একমাত্র উপায় হিসেবে এলো জনবিচ্ছিন্নকরণ বা ঘরে অবস্থান। এই পদ্ধতির সঠিক প্রয়োগ করে ভুটান, নেপাল, শ্রীলঙ্কা, তাইওয়ানসহ কিছু কিছু দেশ করোনাভাইরাসের আক্রমণ থেকে নিজেদের জনগণকে অনেকটাই রক্ষা করতে পেরেছে।\nতবে আমরা চলছি তার উল্টোপথে। কোথাও দেখা যাচ্ছে সরকারের উদ্যোগ আছে কিন্তু জনগণের সাড়া নেই। আবার জনগণের ঘরে থাকার ইচ্ছা আছে, আগ্রহ নেই তাদের নিয়ন্ত্রক বা চাকরিদাতা প্রতিষ্ঠানের। এমনকি কথিত ত্রাণ বা সাহায্যের নামেও জনগণকে ঘরের বাইরে নিয়ে আসা হচ্ছে। হাটে-বাজারে হাজারো মানুষের ভাবনাহীন মুখগুলোই বলে দেয়, আসলে তারা করোনাভাইরাসের বিষয়টাকে এখনো গুরুত্ব দিচ্ছে না।\nআর দিচ্ছে না বলেই তৈরি পোশাক শিল্পকারখানার মালিকরা বিবেকহীন একরোখা মনোভাব দেখিয়ে লাখো শ্রমিককে কাজে যোগ দিতে বাধ্য করতে পারে। যাদের কাছে শ্রমিকের জীবনের মূল্যের চেয়েও বেশি মূল্যবান ঠিক সময়ে বিদেশি ক্রেতার চাহিদামত পণ্য সরবরাহ করা। এসব মালিকদের কাছে দেশ বা দেশের সাধারণ মানুষ বড় নয়, বড় তাদের মুনাফা। সেই মুনাফা অর্জনে মানুষ বাঁচবে না মরবে; তা তার দেখার বিষয় নয়।\nদেশের করোনাভাইরাসে আক্রান্তের সংখ্যা বেড়ে যাওয়ার আশঙ্কায় গত ২৩ মার্চ এক জরুরি সংবাদ সম্মেলন করে সরকারের গুরুত্বপূর্ণ কিছু সিদ্ধান্তের কথা জানান মন্ত্রিপরিষদ সচিব খন্দকার আনোয়ারুল ইসলাম। সেদিন করোনা ভাইরাস মোকাবেলায় প্রথম দফায় হাসপাতালসহ অন্যান্য জরুরি সেবা ছাড়া ২৬ মার্চ থেকে ৪ এপ্রিল পর্যন্ত সরকারি-বেসরকারি সব অফিস বন্ধ ঘোষণা করা হয়। যদিও পরে দ্বিতীয় দফায় তা ১১ এপ্রিল পর্যন্ত বাড়ানো হয়।\nসরকারের এমন সিদ্ধান্তের কারণ, মানুষকে তার ঘরে অবস্থান নিশ্চিত করা। এ জন্য মাঠ পর্যায়ে স্থানীয় প্রশাসনকে সহায়তা করতে পরেরদিন থেকেই সারাদেশে মোতায়েন করা হয় সশস্ত্রবাহিনীর সদস্যদের। কিন্তু ২৪ তারিখ যখন ঘোষণা দেওয়া হলো, ২৬ মার্চ থেকে ৪ এপ্রিল পর্যন্ত সব ধরনের গণপরিবহন বন্ধ থাকবে, তখন লাখ লাখ মানুষ গ্রামে ফিরতে হুমড়ি খেয়ে পড়লেন। সেদিন দেখা গেল, বেশিরভাগ মানুষের স্বাস্থ্যসুরক্ষার কোনো ব্যবস্থা নেই। গাদাগাদি, ঠেলাঠেলি করে যে, যেভাবে পারছে ছুটছে আর ছুটছে। করোনাভাইরাস বলে ছোঁয়াছে কোনো কিছু আছে- তা নিয়ে কোনো চিন্তা তাদের ছিল না।\nএকই রকম চিত্র আবার দেখা গেল ৪ এপ্রিল। সরকার ১১ এপ্রিল পর্যন্ত মানুষকে ঘরে রাখার জন্য ছুটি বাড়ালেও সেদিকে আগ্রহ ছিল না তৈরি পোশাক মালিকদের। তাদের কারখানা খোলা থাকবে। তাই সব শ্রমিককে জানিয়ে দেয়া হলো, কেউ কাজে অনুপস্থিত থাকলে তার চাকরি থাকবে না। অগত্যা কি আর করা? দেশবাসী গণমাধ্যমের পর্দায়, পাতায় দেখতে পেলেন, ঢাকামুখী বিশাল এক জনস্রোতকে। চাকরি হারানোর ভয়ে, মাসের বেতন আটকে যাওয়ার শঙ্কা নিয়ে তারা ছুটছে; মাইলের পর মাইল। কোনো যানবাহন নেই, তাতে কি? পা-দুটো তো আছেই। সেই পায়ে কেউ কেউ শত মাইলও পাড়ি দিলেন।\nপাটুরিয়া, গোয়ালন্দ, কাঁঠালবাড়ি ফেরিঘাটে শুধু মানুষ আর মানুষ। ঢাকা-ময়মনসিংহ, ঢাকা-টাঙ্গাইল, ঢাকা-কুমিল্লা কিংবা ঢাকা-আরিচা সব জায়গায় একই দৃশ্য। লাখো মানুষ পায়ে হেঁটে, বিকল্প যানবাহনে যেভাবে পারছে, ছুটছে ঢাকা আর গাজীপুরের পোশাক তৈরির কারখানায়। যেন দলে দলে তারা ছুটছে মৃত্যুপুরীতে। মৃত্যুই তাদের একমাত্র নিয়তি, একমাত্র লক্ষ্য!\nএমন জনস্রোতকে মৃত্যুর মুখে হাঁটতে দেখে ক্ষয়ে যাওয়া বিবেকে কিছু মানুষ গর্জে উঠলেন সামাজিক যোগাযোগ মাধ্যমে। কিছু গণমাধ্যমও সামিল হলো সেই গর্জনে। শেষ পর্যন্ত পিছু হটলেন গার্মেন্টস মালিকরা। তাদের সংগঠন থেকে রাতে অনুরোধ করে বলা হলো, মালিকরা যেন ১১ তারিখ পর্যন্ত কারাখানা বন্ধ রাখেন। কিন্তু ততক্ষণে অনেক দেরি হয়ে গেছে। লাখ লাখ মানুষ নির্মম কষ্ট সয়ে, পায়ে ফোসকা ফেলে তাদের কর্মস্থল ঢাকা, গাজীপুর বা অন্য কোথায়ও পৌঁছে গেছে।\nকিন্তু কেন এমন হলো? সরকার যেখানে সবকিছু বন্ধ ঘোষণা করে ছুটির মেয়াদ বাড়িয়ে দিচ্ছে, তখন গার্মেন্টস মালিকরা কেন শ্রমিকদের কাজে যোগ দিতে বাধ্য করছেন? সারা পৃথিবী যখন প্রায় লকডাউনে তখন মালিকদের এতো উৎসাহের কারণ কি? তারা কি সরকারের চেয়েও বড়? সরকারের নির্দেশনারও ঊর্ধ্বে? সরকারের সমান্তরাল শাসন ব্যবস্থা পরিচালনা করে তারা?\nঅথচ এই গার্মেন্টস মালিকদের কারণে রানাপ্লাজা ধসে হাজারো শ্রমিকের প্রাণ যায়। তাদের অবহেলায় তাজরীনের মতো বহু কারাখানার আগুনে পুড়ে ছাই হয় অসংখ্য শ্রমিকের শরীর। পোড়া ক্ষত নিয়ে জীবনভর নীরব কান্নায় ভাসে তাদের চোখ। সেই সিক্তচোখের জল মুছিয়ে দিতে আসে না কেউ।\nকরোনাভাইরাসগার্মেন্টসপোশাক শ্রমিকবিজিএমইএ সভাপতি ড. রুবানা হকশ্রমিক


মেসিকে ফেরানোর সংগ্রাম || খেলা || জনকন্ঠ\nমেসিকে ফেরানোর সংগ্রাম\nস্পোর্টস রিপোর্টার ॥ ফুটবলবিশ্ব বিস্ময়ে বিমূঢ়। লিওনেল মেসি আচমকা অবসর নিয়ে নেবেন এটা কেউ ভাবতেই পারেননি। কিন্তু এটাই এখন বাস্তবতা। চিলির কাছে শতবর্ষী কোপা আমেরিকার ফাইনালে হারের পর অশ্রুসিক্ত কণ্ঠে আন্তর্জাতিক ফুটবলকে বিদায় জানিয়েছেন বর্তমান ফিফা সেরা ফুটবলার।\nসময়ের অন্যতম সেরা তারকার এমন সিদ্ধান্তের পর ফুটবলবিশ্বে চলছে মিশ্র প্রতিক্রিয়া। মেসির সিদ্ধান্তে আর্জেন্টিনার ফুটবলেও বড় ধরনের ওলট-পালট শুরু হয়ে গেছে। ইতোমধ্যে বেশ কয়েকজন অবসর নিয়েছেন, আরও অনেকেই নেয়ার চিন্তাভাবনা করছেন। এমন হতে থাকলে ২০১৮ রাশিয়া বিশ্বকাপে আর্জেন্টিনা খেলতে পারবে কিনা সে প্রশ্নও উঠে আসছে। এ কারণেই টনক নড়েছে আর্জেন্টাইনদের। মেসির সিদ্ধান্তের পর দেশটির সর্বকালের সেরা ফুটবলার দিয়াগো ম্যারাডোনা অনুরোধ জানিয়েছেন ফিরে আসতে। শুধু তাই নয়, আর্জেন্টিনার প্রেসিডেন্ট মাউরিসিও মাক্রিও গোটা জাতির পক্ষ থেকে মেসির অবসরের সিদ্ধান্ত প্রত্যাহার করার অনুরোধ জানিয়েছেন। মঙ্গলবার এই আহ্বান জানিয়েছেন তারা। আর্জেন্টিনার সংবাদমাধ্যমকে দেয়া সাক্ষাতকারে ম্যারাডোনা বলেন, মেসিকে অবশ্যই জাতীয় দলে থাকতে হবে। তাকে রাশিয়ায় যেতে হবে বিশ্বচ্যাম্পিয়ন হওয়ার জন্য। যারা দলকে সামনে এগিয়ে নিয়ে যেতে পারবে, তাদের কথাতেই ভরসা করা উচিত মেসির। যারা চলে যাওয়ার কথা বলছে, তাদের কথায় না। যারা বলছে মেসির জাতীয় দল থেকে সড়ে দাঁড়ানো উচিত তারা বুঝতে পারছে না কি দুঃস্বপ্ন আর্জেন্টিনার জন্য অপেক্ষা করছে। আর্জেন্টিনার ফুটবল কতটা বিধ্বস্ত অবস্থায় আছে। মেসির বিদায় ঘোষণার পরপর আর্জেন্টিনার আরও একঝাঁক খেলোয়াড় অবসরের ঘোষণা দিয়েছেন বলে খবর চাউর হয়েছে। মেসির প্রতি সহমর্মিতা জানালেও অন্যদের সিদ্ধান্তের কড়া সমালোচনা করেছেন ১৯৮৬ সালের বিশ্বকাপজয়ী তারকা। তাদের উদ্দেশ্যে পাল্টা সমালোচনার চাবুক ছুড়েছেন ম্যারাডোনা। তার মতে, আমরাও চলে যেতে চাই জাতীয় কথাবার্তা বলে ওইসব খেলোয়াড়েরা নাকি সহমর্মিতা কুড়ানোর চেষ্টা করছেন! ম্যারাডোনার সাফ কথা, যারা বলছে ওর চলে যাওয়া উচিত, তারা এমন করছে, যেন আর্জেন্টিনার ফুটবলের যে জঘন্য অবস্থা, তা যেন আমাদের চোখ এড়িয়ে যায়।\nটানা তিন বড় টুর্নামেন্টের ফাইনালে উঠলে কী হবে, এটিকে মোটেও সাফল্য হিসেবে মানতে রাজি নন ম্যারাডোনা। মাঠের বাইরে আর্জেন্টিনার ফুটবলে চলছে চরম অব্যবস্থাপনা। ফাইনালের আগমুহূর্তে আর্জেন্টিনার ফুটবল সংস্থার (এএফএ) প্রধানের পথ থেকে সরিয়ে দেয়া হয়েছে সেগুরাকে। এর আগে এএফএতে হাস্যকর একটা নির্বাচন হয়েছে। এসব প্রসঙ্গ স্মরণ করিয়ে দিয়ে ম্যারাডোনা বলেন, আর্জেন্টিনার ফুটবলে যা ঘটে চলেছে, তাতে আমি সত্যিই খুবই ব্যথিত আর ক্ষুব্ধ। আমরা একেবারে তলানিতে পৌঁছে গেছি। আর্জেন্টিনার আরেকটি ফাইনাল হারে ব্যথিত হয়েছেন দেশটির প্রেসিডেন্ট মাউরিসিও মাক্রিও। কিন্তু এজন্য মেসিকে দোষারোপ করছেন না তিনি। বরং এই দুঃসময় তার পাশে থেকে তাকে খেলা চালিয়ে যাওয়ার অনুরোধা জানিয়েছেন। মেসির কাছে সরাসরি ফোন করেন আর্জেন্টিনার প্রেসিডেন্ট। জানা গেছে, মেসির সঙ্গে বেশ কিছুক্ষণ কথা বলেন মাউরিসিও। এ সময় তিনি অনুরোধ জানান, এখনই হুট করে সিদ্ধান্ত নেয়ার দরকার নেই। তিনি মেসিকে বলেছেন, তাকে এখনও আর্জেন্টিনার ফুটবলে অনেকদিন দরকার। সেই তাদের সেরা তারকা।\nআর্জেন্টিনার রোসারিওতে জন্ম নেয়া মেসি সেই শৈশবেই চলে গিয়েছিলেন দেশ ছেড়ে। বেড়ে ওঠা, বড় হওয়া বার্সিলোনাতেই। কিন্তু জাতীয় দল হিসেবে মেসিকে আর্জেন্টিনাকেই বেছে নেন। স্পেন যদিও তাকে পেতে প্রাণপণ চেষ্টা করেছিল। এমনকি স্পেনের বয়সভিত্তিক দলের হয়ে মেসিকে খেলানোর আয়োজন প্রায় করেই ফেলেছিল দেশটির ফুটবল সংস্থা। মেসি ?যদি স্পেনের হয়ে খেলত? নামের পাশে একটি বিশ্বকাপ আর দুটি ইউরো থাকত! কিন্তু নিজ দেশের নাড়ির টান কেইবা অস্বীকার করতে পারে? নিজ দেশের সবচেয়ে বড় সম্পদটাকে আর্জেন্টিনাও এভাবে হারিয়ে ফেলতে চায় না। আর্জেন্টিনার প্রেসিডেন্টের একজন মুখপাত্র জানিয়েছেন, মেসি আন্তর্জাতিক ফুটবল থেকে অবসর নিচ্ছেন জানার পর প্রেসিডেন্ট নিজে থেকে ফোন করেন মেসিকে। ফুটবলবিশ্বে কোটি কোটি ভক্ত-সমর্থক আহ্বান করছেন- ‘ফিরে এসো মেসি’। মেসির বার্সিলোনা সতীর্থরা আশা করছেন, দ্রুতই সে হতাশা কাটিয়ে উঠবে।


ইসলামে নারীর মর্যাদা | Ahnaafbd\nযুগে যুগে নারীর অবস্থান ইউনানী সমাজেঃ রুমান সমাজেঃ ইহুদী সমাজেঃ খৃষ্ঠান সমাজেঃ হিন্দু সমাজেঃ অন্ধকার যুগেঃ অন্ধকার যুগে বিবাহঃ কন্যাসন্তান কুলক্ষণঃ জীবন্ত কবরঃ শিল্পবিপ্লব এবং নারী স্বাধীনতাঃ ইসলামে নারীর মর্যাদাঃ ইসলাম নারীকে দিয়েছে বাঁচার অধিকারঃ ইসলাম নারী-পুরুষ উভয়কে সমান মর্যাদার মানুষ ঘোষনা দিয়েছঃ নারীদেরও রয়েছে অধিকার পুরুষের উপরঃ জান্নাত মায়ের পদতলেঃ নিষিদ্ধ ফল ভক্ষণঃ কন্যাসন্তান কুলক্ষন নয়ঃ\nইসলামের বিরুদ্ধে একটি বড় অপবাদ ইসলাম নারীর মর্যাদা দেয়নি৷ অমুসলিমদের সাথে সাথে আজকাল কিছু অতি মডার্ন মুসলমানরাও এই শ্লোগান দেন৷ তবে আর যাই হোক ব্যাপারটিকে পুঁজি করে মুসলমান নামধারী অনেকেই অমুসলিম বিশ্বে তাঁদের অবস্থান সুসংহত করে নিজেদেরকে তথাকথিত প্রগতিবাদী হিসাবে প্রতিষ্ঠা করতে সক্ষম হয়েছেন৷ আসলে ইসলাম যে সঠিক একটি জীবন ব্যবস্থা এটাও তার একটি প্রমাণ৷ নারী-পুরুষ সৃষ্ঠিগত পার্থক্যই প্রমাণ করে অধিকারে অধিকারে পার্থক্য আছে৷ ইসলাম নারী-পুরুষ উভয়ের ফেয়ার অধিকার নিশ্চিত করেছে৷ কিন্ত্ত প্রথমে প্রাক ইসলামিক যুগে নারীর অবস্থান কিঞ্চিত আলোচনা করা সংগত হবে বলে মনে করি৷\nযুগে যুগে নারীর অবস্থানঃ\nএখানে অতি সংক্ষেপে যুগে যুগে বিভিন্ন ধর্ম, মত ও সমাজে নারীর অবস্থান তুলে ধরা হল৷\nইউনানীদের সমাজে নারীরা ছিল পন্য দ্রব্যের মত, বাজারে বিকিকিনি হত, তাদের কোন স্বাধীনতা বা ন্যুনতম মর্যাদা ছিলনা৷ পিতৃসম্পত্তিতে নারীর যেমন ছিলনা কোন অধিকার তেমনি কোন অধিকার ছিলনা তার তালাকেরও৷\nরুমানদের সমাজে ছেলে বা মেয়ে সন্তানকে সন্তান হিসাবে গ্রহণ করতে বাধ্য ছিলনা জন্মদাতা পিতা৷ জন্মের পর শিশুটিকে তার জন্মদাতা পিতার পায়ের কাছে রাখা হত, কোলে তুলে নিলে বুঝা গেল পিতা শিশুটিকে সন্তান হিসাবে গ্রহণ করেছে৷ নতুবা শিশুটিকে ময়দানে রাখা হত, ছেলে সন্তান হলে কেউ হয়তোবা নিয়ে যেত আর মেয়ে সন্তান হলে এই অবস্থায় ক্ষুধা-পিপাসা ও অতিশয় গরম কিংবা ঠান্ডায় এক সময় মারা যেত৷ মেয়ে সন্তানের সম্পত্তির মালিকানার অধকার ছিলনা৷\nইহুদীদের কোন কোন গোষ্ঠী নারীদেরকে পুরুষের সেবিকা ছাড়া আর কিছু মনে করতনা৷ কন্যা সন্তান বিক্রি করা পিতার জন্য বৈধ ছিল৷ পুত্র সন্তানের অবর্তমানে কন্যা সন্তানের উত্তরাধিকার সম্পত্তিতে কোন অংশ ছিলনা৷ ইহুদীরা মনে করে নারীরা অভিশাপ কারণ বিবি হাওয়া আদমকে নিষিদ্ধ ফল আহারে উদ্বুদ্ধ করেছিলেন৷\nখৃষ্ঠানরা মনে করত বিবাহ একটি অপবিত্র কাজ, এ থেকে দূরে থাকা ওয়াজিব, প্রভূর (আল্লাহ) কাছে অবিবাহিত বিবাহিতের চেয়ে প্রিয়৷ তারা মনে করত নারীরা শয়তানের বাহন ও হাতিয়ার৷ পঞ্চম শতাব্দিতে তারা সিদ্ধান্তে উপনীত হয়েছিল যীশু খৃষ্ঠের মাতা বিবি মারয়াম ছাড়া আর কোন নারী জাহান্নাম থেকে রেহাই পাবেনা৷ নারীরা মানবাত্মা কি না এ নিয়ে তারা বিতর্ক করত৷\nএই নিকট অতীতেও হিন্দু ধর্মে স্বামীর মৃত্যুর পর স্ত্রীর বাঁচার কোন অধিকার ছিলনা৷ স্বামীর চিতায় জীবন্ত আত্মাহুতি দিতে হত স্ত্রীকে৷ প্রভুর তুষ্টির জন্য নারীদেরকে বলি দেয়া পূণের কাজ মনে করা হত৷\nইসলামের পূর্ববর্তী যুগকে আইয়ামে জাহিলিয়্যাত বা অন্ধকার যুগ বলা হয়৷ এই যুগে নারী বাজারে বেচাকেনা হত, নারীদেরকে সামাজিক প্রয়োজনে উপহার হিসাবে অন্যের হাতে তুলে দেয়া হত৷ নারী এক হাত থেকে অন্য হাতে আদান প্রদান হত৷ উত্তরাধিকার সম্পত্তিতে নারীর কোন অধিকার তো ছিলইনা বরং খোদ নারীকে উত্তরাধিকার সম্পত্তি হিসাবে ভাগ-ভাটোয়ারা করে নেয়া হত৷ স্বামীর উপর নারীর কোন অধিকার ছিলনা৷ তালাকের কোন সীমা যেমন ছিলনা তেমনি ছিলনা বহু বিবাহের কোন শেষ সংখ্যা৷\nঅন্ধকার যুগে বিবাহঃ\nসহীহ বুখারী শরীফে আম্মাজান হযরত আয়শা রাদ্বিয়াল্লাহু আনহা থেকে বর্ণিত, তিনি বলেনঃ\nأن النكاح في الجاهلية كان على أربعة أنحاء فنكاح منها نكاح الناس اليوم يخطب الرجل إلى الرجل وليته أو ابنته فيصدقها ثم ينكحها ونكاح آخر كان الرجل يقول لامرأته إذا طهرت من طمثها أرسلي إلى فلان فاستبضعي منه ويعتزلها زوجها ولا يمسها أبدا حتى يتبين حملها من ذلك الرجل الذي تستبضع منه فإذا تبين حملها أصابها زوجها إذا أحب وإنما يفعل ذلك رغبة في نجابة الولد فكان هذا النكاح نكاح الاستبضاع ونكاح آخر يجتمع الرهط ما دون العشرة فيدخلون على المرأة كلهم يصيبها فإذا حملت ووضعت ومر عليها ليال بعد أن تضع حملها أرسلت إليهم فلم يستطع رجل منهم أن يمتنع حتى يجتمعوا عندها تقول لهم قد عرفتم الذي كان من أمركم وقد ولدت فهو ابنك يا فلان تسمي من أحبت باسمه فيلحق به ولدها لا يستطيع أن يمتنع به الرجل ونكاح الرابع يجتمع الناس الكثير فيدخلون على المرأة لا تمتنع ممن جاءها وهن البغايا كن ينصبن على أبوابهن رايات تكون علما فمن أرادهن دخل عليهن فإذا حملت إحداهن ووضعت حملها جمعوا لها ودعوا لهم القافة ثم ألحقوا ولدها بالذي يرون فالتاط به ودعي ابنه لا يمتنع من ذلك فلما بعث محمد صلى اللهم عليه وسلم بالحق هدم نكاح الجاهلية كله إلا نكاح الناس اليوم ( البخاري)\nজাহিলিয়্যাতের যুগে বিবাহ ছিল চার ধরনের৷ (১) একটি বিবাহ ছিল বর্তমান যুগের বিবাহের মত৷ বিবাহের পয়গাম দিয়ে মোহর ধার্য্য করে পুরুষ মহিলাকে বিবাহ করত (২) স্বামী তার স্ত্রীকে বলে দিত হায়েজ থেকে পবিত্র হওয়ার পর অমুক (বড়লোক) পুরুষের সাথে শয়ন করবে, এরপর গর্ভ নিশ্চিত না হওয়া পর্যন্ত স্বামী তার স্ত্রীকে স্পর্শ করতনা৷ গর্ভ নিশ্চিত হওয়ার পর ইচ্চা করলে স্বামী স্ত্রী সহবাস করত৷ ভাল সন্তান লাভের আশায় এটা করা হত৷ এই বিবাহকে “নিকাহুল ইসতিবদ্বা” বলা হত৷ (৩) অনুন্য দশজন একজন মহিলাকে ভোগ করত, গর্ভ ধারণ করলে সন্তান প্রসব করার পর ঐ নারী ওদের সবাইকে ডেকে পাঠাত, সামাজিকভাবে হাজির হতে এবং মানতে বাধ্য বিধায় ওরা সবাই হাজির হলে মহিলা তার পছন্দমত একজনের নাম ধরে বলত হে অমুক এটা তোমার সন্তান৷ (৪) চতুর্থ প্রকার বিবাহ ছিল, ব্যভিচারিনী মহিলাগণ তাদের ঘরের দরজায় বিশেষ ধরনের সাইন লাগিয়ে রাখত, যার ইচ্ছা সঙ্গ নিতে কোন বাধা ছিলনা৷ মহিলা গর্ভবতী হলে সন্তান প্রসবের পর সংশ্লিষ্ট সবাই হাজির হত এবং সাদৃশ্য দেখে সন্তানের পিতা নির্ধারণ করা হত৷ অতঃপর সত্য দ্বীন নিয়ে মুহাম্মাদ সাল্লাল্লাহু আলাইহি ওয়া সাল্লাম প্রেরিত হলে পরে তিনি জাহিলিয়্যাতের সমস্ত বিবাহ প্রথা মূলোত্পাটন করে আজকের বিবাহ প্রথাকে স্বীকৃতি দেন৷ (বুখারী শরীফঃ কিতাবুন নিকাহ ৪৭৩২, আবূদাঊদঃ কিতাবুত্তালাক্ব ১৯৩৪)\nজাহিলিয়্যাতের যুগে কন্যাসন্তান প্রসবকে কুলক্ষণ মনে করা হত৷ আল্লাহ রাব্বুল আলামীন পবিত্র ক্বুরআন শরীফে এরশাদ করেছেনঃ\nوإذا بشر أحدهم بالأنثى ظل وجهه مسودا وهو كظيم ، يتوارى من القوم من سوء ما بشر به ، أيمسكه على هون أم يدسه في التراب ، ألا ساء ما يحكمون\n“আর যখন তাদের কাউকে সুসংবাদ দেয়া হয় মেয়ে সন্তানের তখন তার মুখমন্ডল কালো হয়ে, আর সে হয় বড়ই ব্যথিত৷ সে লোকদের থেকে নিজেকে লুকোয় তাকে যে সংবাদ দেয়া হয়েছে তার গ্লানির জন্য, সে কি একে রাখবে হীনতা / বেইজ্জতী স্বত্তেও, না তাকে মাটিতে পুতে ফেলবে? তাদের ফায়সালা কতইনা নিকৃষ্ট৷” (সূরা নহলঃ ৫৮-৫৯)\nপ্রাক ইসলামিক যুগে বেইজ্জতীর ভয়ে কন্যাসন্তানকে জীবন্ত কবর দেয়া হত৷ পবিত্র ক্বুরআনে করীমে আল্লাহ রাব্বুল আলামীন এরশাদ করেছেনঃ\nوإذا الموءودة سئلت ، بأي ذنب قتلت – التكوير\n“আর যখন জীবন্তপ্রোথিত কন্যাসন্তানকে প্রশ্ন করা হবে, কোন অপরাধে তাকে হত্যা করা হয়েছিল” (সুরা তাকওয়ীর ৮-৯)\nসুনান দারিমীতে বর্ণিতঃ\nعن مسرة بن معبد من بني الحارث بن أبي الحرام من لخم عن الوضين أن رجلا أتى النبي صلى الله عليه وسلم فقال يا رسول الله إنا كنا أهل جاهلية وعبادة أوثان فكنا نقتل الأولاد وكانت عندي ابنة لي فلما أجابت وكانت مسرورة بدعائي إذا دعوتها فدعوتها يوما فاتبعتني فمررت حتى أتيت بئرا من أهلي غير بعيد فأخذت بيدها فرديت بها في البئر وكان آخر عهدي بها أن تقول يا أبتاه يا أبتاه فبكى رسول الله صلى الله عليه وسلم حتى وكف دمع عينيه فقال له رجل من جلساء رسول الله صلى الله عليه وسلم أحزنت رسول الله صلى الله عليه وسلم فقال له كف فإنه يسأل عما أهمه ثم قال له أعد علي حديثك فأعاده فبكى حتى وكف الدمع من عينيه على لحيته ثم قال له إن الله قد وضع عن الجاهلية ما عملوا فاستأنف عملك (الدارمي 2)\nএক ব্যক্তি নবী পাক সাল্লাল্লাহু আলাইহি ওয়া সাল্লাম এর খেদমতে এসে আরজ করলেন ইয়া রাসূলাল্লাহ! আমরা ছিলাম জাহিলিয়াতের যুগের মানুষ৷ আমরা মুর্তি পুজা করতাম আর হত্যা করতাম আমাদের সন্তানদেরকে৷ আমার একটি কন্যাসন্তান ছিল৷ সে যখন কথা বলতে শুরু করল, আমি ডাকলে সে খুব খুশী হত, একদিন আমি তাকে ডাকলাম, সে আমাকে অনুসরন করল৷ তাকে নিয়ে অনতি দূরে আমার পারিবারিক একটি কুপের কিনারে পৌঁছলাম৷ আমি তার হাতে ধরলাম এবং তাকে কুয়ায় ফেলে দিলাম৷ সর্বশেষ যে কথাটি সে আমার উদ্দেশ্যে বলেছিল তা ছিল “ও বাবাগো, ও বাবাগো”৷ এতদশ্রবনে রাসূলুল্লাহ সাল্লাল্লাহু আলাইহি ওয়া সাল্লাম খুব কাঁদলেন৷ অবস্থা দেখে উপস্থিত একব্যক্তি লোকটিকে বললেন, তুমি রাসূলুল্লাহ সাল্লাল্লাহু আলাইহি ওয়া সাল্লামকে কষ্ট দিয়েছ৷ হুজুর তখন তাকে বললেন থামো, এই লোকটি এমন একটি বিষয় জিজ্ঞাসা করতে এসেছে যা তাকে শোকাভিভুত করেছে৷ অতঃপর হুজুর পুণরায় আগন্ত্তক লোকটিকে বললেন ঘটনাটি আবার বর্ণনা কর৷ লোকটি পূণরায় ঘটনাটি বর্ণনা করলে হুজুর খুব কাঁদলেন এবং এরশাদ করলেনঃ আল্লাহ জাহিলিয়াতের সমস্ত কিছু ক্ষমা করে দিয়েছেন, নতুন করে আমল শুরু কর৷ (দারিমী ২)\nশুধু তাই নয়, কন্যাসন্তান জীবন্ত কবর দেয়াকে পূণ্যের কাজ মনে করা হত৷ যেমন ইমাম আহমদ (রাহঃ) বর্ণনা করেছেনঃ\nعن سلمة بن يزيد الجعفي قال انطلقت أنا وأخي إلى رسول الله صلى الله عليه وسلم قال قلنا يا رسول الله إن أمنا مليكة كانت تصل الرحم وتقري الضيف وتفعل وتفعل هلكت في الجاهلية فهل ذلك نافعها شيئا قال لا قال قلنا فإنها كانت وأدت أختا لنا في الجاهلية فهل ذلك نافعها شيئا قال الوائدة والموءودة في النار إلا أن تدرك الوائدة الإسلام فيعفو الله عنها ( أحمد 15358)\nহযরত সালামাহ ইবনে ইয়াযীদ আলজু’ফী থেকে বর্ণিত তিনি বলেন, আমি এবং আমার ভাই রাসূলুল্লাহ সাল্লাল্লাহু আলাইহি ওয়া সাল্লাম এর খেদমতে হাজির হয়ে বললাম ইয়া রাসূলাল্লাহ! আমাদের মা মুলাইকা আত্মীয়তা বজায় রাখতেন, মেহমানের কদর করতেন, ইত্যাদী ইত্যাদী ভাল আমল তাঁর ছিল, তিনি জাহিলিয়াতের যুগে মৃত্যুবরণ করেছেন, তাঁর ঐ ভাল আমলগুলী কি কাজে আসবে? হুজুর বললেন না৷ আমরা বললাম তিনি জাহিলিয়াতের যুগে আমাদের এক বোনকে জীবন্ত কবর দিয়েছিলেন, এই কাজটা কি তাঁর কোন উপকারে আসবে? হুজুর বললেন তারা উভয় জাহান্নামী তবে যদি সে ইসলাম কবুল করে আর আল্লাহ তাকে ক্ষমা করে দেন৷ (মুসনাদ ইমাম আহমদ ১৫৩৫৮)\nহযরত উমর ইবনে খাত্তাব (রাদ্বিঃ) থেকে বর্ণিতঃ\nعن عمر بن الخطاب في قوله تعالى ” وإذا الموءودة سئلت ” قال جاء قيس بن عاصم إلى رسول الله صلى الله عليه وسلم فقال يا رسول الله إني وأدت بنات ( في رواية ثمان / وفي رواية اثنتي عشرة / وفي رواية ثلاث عشرة) لي في الجاهلية قال : أعتق عن كل واحدة منهن رقبة ، قال يا رسول الله صلى الله عليه وسلم إني صاحب إبل ، قال : فانحر عن كل واحدة منهن بدنة ( ابن كثير 4/510)\nক্বায়স ইবনে আছিম রাসূলুল্লাহ সাল্লাল্লাহু আলাইহি ওয়া সাল্লাম এর খেদমতে হাজির হয়ে বললেন, ইয়া রাসূলাল্লাহ! আমি জাহিলিয়্যাতে আমার কয়েকটি (একটি বর্ণনায় ৮, অন্য বর্ণনায় ১২, আরেকটি বর্ণনায় ১৩) কন্যাসন্তান জীবন্ত কবর দিয়েছি৷ হুজুর বললেন জনপ্রতি একজন গোলাম আজাদ করে দাও৷ ক্বায়স বললেন ইয়া রাসূলাল্লাহ আমার উট আছে৷ হুজুর বললেন জনপ্রতি একটি উট আজাদ কের দাও৷ (তাফসীরে ইবনে কাছীর ৪/৫১০)\nশিল্পবিপ্লব এবং নারী স্বাধীনতা বা নারী অধিকারঃ\nশিল্পবিপ্লবের ফলশ্রুতিতে জীবন বাঁচাতে কল কারখানায় কাজ করতে বাধ্য হয় মহিলারা৷পরিণতিতে জান-মান রক্ষা ও চাহিদা পুরণের অনাকাংখিত সংগ্রামে নারী জাতিকে যে মূল্য দিতে হয়েছে, মুসলিম দেশ ও সমাজে নারী স্বাধীনতাবাদীদের জন্য তা পারফেক্ট লেসন হতে পারে৷ নারীর চাহিদা ও দূর্বলতার সুযোগে মালিকগণ পারিশ্রমিক দিয়েছে পুরুষের অর্ধেক, শ্রম আদায় করেছে কড়ায়-গন্ডায় পুরুষের সমান৷ সাথে সাথে মালিকের মন পাওয়ার জন্য নারীকে কুরবানী দিতে হয়েছে নারীর সবচেয়ে মূল্যবান সম্পদ তার ইজ্জত-আব্রু৷ সুতরাং ইউরুপে নারী অধিকার আন্দোলন ছিল সময়ের দাবী এতে কোন সন্দেহ নেই৷ যদি সমান পারিশ্রমিক, ইজ্জত রক্ষা, সমাজ ও সংসারে ন্যায্য অধিকারের জন্য কোন সমাজে কখনো নারীদের আন্দোলন করতে হয়, ইসলাম অবশ্যই সেই আন্দোলন সমর্থন করে৷ কিন্ত্ত নারী অধিকার আন্দোলনের নামে ইসলামের পারিবারিক বিধি-বিধান, পর্দা প্রথার বিরোধিতা এবং জরায়ুর স্বাধীনতা তথা অবাধ যৌন স্বাধীনতার আন্দোলন ইসলাম কখনো সমর্থন করেনা৷ ইসলাম নারীকে যে জীবন, ইজ্জত ও অধিকার দিয়েছে নারীকে এমন জীবন, ইজ্জত ও অধিকার দুনিয়ার কোন সমাজ ব্যবস্থা আজ পর্যন্ত দিতে পারেনি৷\nইসলাম নারীকে দিয়েছে বাঁচার অধিকারঃ\nআইয়ামে জাহিলিয়্যাতে কন্যা সন্তানের, হিন্দু ধর্মে স্বামীর মৃত্যুর পর স্ত্রীর ছিলনা বাঁচার অধিকার৷ সর্বপ্রথম ইসলাম নারী জাতিকে দিয়েছে বাঁচার অধিকার৷ যেই হিন্দু সমাজে সাতসকালে বিধবা দর্শন কুলক্ষন বিশ্বাস করা হত, ইসলামের আন্দোলন ও প্রভাবের ফসল সেই সমাজে বিধবা ইন্দিরা গান্ধীকে পুরুষেরা প্রধানমন্ত্রী বানিয়েছে, সাত সকালে তাকে দেখার জন্য মানুষ গভীর রাত থেকে লাইনে দাঁড়িয়েছে৷\nইসলাম নারী-পুরুষ উভয়কে সমান মর্যাদার মানুষ ঘোষনা দিয়েছেঃ\nএমন এক দিন ছিল যখন বিশ্ববাসী নারীকে মানুষ বিশ্বাস করতনা৷ মানুষ বিশ্বাস করলেও বিশ্বাস করতনা নারীর আত্মা কোন মানবাত্মা৷ মানবাত্মা বিশ্বাস করলেও মনে করা হত নারীকে সৃষ্ঠি করা হয়েছে কেবলমাত্র পুরুষের ভোগের বস্ত্ত হিসাবে৷ ইসলাম নারী-পুরুষ উভয়কে সমান মর্যাদার মানুষ ঘোষনা দিয়েছে৷\nপবিত্র কুরআনে আল্লাহ বলেনঃ\n” يأيها الناس اتقوا ربكم الذي خلقكم من نفس واحدة ” ( النساء 1)\n” হে মানবজাতি! ভয় করো তোমাদের প্রতিপালককে, যিনি তোমাদেরকে একটিমাত্র আত্মা থেকে সৃষ্ঠি করেছেন৷” (সূরা নিসাঃ ১)\n” يأيها الناس إنا خلقناكم من ذكر وأنثى وجعلناكم شعوبا وقبائل لتعارفوا ” ( الحجرات 13)\n” হে মানবজাতি! নিশ্চয় আমি তোমাদেরকে একজন পুরুষ ও একজন নারী থেকে সৃষ্ঠি করেছি এবং বিভক্ত করেছি তোমাদেরকে বিভিন্ন জাতি ও গোত্রে যাতে তোমরা পরস্পর পরস্পরকে পরিচয় করতে পারো৷” (সূরা হুজুরাতঃ ১৩)\nনবী পাক সাল্লাল্লাহু আলাইহি ওয়া সাল্লাম এরশাদ করেছেন\n” إنما النساء شقائق الرجال ” ( الترمذي ، أبو داود ، أحمد)\nনারীদেরও রয়েছে অধিকার পুরুষের উপরঃ\nনারীদেরও রয়েছে অধিকার পুরুষের উপর যেমন পুরুষের রয়েছে নারীদের উপর৷ (সূরা বাক্বারাঃ ২২৮)\nজান্নাত মায়ের পদতলেঃ\nবিশ্ববাসী যখন বিশ্বাস করত নারীরা হচ্ছে অভিশাপ, জাহান্নামের গেইট, শয়তানের হাতিয়ার সমগ্র বিশ্বমানবতার মুক্তির দূত মুহাম্মাদ মোস্তফা সাল্লাল্লাহু আলাইহি ওয়া সাল্লাম ঘোষনা দিলেন ” الجنة تحت أقدام الأمهات ” ” জান্নাত মায়ের পদতলে” رضا الرب في رضا الوالدين ، وسخط الرب في سخط الوالدين ” ” মাতাপিতার সন্ত্তষ্টিতে মালিকের সন্ত্তষ্টি, মাতাপিতার অসন্ত্তষ্টিতে মালিকের অসন্ত্তষ্টি৷”\nনিষিদ্ধ ফল ভক্ষণঃ\nনিষিদ্ধ ফল ভক্ষণ এবং আদমকে প্ররোচিত করার জন্য হাওয়াকে দায়ী করা হয়েছে বাইবেলে (জেনেসিস/আদিপুস্তকঃ চাপ্টার ৩)৷ কিন্ত্ত পবিত্র ক্বুরআনে আদম ও হাওয়া উভয়ের কথা সমানভাবে বলা হয়েছে৷ দেখুন সূরা বাক্বারা ৩৬, সূরা আ’রাফ ২২/২২৷ বরং এক জায়গায় শুধূমাত্র আদমের কথা বলা হয়েছে৷ দেখুন সূরা ত্বাহা ১২০-১২১৷\nকন্যাসন্তান কুলক্ষন নয়ঃ\nকন্যাসন্তান জন্মগ্রহণকে কুলক্ষন, দুঃসংবাদ এবং লজ্জা ও দারিদ্রতার কারণ মনে করা হত৷ পবিত্র ক্বুরআন এই বিশ্বাসের বর্ণনা দিতে যেয়ে প্রথমেই বলেছে কন্যাসন্তান জন্মগ্রহণ কুলক্ষন বা দুঃসংবাদ নয়৷\nوإذا بشراَحَدُهُمْ بِالاُنْثى ظَلَّ وَجْهُه مُسوَدًّا وَّهُوَ كَظِيْمٌ يَتَوَارى مِنَ الْقَوْمِ مِنْ سُوْءِ مَا بُشِّرَ بِه اَيُمْسِكُه على هُوْنٍ اَمْ يَدُسُّه فِيْ التُّرَابِ اَلاَ سَاءَ مَا يَحْكُمُوْن النحل 58/59\n“আর যখন সুসংবাদ দেয়া হয় তাদের কাউকে কন্যাসন্তানের, তার মুখমন্ডল কালো হয়ে যায় আর সে হয় বড়ই ব্যথিত৷ সে মুখ লুকায় লোকদের থেকে তাকে যে সুসংবাদ দেয়া হয়েছে তার গ্লানির কারণে, সে কি একে (জীবিত) রাখবে বেইজ্জতী সত্ত্বেও না তাকে পুতে রাখবে (জীবিত কবর দিবে) মাটিতে৷ তাদের ফায়সালা কতইনা নিকৃষ্ট৷” (সূরা নহল ৫৮-৫৯)\nআম্মাজান হযরত আয়শা রাদ্বিয়াল্লাহু আনহা বলেনঃ\nএকজন মহিলা তার দুটি মেয়ে সাথে নিয়ে আমার কাছে কিছু চাইল৷ আমার কাছে একটি খেজুর ছাড়া কিছু ছিলনা, আমি খেজুরটি তাকে দিলে সে খেজুরটিকে দুইভাগ করে দুই মেয়েকে দিয়ে দিল, সে নিজে কিছুই খেলনা৷ এরপর সে চলে গেল৷\n(ইসলামিক কাউন্সিল অব্ আমেরিকা মদীনা মসজিদ, নিউইয়র্ক, এর একটি খোতবা)\nমহিলাদের ইমামতিঃ একটি হাদীসের অপব্যাখ্যা\nইসলামে নারী নেতৃত্ব হারাম হওয়া স্বত্তেও যদিও কোন কোন মুসলিম দেশে ভোট দিয়ে মুসলমানগণ নারীদেরকে একটি দেশ ও জাতির নেতৃত্বের শীর্ষপদে আসীন করেছেন কিন্ত্ত এটাকে কেউ আজ পর্যন্ত ইসলামাইজ অর্থাত্ কুরআন হাদীস দিয়ে নারী নেতৃত্বকে জায়েজ প্রমাণ করার চেষ্টা করেছেন বলে খুব একটা শুনা যায়নি৷ অতি সাম্প্রতিক ফিতনা তথা মহিলাদের পুরুষ মহিলা সকলের নামাজের ইমামতি জায়েজ প্রমাণের জন্য ঐ দলের জৈনক লেখক একটি হাদীসের আশ্রয় নিয়েছেন এবং তাঁর সুবিধামত অনুবাদ করে মুসলিম সমাজকে নলেজ দিতে চাচ্ছেন যে, ইসলাম ধর্মে মহিলাদের পুরুষ-মহিলা সকলের নামাজের ইমামতি জায়েজ৷\nহাদীসটি বর্ণনা করেছেন ইমাম আহমদ, ইমাম আবূ দাঊদ এবং ইমাম দারুক্বুত্বনী৷ খুব দূরে না গিয়ে হাদীসটি এই তিন কিতাবে মিলিয়ে দেখে নিলেই উনাদের অপচেষ্টা ব্যর্থ হতে বাধ্য৷ দেখুন মুসনাদ ইমাম আহমদঃমুসনাদুল ক্বাবাইলঃবাবু মা জা-আ ফী ইমামাতিল মারআহ, সুনান আবূ-দাঊদঃকিতাবুস সালাহঃবাবুন ফী জিকরিল জামাআতি ওয়া আহলিহা ওয়া সিফাতিল ইমাম৷\nপ্রকাশঃ সাপ্তাহিক বাংলা পত্রিকা, নিউইয়র্ক


বিশ্বের সবচেয়ে বড় পার্টির নাম নাকি ভারতীয় জনতা পার্টি। লোকে বলে, ভারতবর্ষের সবচেয়ে ধনী দল বিজেপি। সেই দলের কেন্দ্রীয় নেতা-মন্ত্রীদের হেলিকপ্টারের হাল এরাজ্যের সরকারি বাসের চেয়েও করুণ হয় কী করে, সেটাই মাথায় ঢুকছে না। কখনও অমিত শাহের, কখনও জে পি নাড্ডার কপ্টার বিগড়ে যাচ্ছে। এসব দেখে অনেকে বলছেন, বিজেপির কপ্টারগুলি একটু বেশিই উন্নত! তাতে নাকি বিশেষ ধরনের ‘সেন্সর’ লাগানো আছে। সভায় লোকজন কম হলে কিছুতেই উড়তে চায় না। তাতে অবশ্য বিজেপির লাভই হচ্ছে। ‘নন্দ ঘোষ’ কপ্টারের ঘাড়ে দোষ চাপিয়ে নেতাদের মুখ রক্ষার চেষ্টা চলছে। তবে, ভোটের মুখে বিজেপির সভা বাতিল দেখে অনেকেই কটাক্ষ করছেন, অমিতজির ২০০ আসনের উড়ানেরও একই হাল হবে না তো!\nরাজ্যে তিনভাগের একভাগ আসনে নির্বাচন হয়েছে। এখন থেকেই নরেন্দ্র মোদি, অমিত শাহ, জেপি নাড্ডা এমন হুঙ্কার ছাড়ছেন যাতে মনে হচ্ছে, বিজেপি রাজ্যের ক্ষমতা দখল করেই ফেলেছে। একটু ভালো করে পর্যবেক্ষণ করলেই বোঝা যাবে, প্রধানমন্ত্রী আর স্বরাষ্ট্রমন্ত্রী বাদ দিয়ে বিজেপির অন্য মিছিল মিটিংগুলিতে যা ভিড় হচ্ছে, তাতে ভোটে লড়াই করে জেতা কঠিন। সেই জন্যই বিজেপি নেতারা নার্ভের লড়াইয়ে জিততে চাইছেন। তাঁরা প্রতিটি সভায় একটা কথাই বলছেন, ‘মমতা বন্দ্যোপাধ্যায় হেরে গিয়েছেন।’ এটা যে দলের কর্মীদের চাঙ্গা করার চেষ্টা, সেটা নতুন করে বলার দরকার নেই।\nলক্ষণীয়, বিজেপি নেতৃত্ব সব সময় তাদের কর্মীদের চাঙ্গা করার চেষ্টা চালিয়ে গিয়েছে। তার জন্য কখনও এনআরসি, কখনও সিএএ, কখনও ৩৫৬ ধারা জারির হুজুগ তুলে বাজার গরম করেছে। একটা সময় জরুরি অবস্থা জারি করে ভোটের দাবিতে বঙ্গের বিজেপি নেতারা ঘন ঘন দিল্লি ছুটেছিলেন। এমনকী, মহামহিমও কথায় কথায় দিল্লি গিয়ে কেন্দ্রীয় স্বরাষ্ট্রমন্ত্রীর সঙ্গে বৈঠক করেছিলেন। যাঁদের সংবিধান এবং আইন শৃঙ্খলা সম্পর্কে সামান্যতম জ্ঞান আছে তাঁরা সকলেই জানতেন, এরাজ্যে কিছু঩তেই ৩৫৬ ধারা জারি হবে না। তবুও বিজেপি নেতারা বলতেন। কারণ কর্মীদের চাঙ্গা করার এছাড়া অন্য কোনও রাস্তা তখন ছিল না। যে দলে সংগঠন পলকা, সেখানে ‘হাওয়া’ই ভরসা।\nবিজেপি নেতারা এরাজ্যে প্রথম থেকে সেই ‘হাওয়া’ তোলার চেষ্টা চালিয়ে যাচ্ছেন। নির্বাচন ঘোষণার মুখে অমিত শাহ দুম করে দাবি করে বসলেন, এবার বঙ্গে ২০০-র বেশি আসন বিজেপি দখল করবে। অমিতজি যখন এই দাবি করছেন তখন প্রার্থী নিয়ে বিজেপির হাঁড়ির হাল অবস্থা। এক সঙ্গে সব আসনে প্রার্থী দেওয়ার হিম্মত নেই। অথচ ২০০ আসন দখলের দাবি। একেই বোধহয় বলে, ছেঁড়া কাঁথায় শুয়ে লাখ টাকার স্বপ্ন দেখা।\nবিজেপি নেতাদের কথাবার্তা শুনে প্রায় বছর তেরো আগের একটা ঘটনার কথা মনে পড়ে গেল। বর্ধমান বিশ্ববিদ্যালয়ের ঘটনা। এমএ পার্ট-১ পরীক্ষায় সেবার দু’জন ছাত্র ফার্স্ট ক্লাসের চেয়েও অনেক বেশি নম্বর পেল। দু’জনই ভালো বন্ধু। যে কিছুটা বেশি নম্বর পেয়েছিল সে একটু সহজ সরল, মারপ্যাঁচ বোঝে না। সে তার বন্ধুকে নানাভাবে সাহায্যও করত। পার্ট-টুর পরীক্ষা শুরু হল। প্রথম পরীক্ষাটা দু’জনেরই ভালো হল। দ্বিতীয়পত্রের প্রশ্ন বেশ কঠিন। কেউই কমন পেল না। পরীক্ষা শেষে বেশি নম্বর পাওয়া বন্ধুটি বলল, ‘প্রশ্ন কমন পাইনি। পরীক্ষা ভালো হয়নি।’\nদ্বিতীয় ছাত্রটির পরীক্ষা ভালো না হওয়া সত্ত্বেও বলল, ‘স্যার যা পড়িয়েছিলেন তার বাইরেও কিছু পড়েছিলাম। তাতে কমন পেয়েছি।’ ভালো ছাত্রটি মুষড়ে পড়ল। ভাবল, তার আর ইউনিভার্সিটি টপার হওয়া হল না। তৃতীয়পত্রের প্রশ্নও কঠিন হল। প্রথম বন্ধুটি বলল, ‘পরীক্ষা ভালো হয়নি। ভাবছি, এবার ড্রপ দেব।’ উত্তরে দ্বিতীয় বন্ধু জানাল, তার পরীক্ষা বেশ ভালো হয়েছে। প্রথম বন্ধু মানসিকভাবে ভেঙে পড়ল। সে আর চতুর্থপত্রের পরীক্ষাই দিল না।\nরেজাল্ট বের হওয়ার পর দেখা গেল, পার্ট-১ পরীক্ষায় এগিয়ে থাকা ছাত্রটি তিনটি পেপারেই তার বন্ধুর চেয়ে বেশি নম্বর পেয়েছে। কিন্তু, চতুর্থ পেপারে পরীক্ষা না দেওয়ায় রেজাল্ট অসম্পূর্ণ। ফলে তার বন্ধুই ফার্স্ট ক্লাস ফার্স্ট হয়ে গেল।\nলোকজনের অভাবে একের পর এক সভা বাতিলের পরেও বিজেপি নেতাদের বঙ্গ জয়ের দাবি দেখে বারবার দ্বিতীয় বন্ধুটির কথাই মনে পড়ে যাচ্ছে। বিজেপি নেতৃত্ব নার্ভের খেলায় জিততে চাইছে। বছরভর পড়াশোনা করা ছাত্রের মতোই মমতা বন্দ্যোপাধ্যায়ের সরকার মানুষকে সার্ভিস দিয়ে গিয়েছে। মানুষের পাশে থাকার চেষ্টা করেছে। আর বিজেপি? কখনও নোট বাতিল, কখনও জিএসটি, কখনও আধারকার্ডের সঙ্গে মোবাইল নম্বর সংযুক্তিকরণ, কখনও ব্যাঙ্ক অ্যাকাউন্টের সঙ্গে প্যানকার্ড যুক্ত করার মতো একের পর এক ঝামেলায় মানুষকে নাকাল করেছে। বিজেপির অবস্থা অনেকটা ‘ভাত দেওয়ার মুরোদ নেই কিল মারার গোঁসাই’য়ের মতো। একটা করে নতুন নিয়ম চালু করে মানুষকে কেবল হয়রান করেছে। কাজের কাজ কিছুই হয়নি। উল্টে করের বোঝা চাপিয়েছে। তাই বিজেপি নেতাদের মুখে আর ‘আচ্ছে দিনের’ কথা শোনা যায় না। এখন নতুন স্লোগান, ‘সুনার বঙ্গাল’।\nকেন্দ্রে ক্ষমতায় থাকায় কেন্দ্রীয় বাহিনীকে পরিচালনা, সিবিআই, ইডিকে প্রয়োজন মতো ব্যবহারের সুবিধে পুরোমাত্রায় কাজে লাগাচ্ছে বিজেপি। শুধু পশ্চিমবঙ্গেই নয়, অসমেও তারা কংগ্রেস ও তাদের জোটসঙ্গীর উপর প্রবল চাপ সৃষ্টির কৌশল নিয়েছে। তৃতীয় দফায় ৪০টি আসনে নির্বাচন হওয়ার আগেই নরেন্দ্র মোদি এবং অমিত শাহ দাবি করেছেন, দ্বিতীয় দফার ভোটেই তাঁরা অসমে সরকার গড়ার সংখ্যা অর্জন করে ফেলেছেন। অথচ বাস্তবটা হল, এনআরসি ইস্যুতে অসমে বিজেপি প্রবল চাপে রয়েছে। বিজেপির ‘ডবল ইঞ্জিন’ সরকারের ‘মহিমা’ও অসমের মানুষ টের পাচ্ছেন। সেই ধাক্কা উত্তরবঙ্গের আলিপুরদুয়ার ও কোচবিহার জেলাতেও বিজেপি খাবে বলে রাজনৈতিক মহল মনে করছে।\nবঙ্গে নির্বাচন মানেই রাজনৈতিক সংঘর্ষ ও খুনোখুনি। এটা রাজ্যের ট্র্যাডিশন। কিন্তু আগে প্রার্থীরা আক্রান্ত হতেন না। তাঁদের সকলেই সমীহ করত। এবার হাজার হাজার কেন্দ্রীয় বাহিনী থাকায় ও আট দফায় ভোট হওয়ায় অনেকেই ভেবেছিলেন, কোনও অশান্তি হবে না। কেউ ট্যাঁ ফোঁ করতে পারবে না। কিন্তু ঘটছে ঠিক তার উল্টোটা।\nএবার প্রথম থেকেই প্রার্থীর উপর আক্রমণের ঘটনা ঘটছে। এর জন্য রাজনৈতিক নেতাদের উস্কানিমূলক কথাবার্তাকেই অনেকে দায়ী করছেন। নেতাদের উত্তেজক ভাষণ শুনে কর্মীদের রক্ত গরম হয়ে যাচ্ছে। প্রার্থী, নেতা, পুলিস, কেন্দ্রীয় বাহিনী যাকে পাচ্ছে তাকেই পিটিয়ে দিচ্ছে। অনেকে কমিশনের ভূমিকা নিয়েও প্রশ্ন তুলতে শুরু করেছেন। তাঁদের অভিযোগ, কমিশন পদক্ষেপ না নেওয়ায় মস্তানরা আরও বেপরোয়া হয়ে উঠছে।\nভোটের দফা যত গড়াচ্ছে রাজনৈতিক মারামারি, প্রার্থীদের উপর হামলা ততই বাড়ছে। নেতাদের ‘জয়লাভে’র দাবিকে সত্যি ধরে নিয়ে অনেকেই ‘বদলা’ নেওয়ার মহড়া শুরু করে দিয়েছে। নন্দীগ্রাম কার্যত বারুদের স্তূপের উপর দাঁড়িয়ে আছে। রাজ্যের জন্য এ-এক ‘অশনি সঙ্কেত’। রাজনৈতিক দলগুলির এখনই সতর্ক হওয়া দরকার। তা না হলে ২ মে’র পর রাজ্যে ‘রক্তগঙ্গা’ বওয়া কেউ ঠেকাতে পারবে না।\nআট দফায় ভোট। হাজার হাজার কেন্দ্রীয় বাহিনী। উদ্দেশ্য একটাই, শান্তিতে ভোটদানের ব্যবস্থা করা। তার জন্য কমিশন একের পর এক পদক্ষেপ নিয়েছে। প্রথমেই রাজ্য পুলিসের প্রধানকে সরিয়ে দিয়েছে। কেড়ে নিয়েছে রাজ্যের সমস্ত পুরসভার প্রশাসক বোর্ডের ক্ষমতা। একের পর এক জেলার ডিএম, এসপিকে সরিয়ে দিয়েছে। প্রতি দফায় কেন্দ্রীয় বাহিনীর সংখ্যা বাড়িয়ে চলেছে। কিন্তু, যে উদ্দেশ্যে এত আয়োজন, সেটাই পূরণ হচ্ছে না। মস্তানদের ভয়ে মানুষ ভোট দিতে যেতে পারছে না।\nদক্ষিণ উলুবেড়িয়ার বিজেপি প্রার্থী পাপিয়া অধিকারীর ও আরামবাগের তৃণমূল প্রার্থী সুজাতা মণ্ডলের উপর হামলার ঘটনা বুঝিয়ে দিয়েছে, দুষ্কৃতীরা কতটা বেপরোয়া! তাদের বিন্দুমাত্র ভয়ডর নেই। ভয় না পাওয়ার কারণ সর্বস্তরে ঘটনাকে ‘লঘু’ করে দেখানোর চেষ্টা। নেতারাও তাঁদের ঠ্যাঙাড়ে বাহিনীর কাজকে সমর্থন করছেন। তাতে মস্তানদের সাহস বাড়ছে। তাতে পরের নির্বাচনগুলি আরও রক্তাক্ত হওয়ার আশঙ্কা প্রবল হচ্ছে। ‘দলদাস’ শব্দটি শুধু পুলিসের ক্ষেত্রেই খাটে না, নির্বাচনের সময় কেন্দ্রীয় বাহিনীর গায়েও লেগে যায়। এ থেকে মুক্তির একটাই রাস্তা, ‘নিরপেক্ষতা’।


১১ অক্টোবর ২০২০, ০৯:১২ এএম |\nমুনজুরুল ইসলাম নাহিদ, ইসলামী বিশ্ববিদ্যালয় প্রতিনিধি: জাতির পিতা বঙ্গবন্ধু শেখ মুজিবুর রহমানের সমাধিতে শ্রদ্ধা নিবেদন করেছেন ইসলামী বিশ্ববিদ্যালয়ের (ইবি) নতুন উপাচার্য অধ্যাপক ড. শেখ আব্দুস সালাম।\nশনিবার দুপুরে গোপালগঞ্জের টুঙ্গিপাড়ায় তিনি শ্রদ্ধা নিবেদন করেন। এসময় উপ-উপাচার্য অধ্যাপক শাহিনুর রহমান তাঁর সাথে ছিলেন।\nএ ছাড়া শিক্ষক সমিতির সভাপতি অধ্যাপক ড. কাজী আখতার হোসেন, সহ-সভাপতি অধ্যাপক ড. মেহের আলী, বঙ্গবন্ধু পরিষদের সহ-সভাপতি অধ্যাপক ড. জাহাঙ্গীর হোসেন, সাধারণ সম্পাদক অধ্যাপক ড.মাহবুবুল আরফিনসহ বিভিন্ন বিভাগের শিক্ষক-কর্মকর্তারা উপস্থিত ছিলেন।\nপরে বিশ্ববিদ্যালয় বঙ্গবন্ধু পরিষদের পক্ষ থেকে পৃথকভাবে শ্রদ্ধাঞ্জলি নিবেদন করা হয়। এ সময় পরিষদের সহ-সভাপতি অধ্যাপক ড. জাহাঙ্গীর হোসেন, সাধারণ সম্পাদক অধ্যাপক ড. মাহবুবল আরফিন, সহ-সভাপতি শামসুল ইসলাম জোহা, যুগ্ম-সাধারণ সম্পাদক মীর মোর্শেদুর রহমান উপস্থিত ছিলেন। এ ছাড়াও শ্রদ্ধাঞ্জলি বিশ্ববিদ্যালয় কর্মকর্তা সমিতি ও বাংলাদেশ আন্তঃবিশ্ববিদ্যালয় অফিসার্স ফেডারেশন শ্রদ্ধা নিবেদন করে।


যৌন সুবিধা দিলে ত্রান মিলে! | usbanglanews.com\nHome মজার সংবাদ\tযৌন সুবিধা দিলে ত্রান মিলে!\nযৌন সুবিধা দিলে ত্রান মিলে!\nজাতিসংঘ ও আন্তর্জাতিক সংস্থাগুলোর পক্ষ থেকে সিরিয়ায় ত্রাণ দেবার সময় স্থানীয় লোকেরা সেখানকার নারীদের যৌন কাজে ব্যবহার করেছে বলে জানা গেছে।\nত্রাণকর্মীরা বলেছেন, যৌন শোষণ সেখানে এতটাই ব্যাপক যে কিছু সিরিয়ান নারী ত্রাণ বিতরণ কেন্দ্রেই যেতেন না – কারণ তাহলে লোকে ভাববে যে তারা দেহদান করে ত্রাণসামগ্রী নিয়ে এসেছে।\nআরও খবর : ৭ সুন্দরী কোটিপতি কন্যা\nদৃষ্টান্ত হিসেবে বলা হয়েছে, এক বেলার খাবার পেতে সিরিয়ান নারী বা অল্পবয়স্ক মেয়েরাও অল্প কিছু সময়ের জন্য কর্মকর্তাদের বিয়ে করে ‘যৌন সেবা’ দিয়েছে।\nকোথাও ত্রাণ বিতরণকারীরা মেয়েদের কাছে তাদের ফোন নাম্বার চেয়েছে, কেউ বা গাড়িতে করে বাড়ি পৌঁছে দেবার বিনিময়ে ‘কিছু একটা’ চেয়েছে। অনেক নারীকে ত্রাণ দেবার বিনিময়ে ‘তার বাড়িতে যাবার’ বা ‘তার সাথে এক রাত কাটানোর’ ঘটনা ঘটেছে।\nএকজন ত্রাণকর্মী দাবি করেছেন যে, লোকজনের হাতে ত্রাণ পৌঁছানোর স্বার্থে তারা এসব দেখেও না দেখার ভান করেছিলেন।\nইউএনএফপিএর ভয়েসেস ফ্রম সিরিয়া ২০১৮ নামে এক রিপোর্টে বলা হয়, বিশেষ করে বিধবা বা তালাকপ্রাপ্তা নারী বা অল্পবয়েসী মেয়ে ‘যাদের কোন পুরুষ রক্ষক নেই’ – তাদের এরকম বিপদের ঝুঁকি বেশি।\nকোনো কোনো নারী বলেছে, দারা এবং কুনেইত্রার স্থানীয় কাউন্সিলের পুরুষ কর্মীরা ত্রাণসামগ্রী আটকে রেখে নারীদের যৌন কাজে ব্যবহার করতো্ – জানান ডানিয়েল স্পেন্সার নামে একটি দাতব্য সংস্থার উপদেষ্টা।\nএ ব্যাপারে জাতিসংঘ এবং দাতব্য সংস্থাগুলো এরকম ঝুঁকির কথা স্বীকার করেছে, তবে তারা বলছে এ ব্যাপারে তাদের জিরো টলারেন্স নীতি রয়েছে এবং ওই অঞ্চলে তাদের সহযোগীদের মধ্যে এধরণের কাজ হচ্ছে বলে তাদের জানা নেই।\nযৌন সুবিধা দিলে ত্রান মিলে! was last modified: February 28th, 2018 by admin news\nনুসরাত ফারিয়ার কোলের শিশুটি কে?\nযে দেশে প্রতিদিন গড়ে ধর্ষণের শিকার হয় ২০০...\nচুরি করতে গিয়ে হাস্যকর কাণ্ড চোরের! ভিডিও দেখলে...\nআকাশে বিরল মেঘের দৃশ্য নিয়ে হৈ চৈ\n‘বিয়ে করবে বলে আশরাফ স্যার প্রতি রাতেই আমার...\n‘মাস দুয়েক পর বিয়ে, কিন্তু হবু বরকে ভালো...


Pointer in C - সাকিব সামির ব্লগ\nসাকিব সামির ব্লগ banglay c programming tutorial c Pointer in C Pointer in C\nসাকিব সামি ২:২৬ PM banglay c programming tutorial c Pointer in C\nএখন তাহলে প্রশ্ন আসতে পারে কিসের মেমরি এড্রেস ?\nএকটা পয়েন্টার variable এ থাকে ওই পয়েন্টার variable যাকে points করতেছে তার memory address ।\nধরি , int x একটা variable declare করলাম । তাহলে এটি memory তে একটা এড্রেস নিবে । যেহেতু random address নিবে, তাই আমরা বলতে পারই না , এই x variable এর এড্রেস কত । কিন্তু pointer এর মাধ্যমে তা আমরা বের করতে পারি ।\nআমরা যখন কোন variable এর ইনপুট নেই তখন লিখি\nএখানে & sign দিয়ে এড্রেস বুঝানো হয়েছে । অর্থাৎ, উপরের লাইনটির মানে আমি ইনপুট দেওয়া value টা x variable এর address এ রাখতে চাই ।\nএবার দেখি pointer variable এর ভেতর কিভাবে কোন variable এর মেমোরি এড্রেস রাখা যায় ।\nকাজ টা খুবই সহজ,\nএখানে x সাধারণ একটা variable আর p একটা pointer variable ।\n২য় লাইনে x variable এর মেমোরি এড্রেস p এ assign করা হয়েছে ।\nউপরের ছবিতে ,bএকটি pointer variable ।\n৬ষ্ঠ লাইনেavariable এর মেমোরি এড্রেস p এর মধ্যে রাখা হয়েছে ।\nআবার ৭ম লাইনavariable এর মেমোরি এড্রেসbএর মধ্যে রাখা হয়েছে ।\nএখন এই দুটির মধ্যে পার্থক্য কি ??\nb,aএর মেমরি এড্রেসকে পয়েন্ট করছে , কিন্তু p এaএর memory address আছে একটা value হিসেবে ।\n৯ম ও ১১তম লাইনে p+1 এবং b+1 করা হয়েছে ।\noutput দেখুন p এর value এক বেড়েছে । কিন্তুbএর value4বেড়েছে ।\nভাবছেন দুটির ত একি result হওয়ার কথা কিন্তু আলাদা আসল কেন ??\np এর ক্ষেত্রেaএর মেমোরি এড্রেস সাধারণ একটা value হিসেবে ছিল তাই সাধারণ গাণিতিক হিসেবে এক মান বেড়েছে । কিন্তুbএর ক্ষেত্রে ছিলaএর মেমোরি এড্রেস হিসেবে তাই এর মান এড্রেস হিসেবে বেড়েছে । int এর ক্ষেত্রে একটা int variable মেমোরিতে4byte জায়গা নেয় । তাই x এর মেমোরি এড্রেস যদি হয় 120 তাহলে এর পরের তা হবে 124 । এই হিসেবে উপরেbএর মান4বেড়েছে ।\n[ topic টা জটিল কইরা ফালাইতেছি মনে হয় O.o :( ]\nআচ্ছা নিছের ছবিটা দেখি ।\nধরি, একটা array এর মধ্যে কত গুলা value input নিব ।\nধরলাম, array টা int x;\nএর memory address,inputted value, index value নিম্নরূপ ঃ\nএখনaএকটা পয়েন্টার variable নিলাম ।\nএতেavariable x arrary র প্রথম ঘর x কে পয়েন্ট করবে ।\n** index indicate করে না দিলে পয়েন্টার array র প্রথম ঘরটিকে পয়েন্ট করে।\nএছাড়া index উল্লেখ্য করে আমরা একটা নির্দিষ্ট ঘরকে indicate করতে পারি । যেমন ঃ\nএবার একটা কোড দেখি, কিভাবে pointer ব্যবহার করে একটা word কে reverse করা যায় ।\npointer variable এর ক্ষেত্রে শুধু variable এর নাম লিখা মানে তার memory address বুঝায় । কিন্তু *variable_name মানে তার মধ্যে থাকা value কে বুঝায় ।\nহুম , string তো reverse হল । এবার function এ পয়েন্টার নিয়ে একটু কাজ করি । :D\nমজাই তাই না ?? :D\nআচ্ছা সাধারণত আমরা একটা function থেকে একটা value return করতে পারি । কিন্তু যদি এমন হয় একাধিক value return করতে হবে তখন !!\nচিন্তার কিছু নাই , এইটা করা যাবে pointer দিয়ে । :D\nধরুন ২টা নাম্বার function এর মাধ্যমে swap করতে হবে । তো দেখি কিভাবে করা যায় ।\nউপরের কোডেaএবংbদুইটা variable নিলাম । তারপর swap() function এর মাধ্যমে তা swap করছি ।\nswap() function এ কি কি কাজ করলাম সেইটা একটু দেখি ।\n১৮ নাম্বার লাইনে main() function থেকে swap() function এaএবংbvariable এর value পাঠালাম । অবাক হচ্ছেন ?? যে value পাঠাতে &a,&b কেন লিখলাম !! value তো a,b লিখলেই চলে যেত । :)\nহুম, আপনার ধারনা ঠিক । আসলে এখানে আমরা a,b variable এর value না পাঠিয়ে a,b memory address পাঠিয়েছি । আর তার জন্যই &a,&b লিখেছি ।\nআচ্ছা এটা না হয় বুঝলাম তাই ভাই value receive করার ওখানে *a,*b কেন দিছেন :/\nহুম আসলেই চিন্তার বিষয় । কেন এটা করালাম !!\nদেখুন যখন আমরা কোন variable এর value পাঠাতাম তখন a,b লিখেই আমরা value receive করতাম । কিন্তু এখানে কি আমরা variable এর value পাঠিয়েছি ?? না, এখানে আমরা variable এর memory এড্রেস পাঠিয়েছি । আর তা receive করার জন্যই *a,*b লিখেছি ।\nঅর্থাৎ, ৫ নাম্বার লাইনে void swap(int *a,int *b)\nএখানেaএবংbদুইটা pointer variable । যার মধ্যে main function এরaএবংbএর memory address রেখেছি । আচ্ছা আর একটা ব্যাপার হল main() function এর a,b আর swap() function এর a,b কিন্তু এক না । সম্পূর্ণ আলাদা দুইটা variable ।\nএরপর swap function এর ভিতর ( ৮ - ১০ নাম্বার লাইন ) swap করছি ।\nএবার দেখি কেন এখানে আমারা pointer দিয়ে কিজা করলাম । ধরুন , pointer এর মাধ্যমে এড্রেস না পাঠিয়ে শুধু value পাঠালাম । তারপর তা swap করলাম । তাহলে রেজাল্ট টা কি হত ।\nদেখুন a,b এর value swap() function এ swap হয়েছে কিন্তু main() function এ কি change হয়েছে ? হয় নাই :( কিন্তু আমাদের তো মেইন function এ swap হওয়া দরকার ।\nআগেই বলেছিলাম main function এর a,b আর swap function এর a,b এক না তাই a,b এর value swap() function এ swap হলেও main function এ swap হয়নি । কিন্তু pointer দিয়ে করলে swap() function এ main function এরই value swap হয়েছে । কারণ এক্ষেত্রে আমরা swap function এ value নিয়ে কাজ না করে main() function এর a,b এর memory address নিয়ে কাজ করছি । তাই swap() function এ main() function এরই value swap হয়েছে । :)\nজিনিস টা মনে হয় একটু জটিল হয়ে গেসে । ব্যাপার না কারো বুঝতে সমস্যা হলে কমেন্ট করবেন ,ও আরও একটু সহজ করার চেষ্টা করব :)\n২ জুন, ২০১৩ ২:২৫ AM delete\nখুব সুন্দর পোস্ট এর জন্য অনেক ধন্যবাদ আপনাকে।\n২ জুন, ২০১৩ ২:৩৯ PM delete\nআপনাকেও অসংখ্য ধন্যবাদ কষ্ট করে পড়ার জন্য :D\n১০ আগস্ট, ২০১৩ ১১:০৭ PM delete\n১৯ আগস্ট, ২০১৩ ১২:৫৫ AM delete\n৩ অক্টোবর, ২০১৩ ১০:১৩ AM delete\n৪ অক্টোবর, ২০১৩ ২:৪৯ PM delete


রাজনৈতিক হত্যাকাণ্ড বা বিচারবহির্ভূত হত্যা কি গণহত্যা নয়? – State Watch\nBy বিশেষ প্রতিবেদক জুন ৪, ২০২২ Updated: জুন ৫, ২০২২ No Comments7 Mins Read\nইতিহাসবিদ নরম্যান নেইমার্ক তার নতুন বইতে নতুন তর্কের সূত্রপাত করেছেন। তিনি গণহত্যার সংজ্ঞা পাল্টে তার মধ্যে প্রতিটা দেশের অভ্যন্তরীণ সামাজিক ও রাজনৈতিক হত্যাকাণ্ডকে অন্তর্ভুক্ত করার কথা বলেছেন। কারণ গণহত্যা এখন অনেক দেশের সরকারের হাতিয়ার হয়ে উঠেছে। গত কয়েক দশকে রুয়ান্ডা, কম্বোডিয়া, দারফুর ও বসনিয়ায় গণহত্যা তীব্র আকার ধারণ করেছে।\nজাতীয় পর্যায়ে হত্যাও গণহত্যার পর্যায়ে পড়ে। গণহত্যা শব্দটার আলাদা শক্তি আছে। আন্তর্জাতিক আদালতে, একে ‘ক্রাইম অব ক্রাইমস’ বলা হয়।\nগণহত্যা শব্দটা প্রথম সংজ্ঞায়িত হয় ১৯৪৮ সালে। জাতিসংঘের এক সম্মেলনে। যে সম্মেলন ছিল হলোকাস্টের উপর। তাই নেইমার্কের মতে গণহত্যার সংজ্ঞায় প্রয়োজনীয় প্রতিটি ক্ষেত্র বিবেচনা করা হয়নি। জাতিসংঘের সাধারণ সভা ৯ ডিসেম্বর ১৯৪৮ তারিখে ‘গণহত্যা প্রতিরোধ ও শাস্তির জন্য চুক্তি’-র প্রস্তাব গ্রহণ করে। বিশটি রাষ্ট্র তা রেটিফাই করার পর ১২ জানুয়ারি ১৯৫১ সালে এটি আন্তর্জাতিক আইনে পরিণত হয়।\nকিন্তু আন্তর্জাতিক মিলিটারি ট্রাইবুনালের বিরুদ্ধে অভিযোগ ওঠে যে তারা যুদ্ধাবস্থায় ‘গণহত্যা’র বিচার করলেও শান্তির সময় বা যখন যুদ্ধাবস্থা বিরাজ করে না তখন যদি গণহত্যা’ হয় তাকে আমলে নেন নি। সেপ্টেম্বর ১৯৩৯ সালে যুদ্ধ লেগে যাবার পর যে অপরাধ সঙ্ঘটিত হয়েছে কেবল তারা তাকেই আমলে নিয়েছিলেন। এরই পরিপ্রেক্ষিতে শান্তিকালীন সময়ে ‘গণহত্যা’-র বিষয় আলোচনার কেন্দ্রে চলে আসে।\n১৯৪৬ সালে কিউবা, পানামা এবং ইন্ডিয়া একটি খসড়া প্রস্তাব জাতিসংঘে পেশ করে। এর উদ্দেশ্য ছিল এই সত্য প্রতিষ্ঠা যে যুদ্ধের সময় ছাড়াও শান্তির সময়; অর্থাৎ রাষ্ট্রের সঙ্গে রাষ্ট্রের যুদ্ধবিগ্রহ নাই, শান্তি বজায় আছে, এমন পরিস্থিতিতেও ‘গণহত্যা’ হতে পারে। সেই অপরাধ প্রতিরোধ যেমন করা দরকার তেমনি অপরাধীর শাস্তি বিধানও দরকার। এটাও জানান দেওয়া উদ্দেশ্য ছিল যে এই ধরণের অপরাধ সার্বজনীন আইনী এক্তিয়ারের অধীন।\nজাতিসংঘ ১১ ডিসেম্বর ১৯৪৬ সালে ৯৬(১) প্রস্তাব পাশ করে। এতে ঘোষণা দেওয়া হয় “গণহত্যা আন্তর্জাতিক আইনের অধীনে একটি অপরাধ যা প্রতিটি সভ্য দেশ নিন্দা করে”।\nসেখানে এই অপরাধ শান্তির সময়ে নাকি যুদ্ধকালীন পরিস্থিতিতে হয়েছে সেই বিষয়ে কিছু বলা হয় নি। অর্থাৎ দুই অবস্থাতেই এই ধরণের অপরাধ সংঘটিত করা নিন্দনীয় ও শাস্তিযোগ্য অপরাধ হিসেবে গণ্য হয়।\nনেইমার্ক তার বইতে স্ট্যালিনের গণহত্যা প্রসঙ্গ টেনে বলেন, এটা নিয়ে আরও বড় পরিসরে আলোচনা করা প্রয়োজন। ১৯৩০ সালের শুরুতে স্ট্যালিন তার নিজ দেশের প্রায় এক মিলিয়ন নাগরিককে হত্যা করে। পাশাপাশি কয়েক মিলিয়ন মানুষ জোরপূর্বক শ্রমিকে পরিণত হয়, নির্বাসিত হয়, দুর্ভিক্ষে মারা যায়।\nস্ট্যালিনের শাসনামলে ভুল জায়গায় একটি ভুল কথাও দরজায় ডেকে নিয়ে আসতে পারতো রাশিয়ার বিশেষ পুলিশ দলকে, যারা সোভিয়েত গুলাগে আপনাকে টেনে নিয়ে যেতে সর্বদা প্রস্তুত, যেখানে মৃত্যুর ডাক না আসা পর্যন্ত আপনাকে কাজ করে যেতে হবে!\nস্ট্যালিনের সময়ে প্রায় ১৪ মিলিয়ন লোককে গুলাগে বন্দী করা হয়। এদের মধ্যে অনেকেই রাজনৈতিক বন্দী, কেউবা সাধারণ জনগণ; যারা সোভিয়েত শাসন সম্পর্কে বিরুপ মন্তব্য করেছে। নেইমার্কের মতে, এই সমস্তকিছু গণহত্যার পর্যায়ে পড়ে। এই সূত্র বাংলাদেশের ক্ষমতাসীন দল আওয়ামী লীগের শাসনামলে গত এক দশকে ঘটা সমস্ত রাজনৈতিক হত্যাকাণ্ড এবং আইনশৃঙ্খলা বাহিনীর দ্বারা সংঘটিত বিচারবহির্ভূত হত্যাকাণ্ডও গণহত্যার পর্যায়ে পড়ে।\nবাংলাদেশে রাজনৈতিক হত্যাকাণ্ড\nবাংলাদেশে রাজনৈতিক হত্যা বাড়ছে। আর এই হত্যাকাণ্ডের ঘটনাগুলো ঘটছে দুই পক্ষের মধ্যে আধিপত্য নিয়ে। নিজেদের মধ্যেও দ্বন্দ্বের কারণেও ঘটছে হত্যাকাণ্ড। ঘটছে গুপ্ত হত্যা। যার অধিকাংশ ক্ষেত্রেই কোন না কোনভাবে আওয়ামী লীগের নেতা বা কর্মীরা জড়িত।\nআবার পুলিশ সদর দফতরের তথ্যে দেখা যায়, ২০১৫ থেকে ২০১৮ সাল পর্যন্ত সারা দেশে ১৫ হাজার ৩০৫টি হত্যাকাণ্ড ঘটেছে। গড়ে প্রতিবছর ৩ হাজার ৮২৬টি হত্যাকাণ্ড ঘটে।\nঅন্যদিকে বেসরকারি সংস্থা আইন ও সালিশ কেন্দ্রের (আসক) তথ্য অনুযায়ী, ২০১৫ থেকে ২০২১ সাল পর্যন্ত ৬ বছরে রাজনৈতিক হত্যাকাণ্ড ঘটেছে ৬৭৬টি। এ হিসাবে প্রতিবছর গড়ে ১১২টি রাজনৈতিক হত্যাকাণ্ড ঘটে।\n২০১৭ থেকে ২০২০ সাল পর্যন্ত রাজনৈতিক হত্যাকাণ্ডের ঘটনা কমলেও ২০২১ সালে তা আবার কয়েকগুণ বেড়ে যায়। ওই বছর ১৫৭টি রাজনৈতিক হত্যাকাণ্ড ঘটে, যা পূর্ববর্তী চার বছরের গড় সংখ্যার তিনগুণেরও বেশি।\nডিএমপির এক তথ্যে দেখা গেছে, চলতি বছরের প্রথম দুই মাসে ২৭ দিনে রাজধানীতে ৩৪টি হত্যাকাণ্ড ঘটেছে। এর মধ্যে জানুয়ারিতে ৯ জন, ফেব্রুয়ারিতে ১২ জন ও মার্চ মাসের প্রথম ২৭ দিনে ১৩ জন খুন হয়। এর মধ্যে কতগুলো রাজনৈতিক হত্যাকাণ্ড সেটির হিসাব নেই।\nএদিকে ২০১৮ সাল পর্যন্ত পুলিশ সদর দফতরের ওয়েবসাইটে অপরাধের পূর্ণাঙ্গ তথ্য দেওয়া হতো। ২০১৯ সালে আংশিক তথ্য দেওয়া হলেও এর পর থেকে চলতি বছর পর্যন্ত আর কোনো তথ্য দেওয়া হয়নি। এতে কী পরিমাণ হত্যাকাণ্ড ঘটেছে এবং কতগুলোর বিচার সম্পন্ন হয়েছে সে তথ্য পাওয়া দুষ্কর হয়ে পড়েছে।\nএতে অপরাধের প্রকৃত চিত্রও জানা সম্ভব হচ্ছে না। একে এক ধরনের ‘লুকোচুরি’ বলছেন অনেকে। তবে এটি লুকোচুরি নয় দাবি করে তথ্য অধিকার আইনে নিয়ম মেনে আবেদন করলে নির্দিষ্ট সময়ে প্রকাশযোগ্য সব তথ্য পাওয়া যাবে বলে জানিয়েছে পুলিশ সদর দফতর।\nআসকের হিসেব অনুযায়ী, ২০০৯ সালে মহাজোট সরকার ক্ষমতায় আসার বছরেই রাজনৈতিক সহিংসতায় সারাদেশে নিহত হয় ৪২ জন। ২০১০ সালে ৭৬ জন। ২০১১ সালে কমে ৫৮ জন হলেও ২০১২ সালে ৮৪ জন নিহত হয়। তবে সব রেকর্ড ছাড়িয়ে যায় পরের বছর ২০১৩ সালে। বেড়ে দাঁড়ায় ৫০৭ জনে। এরপর ২০১৪ সালে এই সংখ্যা ছিল ১৪৭ জন।\nঅপরদিকে চারদলীয় জোট সরকারের পাঁচ বছরেও (২০০১-২০০৬) নিহতের সংখ্যা নেহায়েত কম নয়। রাজনৈতিক সহিংসতা ও বন্দুকযুদ্ধের নামে নিহতের ঘটনা সাত শতাধিক। এর মধ্যে ২০০৬ সালেই নিহত হয় ১২০ জন।চারদলীয় জোটের শাসনামলে ২০০২ সালে ৩২০ জন, ২০০৩ সালে ২০৩ জন, ২০০৪ সালে ৫২ জন ও ২০০৫ সালে ৩৪ জন নিহত হয়।\nতবে রাজনৈতিক সহিংসতায় সবচেয়ে কম নিহত হয় তত্বাবধায়ক সরকারের দুই বছরে (২০০৭-০৮)। এ সময়ে রাজনৈতিক সহিংসতায় ১১ জন নিহত হয়েছে। ২০০৭ সালে ৭ জন এবং ২০০৮ সালে ৪ জন নিহত হয়েছে ।\nআইনশৃঙ্খলা বাহিনীর হাতে খুন\nআইনশৃঙ্খলা বাহিনীকে রাজনৈতিক হাতিয়ার হিসেবে ব্যবহার করার ইতিহাস অনেক পুরনো। এখন জনগণকে রক্ষার দায়িত্বে থাকা বাহিনীই পেয়েছে রাষ্ট্রীয় সন্ত্রাসীর তকমা। তবে এই সব হত্যার পেছনে যে ক্ষমতাসীনদের হাত আছে, তা বলার অপেক্ষা রাখে না।\nঅধিকার নামে সংস্থাটি আরো জানিয়েছে, ২০০২ সালে সেনাবাহিনীর নেতৃত্বে অপারেশন ক্লিনহার্ট নামে যে অভিযান চালানো হয়েছিল তাতে ৩৯ জন নিহত হয়েছিল। তবে তৎকালীন সরকার এ ঘটনাগুলোর দায়মুক্তি দিয়েছিল।\nআর নিহত বাকিদের মধ্যে অনেকে অন্য বাহিনী কিংবা একাধিক বাহিনীর যৌথ অভিযানে নিহত হয়। বিচার বহির্ভূত হত্যাকাণ্ডগুলোর মধ্যে শুধু নারায়ণগঞ্জে র‍্যাবের হাতে ৭জন খুনের ঘটনায় বিচারিক আদালতে বিচার হয়েছিল।\nমানবাধিকার সংস্থা আইন ও সালিশ কেন্দ্রের হিসাব অনুযায়ী, ২০২০ সালের প্রথম সাত মাসে বিচার বহির্ভূত হত্যাকাণ্ড হয়েছে ২০৭টি। এর মধ্যে গ্রেফতারের আগে ক্রসফায়ারে ১৪৫ জন এবং গ্রেফতারের পরে ক্রসফায়ারে ৩৭ জন নিহত হয়।\nসংস্থাটির সিনিয়র ডেপুটি ডিরেক্টর নিনা গোস্বামী বলেন, কোন ধরণের জবাবদিহিতা না থাকার কারণেই এ ধরণের হত্যাকাণ্ড বন্ধ হচ্ছে না। তার মতে, মাদক চোরাচালান রোধের অজুহাতে বিচার বহির্ভূত হত্যাকাণ্ডকে দিনের পর দিন চালানো হলেও আসলে সেটি রোধ করা যায়নি।\nঅনেকের ধারণা যে হিটলার যেভাবে ইহুদিদের গ্যাস চেম্বারে পুড়িয়ে মেরেছে হত্যার মাত্রা ও হত্যার ধরণ সেই পর্যায়ের না হলে তাকে ‘গণহত্যা’ বলা যাবে না। হিটলারের ইহুদি নিধন নিঃসন্দেহে একটি বর্বর ও ভয়ানক অপরাধ। এই নিধনযজ্ঞ এখন এমন একটা মিথে পরিণত হয়েছে যাতে অনেকের ধারণা একই মাত্রার বা একই ধরণের হত্যাকাণ্ড না হলে তাকে গণহত্যা বলা যাবে না। যেমন, গ্যাস চেম্বারে পুড়িয়ে না মারলে সেটা গণহত্যা নয়। বা হত্যার সংখ্যা কয়েক লক্ষ ছাড়িয়ে না গেলে তাকেও গণহত্যা বলা যাবে না। এই ধারণা ভুল।\nবিশেষজ্ঞদের মতে, দেশের অভ্যন্তরে প্রতিনিয়ত ক্ষমতাকে কেন্দ্র করে ঘটে যাওয়া হত্যাযজ্ঞকে ‘গণহত্যা’ হিসেবে স্বীকার না করার পেছনে রয়েছে রাজনৈতিক উদ্দেশ্য।\nগুম রাজনৈতিক হত্যা


৫০ লাখ পরিবার প্রতিমাসে পাবে ২ হাজার ৪০০ টাকা - Amar Bangla 24 Online News Paper ৫০ লাখ পরিবার প্রতিমাসে পাবে ২ হাজার ৪০০ টাকা - Amar Bangla 24 Online News Paper\nহোম > প্রবাস > বাংলাদেশ\n৫০ লাখ পরিবার প্রতিমাসে পাবে ২ হাজার ৪০০ টাকা\nPOSTED: Sunday 3rd May 2020at 3:55 pm\nFILED AS: প্রবাস > বাংলাদেশ\nঅনলাইন ডেস্ক : সরকার দুই কোটি মানুষকে (৫০ লাখ পরিবার; পরিবারপ্রতি চারজন ধরে) সরাসরি নগদ টাকা দেবে। এরই অংশ হিসেবে প্রতি পরিবার নগদ পাবে দুই হাজার ৪০০ টাকা। প্রতিজনে গড়ে ৬০০ টাকা। প্রণোদনার অর্থ সরাসরি চলে যাবে তাদের মোবাইল ব্যাংকিং অ্যাকাউন্টে অথবা নিজের ব্যাংক অ্যাকাউন্টে। আর এ জন্য অর্থ মন্ত্রণালয় দু-এক দিনের মধ্যে এক হাজার ২০০ কোটি টাকা ছাড় করবে। পুরো বিষয়টি প্রধানমন্ত্রীর কার্যালয় তদারক করছে।\nনগদ সহায়তার অর্থ ছাড় হলে সব মিলিয়ে সাড়ে পাঁচ কোটি মানুষ প্রণোদনার আওতায় আসবে। অর্থ মন্ত্রণালয়, ত্রাণ ও দুর্যোগ মন্ত্রণালয় এবং প্রধানমন্ত্রীর কার্যালয় সূত্রে এসব তথ্য জানা গেছে।\nএ ব্যাপারে অর্থ মন্ত্রণালয়ের অর্থ বিভাগের অতিরিক্ত সচিব প্রতিবেদকে বলেন, প্রধানমন্ত্রী শেখ হাসিনার ঘোষণা অনুযায়ী খুব শিগগিরই এক হাজার ২০০ কোটি টাকা ছাড় করা হবে। বিষয়টি সরাসরি তদারক করছে প্রধানমন্ত্রীর কার্যালয়। অর্থ মন্ত্রণালয় অর্থ ছাড়সহ অন্যান্য কাজ করবে। তিনি জানান, শহর-গ্রাম দুই জায়গায়ই এ প্রণোদনা দেওয়া হবে। তাই আশা করা যায়, প্রান্তিক মানুষরা না খেয়ে থাকবে না। আরো অর্থ ছাড়ের প্রয়োজন হলে অর্থ বিভাগ তা করবে।\nএ ব্যাপারে তত্ত্বাবধায়ক সরকারের সাবেক অর্থ উপদেষ্টা ড. এ বি মির্জ্জা আজিজুল ইসলাম কালের কণ্ঠকে বলেন, ত্রাণ যা দেওয়া হচ্ছে, তা পর্যাপ্ত না। পরিস্থিতি বিবেচনায় এটা আরো দেওয়া উচিত। তবে যেটা দেওয়া হচ্ছে সেটাকে সাধুবাদ জানাই। তিনি বলেন, গরিব বা প্রান্তিক মানুষ কিভাবে চিহ্নিত করা হয়েছে, তা একটি গুরুত্বপূর্ণ বিষয়। কেননা এখানে অনেক ফাঁক থাকতে পারে। তালিকায় ফাঁকফোকর থাকলে সরাসরি ব্যাংক অ্যাকাউন্টে অর্থ দিলে প্রকৃত প্রান্তিকরা বঞ্চিত হবে। এ বিষয়টি খেয়াল রাখতে হবে। সব মিলিয়ে বিষয়টি ভালো।\nএকই ব্যাপারে গবেষণা সংস্থা পলিসি রিসার্চ ইনস্টিটিউট-পিআরআই’র নির্বাহী পরিচালক ড. আহসান এইচ মনসুর বলেন, ‘পিআরআই’র হিসাবে দেড় কোটি পরিবারকে নগদ সহায়তা দেওয়া দরকার। এ ক্ষেত্রে দেওয়া হচ্ছে ৫০ লাখ। সংখ্যাটা বাড়ালে ভালো হয়। টাকার অঙ্ক বাড়িয়ে তিন হাজার করা হলে একজন লোক দুমুঠো ভাত খেতে পারবে। এতে সরকারের খরচ বাড়বে না। তবে তাঁর মতে, এ সুবিধা বেশিদিন চালানো ঠিক হবে না। এতে প্রান্তিক মানুষ নির্ভরশীল হয়ে পড়বে। আমার মতে এটি প্রথম তিন মাস, এরপর ছয় মাস দেওয়া যেতে পারে। দেড় কোটি পরিবারকে তিন মাস তিন হাজার টাকা করে দিলে সরকারের খরচ হবে ১১-১২ হাজার কোটি টাকা। এটি খুব বেশি নয়। আরেকটি গুরুত্বপূর্ণ বিষয় হলো, তালিকা যেন রাজনৈতিক না হয়। মেম্বার, চেয়ারম্যানরা এই তালিকা করলে রাজনীতিকীকরণের আশঙ্কা থাকে। এতে অনেকেই বাদ পড়বেন। এ ব্যাপারে খেয়াল রাখতে হবে।’\nতিনি বলেন, এ ক্ষেত্রে গার্মেন্ট শ্রমিকদের বাদ দেওয়া যেতে পারে। কারণ তারা ইতিমধ্যে বেতনের টাকা পেয়েছেন। তাদের এ অর্থ দরকার আছে বলে মনে হয় না। এর পরিবর্তে অন্যদের দেওয়া যেতে পারে।\nসম্প্রতি প্রধানমন্ত্রী শেখ হাসিনা দেশের প্রান্তিক মানুষদের সহায়তা করার ঘোষণা দেন। ওই ঘোষণা অনুযায়ী প্রধানমন্ত্রীর কার্যালয়ের তত্ত্বাবধানে অর্থ মন্ত্রণালয় এবং ত্রাণ ও দুর্যোগ মন্ত্রণালয় কাজ শুরু করে। এ ক্ষেত্রে দেশের গরিব, দুস্থদের চিহ্নিত করতে জেলা, উপজেলা পর্যায়ের চেয়ারম্যান, মেম্বারসহ প্রশাসনের সহায়তা নেওয়া হয়েছে। আর শহর এলাকার জন্য প্রশাসন ও মন্ত্রণালয়গুলো একসঙ্গে কাজ করছে। সব মিলিয়ে ৫০ লাখ পরিবারের একটি তালিকা করা হয়েছে। তালিকায় প্রতি পরিবারের সদস্য সংখ্যা ধরা হয়েছে চারজন। সেই হিসাবে নগদ প্রণোদনার আওতায় আসছে দুই কোটি প্রান্তিক মানুষ। প্রতি পরিবার মাসে পাবে দুই হাজার ৪০০ টাকার নগদ সহায়তা। প্রথম কিস্তির টাকা আগামী দু-এক দিনের মধ্যে দেওয়া হতে পারে বলে জানা যায়। পরবর্তীতে অবস্থা বিবেচনায় আরেক দফা নগদ প্রণোদনা দেওয়া হতে পারে। এ জন্য অর্থ মন্ত্রণালয় এক হাজার ২০০ কোটি টাকা বরাদ্দ দিয়েছে। উচ্চপর্যায় থেকে সবুজ সংকেত পেলে যেকোনো সময় এ অর্থ ছাড় করতে প্রস্তুত রয়েছে মন্ত্রণালয়। প্রথম কিস্তির জন্য ১২০ কোটি টাকা খরচ হবে সরকারের।\nবেসিস আয়োজিত স্মরণ সভায় টেলিযোগাযোগ মন্ত্রী; জামিলুর রেজা ছিলেন প্রযুক্তি খাতের মানুষদের বটবৃক্ষ\nছাতক গ্যাসক্ষেত্রে বিস্ফোরণে ক্ষতিপূরণ দিতে হবে নাইকোকে\nসপরিবারে করোনা পরীক্ষা: দোয়া চেয়েছেন মাশরাফি\nঅমিতাভ বচ্চনের পর করোনায় আক্রান্ত অভিষেক বচ্চনও


Wedding Photoshoot Video|Video Viral|Instagram Viral: নতুন বর ও বউয়ের মারাত্ম বিভিও দুর্বার গতিতে সোশ্যাল মিডিয়ায় ভাইরাল হয়েছে ৷ The tremandous video ofabride and groom goes viral in social media. – News18 Bangla\nWedding Photoshoot Viral Video: গায়ে দেবে কাঁটা, বিয়ের আগে অল্পের জন্য বাঁচল হবু বর-বউয়ের প্রাণ! কান ঘেঁষে চলে গেল বিমান! দুরন্ত গতিতে ভাইরাল\nWedding Photoshoot Video|Video Viral|Instagram Viral: নতুন বর ও বউয়ের মারাত্মক ভিভিও দুর্বার গতিতে সোশ্যাল মিডিয়ায় ভাইরাল হয়েছে ৷\nWedding Photoshoot Video: বিয়ের মরশুম মানেই নানা ধরনের রীতিনীতির সঙ্গে নানা ধরনের কার্যকলাপ তাদের মধ্যেই এক অন্যতম একটি কাজ হয়ে দাঁড়িয়েছে প্রিওয়েডিং ফোটশ্যুট (Wedding Photoshoot) ৷ এই নিয়েই তোলপাড় হয়েছে সোশ্যাল মিডিয়ায়, ওয়েডিং ফটোশ্যুটের একটি ছবি ভাইরাল হয়েছে, সেই ভাইরাল ছবি দেখলে গায়ে কাঁটা দেবে ৷ ভিডিওটি সোশ্যাল মিডিয়া তোলপাড় করেছে ৷ ভিডিওতে পরিষ্কার দেখতে পাওয়া যাচ্ছে যে প্রিওয়েডিং ছবি (Wedding Photoshoot Idea) অত্যন্ত আকর্ষণীয় করতে চূড়ান্ত ঝুঁকি নিয়েছেন হবু দম্পতি ৷\nভিডিওটি আকর্ষণীয় করতে বিশেষ পন্থা গ্রহণ করেছেন এই স্বামী স্ত্রী ৷ বিয়ের ফটোশ্যুটের (Wedding Photoshoot Idea) জন্য একদম আলাদা একটি স্থান নির্বাচন করেছেন যেখানে দেখতে পাওয়া গিয়েছে ৷ যেখানে তাঁরা ফটোশ্যুট করতে পৌঁছেছিলেন ৷ সেজেগুজে পৌঁছেছিলেন তাঁরা সেই সময়েই মাথার উপর দিয়ে দুর্বার গতিতে উড়ে গেল প্লেন ৷ ভিডিওতে দেখতে পাওয়া যাচ্ছে বিয়ের পোশাকে হবু বর-বউ ৷\nআরও পড়ুন: Zodiac Sign|Horoscope: কাজে আলস, প্রেমে সক্রিয়, ডিসেম্বরে যাঁরা জন্মেছেন তাঁদের জীবন ঠিক এই ধরনের হয়ে থাকে\nসাদা স্যুটে বরকে বেশ সুন্দর দেখতে লাগছে ৷ ভিডিও-তে দেখতে পাওয়া যাচ্ছে হবু বর-বউ সুন্দর সেজে গুজে প্রস্তুত তাংরা পোজ দিতে শুরু করেছিলেন তথথনই পিছন থেকে একটি উড়ো জাহাজ এসে একদম মাথার কানের পাশ বেরিয়ে যায় ৷ ক্রমেই বাড়তে থাকে হৃদস্পন্দন ৷ ততক্ষণে ভিডিও সোশ্যাল মিডিয়ায় ভাইরাল হয়েছে ৷ ইনস্টাগ্রামে bride_buzz নামক একটি অ্যাকাউন্টে পোস্ট করা হয়েছে ৷\nআরও পড়ুন: Pakistani Child Birth in Border: পাকিস্তান মুখ ফিরিয়েছে, ভারতও ঠাঁই দেয়নি! আটারি সীমান্তে পাক মায়ের কোলে জন্ম হল 'বর্ডারের'...\nযা নিমেষেই ভাইরাল হয়েছে লাফিয়ে লাফিয়ে ভিউ বাড়ছে ৷ এখনও পর্যন্ত ৮০ লক্ষেরও বেশি মানুষ দেখেছেন আর তাঁদের গা শিউরে উঠেছে ৷


বিগ বস বাংলা সিজন ১ | মরীচিকা\n← সিরিয়াল কিলার\n“ওরে নবীন, ওরে আমার কাঁচা…” →\nশোয়ের নিয়ম মেনে স্বাভাবিকভাবেই কূটকচালি–ঝগড়াঝাঁটি চলছিল। বেশ কয়েকজন ততদিনে বেরিয়ে গেছেন এবং ওয়াইল্ড কার্ডে ঢুকেছেন কার্লিতা মোহিনী। বাপ রে বাপ, সে কী ঝগড়া মশাই। টিভির ভল্যুম মিনিমাম করেও শান্তি নেই। দুচারজন ছাড়া বাকী সবাই বাংলা বিনোদন জগতের চেনা মুখ বলে এরপর থেকে অনুষ্ঠানটি নিয়মিত দেখতে বসেও গেলাম। সপ্তাহান্তের এভিকশনে মোটামুটি টেনশনও হত যে কে বেরিয়ে যাবে আর কে থাকবে। সুদীপ্তা আর মল্লিকার পুনরাগমনে বেশ ভাল লেগেছিল, ওঁরা থাকাতে বিগ বসের ইন্টারেস্ট কোশেন্ট বেড়েছে বই কমেনি আমার ধারণা। তবে মল্লিকার কান্না, কার্লিতার উগ্রতা, সুদীপ্তার ইমোশন, বিক্রম–আইরিসের খুনসুটি, অনীকের গদাইপনা, এসব ছাপিয়ে যিনি আমাকে প্রভাবিত করেছেন তিনি রুদ্রনীল।\nরুদ্রনীলের অভিনয় ক্ষমতা নিয়ে বোধহয় কারুর কোনো সন্দেহ নেই, কিন্তু ওঁর স্থিতধী স্বভাবের পরিচয় পাওয়া গেল বিগ বসের বাড়িতে। বাকীদের কানফাটানো ঝগড়ার মধ্যেও নিজের মাথা ঠান্ডা রেখে এগিয়ে যাওয়ার মধ্যে রুদ্রনীল বেশ কৃতিত্বের পরিচয় দিয়েছেন। তবে অধিকাংশ প্রতিযোগী থেকে দর্শক অনেক সময়ই ওঁকে ‘হৃদয়হীন‘, ‘ডিপ্লোম্যাটিক‘, ‘ম্যানিপ্যুলেটিভ‘, ইত্যাদি বিশেষণে অভিযুক্ত করেছেন। সুদীপ্তা পুনরাবির্ভাবের পরের পর্বেই ওঁর পেছনে তুলোধোনা করে আর কাগজে বিস্ফোরক সাক্ষাৎকার দিয়ে দর্শকদের সিমপ্যাথি কুড়িয়েছেন। কিন্তু একটু ভাল\nকরে খেয়াল করলে সুদীপ্তার চোখে দ্বিধাগুলো স্পষ্টভাবে দেখতে পেতেন। ভোট আর সুহানুভূতির জন্যে গালাগাল করে পুরনো বন্ধু হারানোর দুঃখটা আমি ওঁর চোখে ধরতে পারছিলাম। অন্যদিকে পেছনে একটু পিএনপিসি ছাড়া রুদ্রনীল কিন্তু কারুর সামনে বা পেছনে গালাগাল না করে নিজের জায়গাটা ভাল বজায় রেখেছিলেন। যে সুদীপ্তা আর কনীনিকা ওঁর চোদ্দগুষ্টি উদ্ধার করছিলেন, টাস্কের সময় কিন্তু নাটক–গান–অভিনয়ের জন্যে তাঁরাই রুদ্রনীলের শরণাপন্ন হতে বাধ্য হয়েছেন। যদি কেউ রুদ্রনীল–সুদীপ্তা অভিনীত ছোট নাটিকাটি দেখে থাকেন এই অনুষ্ঠানে, তাহলে নিশ্চয়ই বুঝবেন আমি কী বলতে চাইছি। অত কম সময়ে একটি অসাধারণ চিত্রনাট্য এবং সংলাপ লিখে, সুদীপ্তাকে দিয়ে এবং নিজে অসামান্য অভিনয় করে রুদ্রনীলের প্রতিভার একটুখানি অংশ মাত্র প্রতিফলিত হয়েছে। যাঁরা ওই নাটিকাটি দেখেননি, বিশ্বাস করুন, খুব মিস করেছেন। সংলাপ এবং অভিনয়ে আমার মত লোকেরও চোখে জল এসে গিয়েছিল। কেউ যদি জিজ্ঞ্যেস করেন, মাস দেড়েক ধরে এই কূটকচালি দেখে আমার সবচেয়ে প্রাপ্তি ওই নাটিকাটি দেখা।\nএকটু আগে রুদ্রনীল সম্পর্কে যে বিশেষণগুলো দিলাম, সাধারণ দর্শক(যার মধ্যে আমার মা–শাশুড়িও পড়েন) সেগুলোর সঙ্গে আরেকটা কথা যোগ করেছেন, “বাবা, রুদ্র তো কীইইইইইইই পলিটিক্স করে গেল!” বাঙালির মজ্জায় মজ্জায় ‘পলিটিক্স‘ ব্যাপারটা এমন ঢুকে গেছে যে সংসদ অভিধানে শব্দটা অবিলম্বে যোগ করা উচিত। আত্মীয়স্বজন থেকে দোকানদার, কাজের মাসি থেকে অফিসের পিওন, বৌমা থেকে সেজমামী – বাঙালির ভাষায় সবাই ‘পলিটিক্স করে।‘ আদতে ব্যাপারটা রাজনীতির থেকেও ঘোরালো। তাই রুদ্রনীলের গেম প্ল্যান, স্ট্র্যাটেজি, ঠান্ডা মাথা, নির্লিপ্ত স্বভাব, সবই হয়ে যায় পলিটিক্স। আর সেখানে অনীকের রোমিওপনা, মল্লিকার অহেতুক কান্নাকাটি বা কনীনিকার ‘একাকীত্ব‘ দর্শকদের অনেক বেশি কাছে টানে। রুদ্রনীলের নির্লিপ্ততা যে পৃথিবীর সামনে ওরঁ একটা ঢাল, সেটা কিছু মুহুর্তে খুব ভাল বোঝা গেছে। কার্তিক দাস বাউলের সঙ্গ পেয়ে রুদ্রনীল মাঝে মাঝে নিজেকে খুলে ধরেছেন, নিঃশব্দে কেঁদেছেন, ঝগড়া বা বিবাদ থেকে আরো দূরে সরে গেছেন, এবং বেশ কিছু মুহুর্তে সেনসিটিভ প্রতিদ্বন্দ্বীদের (সুদীপ্তা, কনীনিকা, মল্লিকা) পাশে দাঁড়িয়েছেন, তাঁদের সাহায্য করেছেন। এগুলোও পলিটিক্সের অঙ্গ হতে পারে, কিন্তু দর্শক হিসেবে রুদ্রনীলের কাছ থেকে এগুলো আমার প্রাপ্তি।\nগোটা পনেরো বছরের কর্মজীবনে ভদ্রলোক অনেকবার খবরে এসেছেন, অনেক বিতর্কে জড়িয়েছেন, নারীঘটিত কারণে অনেকের বিরূপতা পেয়েছেন। কলকাতায় ফিরে এসে হয়ত উনি বেশ কয়েকজন বন্ধু হারাবেন, হতে পারে বেশ কিছু কাজও হারাবেন। বিগ বসে তিনমাস ধরে যদি উনি শুধু অভিনয় করে থাকেন, তাহলে এরকম অসামান্য অভিনয়ের জন্যে ওঁর পুরস্কার পাওয়া উচিত। আর যদি পুরোটা অভিনয় না করে থাকেন, তাহলে বেশ কিছু মুহুর্তে সংবেদনশীলতা দেখানোর জন্যে আমার শ্রদ্ধা বেড়ে গেল ওঁর প্রতি। বস, চব্বিশ ঘন্টা প্রতি মুহুর্তে তুখোড় অভিনয় রক্তমাংসের মানুষের পক্ষে সম্ভব নয়। তাই, আমার কাছে বিগ বস বাংলা সিজন ১–এর বিজয়ী অনীক ধর নন, রুদ্রনীল ঘোষ।\n(বিগ বস থেকে বেরিয়ে এসে রুদ্রনীলের প্রথম সাক্ষাৎকার পড়ুন এখানে।)\n4 responses to “বিগ বস বাংলা সিজন ১”\nযত পড়ছি তোর লেখার আরও বেশি করে ফ্যান হয়ে যাচ্ছি।\nএটা কি বার খাওয়ানো হল নাকি গাছে তুলে মই কেড়ে নেওয়া? 😛\nযাচ্চলে – গাছেই বা তুললাম কখন আর মই ই বা কাড়লাম কখন?\nকায়েস কলিম-কে কিন্তু ফাটাফাটি দেখতে; ও বাংলা ‘স্বয়ম্বর’-এও ছিল।


চমকপ্রদ উত্থান, দেশে ধনীদের তালিকায় ৮ ধাপ উঠে ২ নম্বরে গৌতম আদানি! শীর্ষেই মুকেশ আম্বানী - The Bengal Story\nWednesday, October 27th, 2021, 5:09:48 AM\nচমকপ্রদ উত্থান, দেশে ধনীদের তালিকায় ৮ ধাপ উঠে ২ নম্বরে গৌতম আদানি! শীর্ষেই মুকেশ আম্বানী\nWritten By Published On Saturday, October 12th, 2019, 8:54:24 AM IST\nমন্দার ধাক্কায় টালমাটাল দেশের অর্থনীতি। সরকারি সহায়তা সত্ত্বেও বিনিয়োগের আকাশে ঘন কালো মেঘ। প্রবল ভাঁটার টান দেশের গাড়ি শিল্পে। চাহিদা বাড়ন্ত। ছাঁটাই হচ্ছেন হাজার হাজার শ্রমিক-কর্মচারী। ধুঁকছে গ্রামীণ অর্থনীতি। সবমিলিয়ে পদে পদে হোঁচট খাচ্ছে ভারতের অর্থনীতি। কিন্তু মন্দার তুফানকে হেলায় উড়িয়ে অপ্রতিরোধ্য দক্ষিণ মুম্বইয়ের অ্যান্টিলিয়ার বাসিন্দা।\nগত এক যুগ ধরে দেশের সবচেয়ে ধনী ব্যক্তির নাম মুকেশ আম্বানী। সম্প্রতি প্রকাশিত ফোর্বসের ধনীতম ১০০ ভারতীয়ের তালিকায় দ্বাদশ বছরেও শীর্ষে রিলায়েন্স ইন্ডাস্ট্রিজের কর্ণধার। তাঁর মোট সম্পত্তির পরিমাণ ৫১.৪ বিলিয়ন মার্কিন ডলার।\nদেশের সবচেয়ে ধনী ব্যক্তির নাম নিয়ে কোনও সংশয় না থাকলেও, ফোর্বসের তালিকায় সবচেয়ে বড় চমক গৌতম আদানি। গতবার তিনি ছিলেন দশম স্থানে। আর এক বছরের মধ্যে আমেদাবাদের শিল্পপতি ৮ ধাপ এগিয়ে দ্বিতীয় স্থানে এসে থেমেছেন। সম্পদের অঙ্কে বিশাল ফারাক থাকলেও, এবার তাঁর সামনে কেবল রিলায়েন্স কর্ণধার মুকেশ আম্বানী। ফোর্বসের তালিকা অনুযায়ী গৌতম আদানির মোট সম্পদের পরিমাণ ১৫.৭ বিলিয়ন মার্কিন ডলার।\n৫৭ বছর বয়সী গৌতম আদানির এমন চোখ ধাঁধানো উত্থানের নেপথ্যে রয়েছে গত কয়েক বছর ধরে আদানি গোষ্ঠীর বিপুল ব্যবসায়িক সম্প্রসারণ। পরিবারসূত্রে পাওয়া ব্যবসা এগিয়ে নিয়ে গিয়ে মুকেশ আম্বানী এক যুগ ধরে দেশের সবচেয়ে বড়লোক। কিন্তু ১৯৮৮ সাল থেকে ব্যবসা শুরু করা গৌতম আদানির এমন চমকপ্রদ উত্থান ভারতের মতো উন্নয়নশীল অর্থনীতিতে যথেষ্টই তাৎপর্যপূর্ণ বলে মনে করছেন বিশেষজ্ঞরা।\nতবে আদানি গোষ্ঠীর কর্মকাণ্ড নিয়ে বিতর্কও কম হয়নি। সম্প্রতি দূষণ মাত্রা বাড়ানো নিয়ে বিতর্কে নাম জড়ায় আদানিদের বিদ্যুৎ উৎপাদন কেন্দ্রের। অভিযোগ, নির্ধারিত দূষণমাত্রা মানছিল না আদানি পাওয়ারের একাধিক ইউনিট। পরবর্তীতে সরকার নজিরবিহীনভাবে দূষণমাত্রা বাড়িয়ে দেয়। আদানি গোষ্ঠীর সুবিধার জন্যই এমনটা করা হয়েছে বলে অভিযোগ। পাশাপাশি বিদেশেও বিভিন্ন বিতর্কে জড়িয়ে পড়েছিল আদানি গোষ্ঠী। যদিও সমস্ত বিতর্ককে পিছনে ফেলে গত জুনেই অস্ট্রেলিয়ায় কয়লা খনি চালানোর ছাড়পত্র আদায় করে নিয়েছেন গৌতম আদানি। ফোর্বসের সাম্প্রতিক ধনীদের তালিকায় এক লাফে দ্বিতীয় স্থানে উঠে আসা, তারই প্রমাণ, এমনটাই মনে করছেন বাজার বিশেষজ্ঞদের একাংশ।\nএদিকে ফোর্বসের তালিকায় আম্বানী-আদানির পরেই রয়েছে অশোক লেল্যান্ডের মালিক হিন্দুজা ভাইয়েরা, শাপুরজি-পালোনজি গোষ্ঠীর পালোনজি মিস্ত্রি, কোটাক মাহিন্দ্রা ব্যাঙ্কের উদয় কোটাক, এইচসিএল টেকনোলজির শিব নাদার।\nপাশাপাশি রয়েছেন এমন ৬ জন সুপার রিচ, যাঁরা এই প্রথম ফোর্বসের তালিকায় ঢুকলেন। তালিকায় দশম স্থানে রয়েছেন আদিত্য বিড়লা গ্রুপের কর্ণধার কুমারমঙ্গলম বিড়লা। তাঁর সম্পত্তির পরিমাণ ৯.৬ বিলিয়ন। ১৩ নম্বরে রয়েছেন ডাবরের মালিক বর্মন পরিবার। তাঁদের মিলিত সম্পত্তির পরিমাণ ৮.৩ বিলিয়ন মার্কিন ডলার। ১৯ তম স্থানে রয়েছেন কলকাতার আরেক ব্যবসায়ী, শ্রী সিমেন্টের মালিক বেণুগোপাল বাঙুর। তাঁর সম্পদের পরিমাণ ৬.৩ বিলিয়ন ডলার, বলে জানাচ্ছে ফোর্বস।


কীভাবে NCC ফাইল কে পিডিএফে কনভার্ট করবেন? - PDF24\nকীভাবে NCC ফাইল কে পিডিএফে কনভার্ট করবেন?\nপেইজটি ব্যাখ্যা করে কীভাবে আপনি PDF24 Creator ব্যবহার করে কীভাবে NCC ফাইল কে পিডিএফে কনভার্ট করবেন। এই কনভার্সন পদ্ধতিটি খুবই সহজ ও ফ্রি। PDF24 CREATOR আপনার জন্য একটি PDF Printer ইন্সটল করে দেয় যা .ncc ফাইলকে প্রিন্ট করে যাতে করে আপনি ফাইলটি পিডিএফে কনভার্ট করতে পারেন।\nNCCকে পিডিএফে কনভার্ট করতে আপনার কি প্রয়োজন এবং কীভাবে আপনি NCC ফাইলকে পিডিএফে কনভার্ট করবেন।\nNCCএই ধরণের ফাইল বা .ncc ফাইলকে পিডিএফ প্রিন্টারের সাহায্যে খুব সহজেই পিডিএফে কনভার্ট করা যায়।\nএইভাবে, আপনি প্রিন্ট করা যায় এমন যেকোন ফাইলের পিডিএফ ভার্সন তৈরি করতে পারেন। শুধু যেকোন রিডারের সাহায্যে ফাইলটি ওপেন করুন, "প্রিন্ট" বাটনে ক্লিক করুন, Virtual PDF Printer নির্বাচন করুন এবং "প্রিন্ট" এ ক্লিক করুন। আপনার যদি NCC ফাইলের রিডার থাকে এবং সেটি প্রিন্ট করা যায়, তবে আপনি সেটিকে পিডিএফ এ কনভার্ট করতে পারবেন।\nএই পেইজ থেকে PDF24 PDF Printer ডাউনলোড করা যাবে। "ডাউনলোড" বাটনে ক্লিক করুন এবং পিডিএ তৈরিকারী ডাউনলোড করুন। সফটওয়্যারটি ইন্সটল করুন। ইন্সটল করার পর আপনি একটি নতুন প্রিন্টার পাবেন যা উইন্ডোজ সিস্টেমে রেজিস্টার্ড এবং আপনি এটি ব্যবহার করে .ncc ফাইল বা প্রিন্টযোগ্য যেকোন ফাইল কে পিডিএফে কনভার্ট করতে পারবেন।\nওপেন করতে পারে এমন একটি রিডার দিয়ে .ncc ফাইলটি ওপেন করুন।\nNCC ফাইলকে পিডিএফে কনভার্ট করার বিকল্প উপায়\nPDF24 বেশ কিছু অনলাইন টুল সরবরাহ করে যা ব্যবহার করে পিডিএফ ফাইল তৈরী করা যায়। সমর্থিত ফাইলগুলো অথবা NCC ফাইলটি সমর্থিত হয়। এই কনভার্টার সার্ভিসটির বিভিন্ন ইন্টারফেস রয়েছে। এদের মধ্যে দুটি হল\nPDF24 Online PDF Converter পিডিএফে কনভার্ট করা যায় এমন অনেক ফাইল সমর্থন করে। আপনি যেই NCC ফাইলটি পিডিএফ এ কনভার্ট করতে চান তা বাছাই করুন, "রূপান্তর" বাটনে ক্লিক করুন এবং আপনার ফাইলের একটি পিডিএফ ভার্সন পান।\nএছাড়াও একটি PDF24 ই-মেইল কনভার্টার রয়েছে যা ব্যবহার করে ফাইলকে পিডিএফে কনভার্ট করা যায়। Email PDF Converter সার্ভিসে ই-মেইল করুন, আপনার NCC ফাইলটি সংযুক্ত করুন, এবং কিছু সময় পর আপনি ফেরত পাবেন ফাইলটির একটি পিডিএফ ভার্সন!\nNCC ফাইল সম্পর্কে আরও তথ্য যা আপনাকে একটি যথাযথ রিডার খুঁজে পেতে সাহায্য করবে যাতে করে আপনি পিডুএফ প্রিন্টারে ফাইলটি সহজেই প্রিন্ট করতে পারেন।\nফাইল এক্সটেনশানঃ .ncc\nবিবরণঃ CNC (Computer Numeric Control) control file\nCreate PDF documents CreateaPDF file Generating PDF files Extract images from PDF Creating PDF files Free online PDF creator Creating PDF documents Compare PDF files Free PDF Printer Download PDF Converter Software Download